<h3 style="text-align: center;"><strong>Κατευθυνόμενες Τουρκικές ΜΚΟ διεκδικούν την «επιστροφή» της Κρήτης και των Δωδεκανήσων</strong></h3>
Αναμενόμενη κίνηση για όσους παρακολουθούν και αναλύουν τα δεδομένα στις ελληνοτουρκικές σχέσεις...  H καλά κατευθυνόμενη και <span style="color: #ff0000;"><strong>καλά</strong> <strong>μελετημένη</strong></span> <strong><span style="color: #ff0000;">κίνηση</span></strong> της τουρκίας να ανοίξει και επίσημα θέμα Κρήτης και Δωδεκανήσων μέσω ΜΚΟ αποτελεί έμμεσο διπλωματικό απασφαλίζμα σε ένα θέμα που θα ταλανίσει ΣΟΒΑΡΆ την Χώρα και το Έθνος τα επόμενα χρόνια...

Η τουρκία απασφάλισε στο θέμα Κρήτης, μετά από 3+ χρόνια προεργασίας στο παρασκήνιο. Ο υποφαινόμενος, ειχα παρακολουθήσει οργανωμένες κίνησης στο διαδίκτυο από ομάδες τούρκων οι οποίοι δήλωναν απόγονοι τούρκο-<em>Κρητών</em>, οι οποίοι σε διαδικτυακά FORUMS διατυμπάνιζαν το θέμα Κρήτης εδώ kαι 3 χρόνια.
<blockquote>Η Κίνηση της Τουρκίας στο θέμα ΚΡHΤΗΣ είναι καλά μελετημένη και οργανωμενηη εδώ και χρόνια
<h6 style="text-align: right;"><strong>Αλέξανδρος Αμμοχώστιανός</strong></h6>
<h6 style="text-align: right;"><strong>Αρθρογράφος του New York Greeks</strong></h6>
</blockquote>
Η επίσημες σημερινές κινήσεις των κατευθυνόμενων Τουρκικών ΜKO είναι απλά η κορυφή του παγόβουνου μιας και στην Τουρκία φέρνουν για πρώτη φορά τόσο προκλητικά και ξεδιάντροπα προς "συζήτηση" το καθεστώς κυριαρχίας της Κρήτης και κάποιων νησιών του Αιγαίου.

Πληροφορούμαστε από έγκυρο άρθρο του Κυπριακού  Sigmalive, αλλά και το επίσημο πρακτορείο ειδήσεων της Τουρκίας, «Αναντολού», πως Τουρκικές ΜΚΟ διεκδικούν την «επιστροφή» της Κρήτης και των Δωδεκανήσων.

Σύμφωνα με τους τουρκικούς ισχυρισμούς, η συμφωνία του Λονδίνου της 30ης Μαΐου 1913 παραχώρησε τα τρία τέταρτα της Κρήτης στην Τουρκία, αλλά η Ελλάδα κατά παράβαση των συνθηκών «κατέλαβε» ολόκληρο το νησί.

Για το λόγο αυτό, τουρκικές MKO (Mη Kυβερνητικές Oργανώσεις) ετοιμάζονται να κινηθούν νομικά και να προσφύγουν στη διεθνή δικαιοσύνη διεκδικώντας την «επιστροφή» της Κρήτης και κάποιων νησιών του Αιγαίου στην Τουρκία, όπως αναφέρει σε άρθρο του την Τετάρτη 13 Μαΐου το "Αναντολού".

Ο αντιπρύτανης του Πανεπιστημίου της Κωνσταντινούπολης, Ιλίας Τοπσακάλ, και ο πρόεδρος του Συνδέσμου Αλληλεγγύης και Αλληλοστήριξης του Τουρκικού Κόσμου, Χαλίτ Κανάκ, μιλώντας στο τουρκικό πρακτορείο σχετικά με την προσφυγή που ετοιμάζεται ενώπιον της διεθνούς δικαιοσύνης, εξηγούν ότι ο «γείτονας» που παραβιάζει το διεθνές δίκαιο στην ανατολική Μεσόγειο και το Αιγαίο είναι η Ελλάδα, η οποία καταστρατηγώντας το διεθνές δίκαιο, έχει μεταφέρει στρατεύματα στα Δωδεκάνησα.
<blockquote>Το ψευδο "Κρητικό ζήτημα" θα ταλανίσει ΣΟΒΑΡA την χώρα και το Έθνος τα επόμενα χρόνια...
<h6 style="text-align: right;"><strong>Αλέξανδρος Αμμοχώστιανός</strong></h6>
<h6 style="text-align: right;"><strong>Αρθρογράφος του New York Greeks</strong></h6>
</blockquote>
O Ιλίας Τοπσακάλ, ο οποίος σημειώνει ότι το υπουργείο Εξωτερικών της Τουρκίας και το πολεμικό ναυτικό έχουν εκπονήσει ειδική έκθεση σχετικά με τα δικαιώματα της Τουρκίας στην περιοχή της ανατολικής Μεσογείου, δηλώνει στο "Αναντολού"
<p style="text-align: center;"><em><strong>«Αυτές οι ενέργειες της Ελλάδας έχουν αυξηθεί κατά πολύ τελευταία. Ειδικά στην ανατολική Μεσόγειο, τα αποθέματα του φυσικού αερίου και ο υποθαλάσσιος πλούτος γύρω από την "ΤΔΒΚ" ώθησαν την Ελλάδα να αναζητήσει συνεργάτες. Προς την ίδια κατεύθυνση άρχισαν να κινούνται και η Αίγυπτος, το Ισραήλ, ακόμη και ο Λίβανος και κάποιες άλλες χώρες, χωρίς να έχουν δικαιώματα στην περιοχή με βάση το διεθνές δίκαιο και χωρίς καμία συμφωνία να προβλέπει κάτι τέτοιο. Κάποιες διεθνείς εταιρείες προσπάθησαν επίσης να το εκμεταλλευτούν, ενώ κάποιες άλλες χώρες δεν έβγαλαν μιλιά. Αντιθέτως, η Τουρκία, με την πολύ σημαντική συμφωνία που υπέγραψε με τη Λιβύη για την οριοθέτηση της υφαλοκρηπίδας, εξασφάλισε την ασφάλεια και το μέλλον της στην περιοχή».</strong></em></p>
<p style="text-align: center;"><span style="color: #ff0000;"><strong>Πάνω από 100 ΜΚΟ θα προσφύγουν για την Κρήτη</strong></span></p>
Σύμφωνα με τον Ιλία Τοπσακάλ, πάνω από 100 μη κυβερνητικές οργανώσεις που έχουν τη στήριξη του Συνδέσμου Αλληλεγγύης και Αλληλοστήριξης του Τουρκικού Κόσμου αποφάσισαν να ασχοληθούν εμπράκτως με την υπόθεση και να διεκδικήσουν δικαστικώς δικαιώματα της Τουρκίας στην περιοχή.
<p style="text-align: center;"><em><strong>«Την υπόθεση έχουν αναλάβει οι νομικοί σύμβουλοι του συνδέσμου μας. Σκεφτόμαστε να φέρουμε την υπόθεση αυτή ενώπιον της Ευρωπαϊκής Ένωσης (ΕΕ), των Ηνωμένων Εθνών (ΟΗΕ), καθώς και των οργανώσεων Ανθρωπίνων Δικαιωμάτων. Η υπόθεση αυτή δεν θα περιοριστεί μόνο στα δικαιώματα της Τουρκίας, αλλά θα περιλαμβάνει και τα δικαιώματα της ΤΔΒΚ. Οι ΜΚΟ εκεί θα ενεργήσουν από κοινού. Στην κίνηση αυτή θα συμμετάσχουν και ΜΚΟ από το Καζακστάν, την Κιργισία, το Ουζμπεκιστάν και το Αζερμπαϊτζάν, παρακολουθώντας και στηρίζοντας τη νομική διαδικασία. Ομοίως, υπάρχουν αρκετές αδελφές ΜΚΟ και στα Βαλκάνια, που θα συμμετάσχουν στη διαδικασία. Η έναρξη της διαδικασίας θα ξεκινήσει με μία συνάντηση που θα πραγματοποιηθεί σύντομα»</strong></em></p>
Σχετικά με την έκβαση τέτοιων προσφυγών από ΜΚΟ στον υπόλοιπο κόσμο, ο Ιλίας Τοπσακάλ, διευκρίνισε ότι για παράδειγμα την υπόθεση της Παλαιστίνης την «τρέχει» εδώ και χρόνια μία ΜΚΟ, όπως και το ζήτημα του ανατολικού Τουρκεστάν ή της Κίνας, η οποία αναγκάστηκε να σταματήσει κάποιες ενέργειές της, όταν ΜΚΟ ξεσηκώθηκαν εναντίον της πριν από 6-7 μήνες.

O Τοπσακάλ υποστηρίζει:
<p style="text-align: center;"><em><strong>«Τα κατάφεραν; Υπάρχει αποτέλεσμα; Αυτό είναι συζητήσιμο. Ίσως κάποιες κυρίαρχες δυνάμεις να συνεχίσουν την άδικη και παράνομη συμπεριφορά τους, αλλά το σημαντικό είναι να ακουστούν οι φωνές μας. Κάθε αντίδραση στον κόσμο, που προέρχεται πλέον από μεμονωμένα άτομα ή μέσω ΜΚΟ, επιτυγχάνει κάποιο αποτέλεσμα. Να είστε σίγουροι ότι μετά από αυτή την πανδημία οι αγωγές μέσω των ΜΚΟ θα είναι πολύ σημαντικές. Έτσι όταν αναλάβουμε κοινή δράση ο σύνδεσμός μας μαζί με άλλες 100 μη κυβερνητικές οργανώσεις, θα φέρουμε εις γνώση της διεθνούς κοινότητας τα δικαιώματα που έχει η Τουρκία βάσει του διεθνούς δικαίου πάνω στα Δωδεκάνησα που της ανήκουν στο Αιγαίο, στην Κρήτη, τη Λιβύη, το Κιρκούκ και τη Μοσούλη, την Κριμαία και τη δυτική Θράκη».</strong></em></p>
<p style="text-align: center;"><span style="color: #ff0000;"><strong>Προσφυγή στη Χάγη</strong></span></p>
<p style="text-align: center;"><em><strong>«Η Κρήτη είναι η ψυχή μας, έχουμε χύσει το αίμα μας για αυτή»,</strong> </em></p>
Διατείνεται ο Χαλίτ Κανάκ, και εξηγεί ότι η διαδικασία θα επιταχυνθεί μετά την επιδημία του COVID 19, και ότι οι επίσημες κινήσεις τους θα γίνουν από τον Ιούνιο. τονίζοντας ότι ξεκίνησαν αυτόν τον δικαστικό αγώνα για λόγους εθνικής συνείδησης.
<p style="text-align: center;"><em><strong>«Ξεκινήσαμε αυτήν την υπόθεση με μια ομάδα 22 ατόμων υπό την ομπρέλα του συνδέσμου, ενώ λαμβάνουμε συμβουλές και από ακαδημαϊκούς. Χωρίσαμε τα τουρκικά έθνη και τις οθωμανικές περιοχές σε 8 μέρη και αντίστοιχα οι 8 περιφερειάρχες μας εργάζονται πάνω σε αυτό το ζήτημα, οι οποίοι έχουν ορίσει προέδρους σε 42 τουρκόφωνες χώρες στον Καύκασο και τα Βαλκάνια»,</strong> </em></p>
<p style="text-align: center;"><strong>«Θα προσφύγουμε σε διεθνείς οργανισμούς, όπως το Δικαστήριο της Χάγης και τα Ηνωμένα Έθνη, και θα στηρίξουμε αρκετά αυτή τη διαδικασία. Επίσης, ορισμένες από αυτές τις προσφυγές θα αφορούν και περιπτώσεις γενοκτονίας. Στόχος μας είναι να πάρουμε πίσω τα καταπατημένα δικαιώματά μας. Θα υπηρετήσουμε αυτόν τον νόμιμο σκοπό μέχρι τέλους. Δεν πρόκειται για ένα συμβολικό βήμα, αλλά για ένα ουσιαστικό βήμα. Η άλλη πλευρά μπορεί να παρουσιάσει τα αντίθετα από εμάς, αλλά θα τους αντιμετωπίσουμε με τα στοιχεία και τα έγγραφά μας και αναμένουμε κι από εκείνους το ίδιο. Aπό όποια πλευρά κι αν το δείτε, έχουμε δικαιώματα στα τρία τέταρτα της Κρήτης και των 14 νησίδων που την περιβάλλουν.<em>»</em></strong></p>
Διαβάστε στο κυρίως άρθρο από το Sigmalive πατώντας <a href="https://www.sigmalive.com/news/international/628546/tourkikes-mko-diekdikoun-tin-epistrofi-tis-kritis-kai-ton-dodekanison"><strong>ΕΔΏ</strong></a>

Πηγές: - Sigmalive - Αναντολού -

By Alex Ammohostianos