Kατά τη διάρκεια του υπουργικού συμβουλίου  την Τετάρτη  η γαλλική κυβέρνηση θα κηρύξει εκτός νόμου την τουρκική τρομοκρατική οργάνωση των Γκρίζων Λύκων, και θα ζητήσει τη διάλυσή του. Αυτό ανακοίνωσε σήμερα ο υπουργός Εσωτερικών Ζεράλ Νταρμανέν, μεσούσης της έντασης μεταξύ του Παρισιού και της Άγκυρας.

O Ζεράλ Νταρμανέν σε ανακοίνωση που εκδίδεται σε μια συγκυρία ισχυρών διπλωματικών εντάσεων μεταξύ της Γαλλίας και της Τουρκίας όσον αφορά τη μεταχείριση των μουσουλμάνων στη Γαλλία, δήλωσε ότι οι Γκρίζοι Λύκοι πρόκειται για:
<p style="text-align: center;"><em><strong> "μια ομάδα πράγματι ιδιαίτερα επιθετική για να μην πω περισσότερα",  </strong></em></p>
Mετά τα περιστατικά που σημειώθηκαν μεταξύ της τουρκικής κοινότητας και της αρμενικής κοινότητας στο Ντεσίν-Σαρπιέ, κοντά στη Λιόν, στην ανατολική Γαλλία, η ομάδα αυτή των Γκρίζων Λύκων υποδείχτηκε σαν η αιτία των επεισοδίων και των επιθέσεων. Οι εντάσεις μεταξύ των δυο κοινοτήτων επιδεινώθηκαν από τον πόλεμο στην αυτονομιστική περιοχή Ναγκόρνο Καραμπάχ, μεταξύ της Αρμενίας και του Αζερμπαϊτζάν, που υποστηρίζεται από την Τουρκία.

https://twitter.com/AFP/status/1323269975214301186?s=20

Την Τετάρτη το βράδυ, οι δυνάμεις της τάξης επενέβησαν στο Ντεσίν-Σαρπιέ για να εμποδίσουν 250 μέλη της τουρκικής κοινότητας να έρθουν σε αντιπαράθεση με τους Αρμένιους. Μερικές ώρες νωρίτερα, συμπλοκή μεταξύ των δύο κοινοτήτων είχε προκαλέσει τον τραυματισμό τεσσάρων ανθρώπων, εκ των οποίων ένας σοβαρά. Τα γαλλικά μέσα ενημέρωσης μετέδωσαν επίσης ότι το μνημείο για τη γενοκτονία των Αρμενίων από τους Οθωμανούς το 1915, και το Εθνικό κέντρο Aρμενικής μνήμης κοντά στη Λιόν βεβηλώθηκαν τη νύχτα του Σαββάτου προς Κυριακή και γράφτηκε σε αυτά το όνομα της οργάνωσης "Γκρίζοι Λύκοι".

Η συγκεκριμένη τουρκική τρομοκρατική οργάνωση είναι γνωστό ότι πρόσκειται στον Τούρκο πρόεδρο Ρετζέπ Ταγίπ Ερντογάν, ο οποίος πρόσφατα διερωτήθηκε για την "ψυχική υγεία" του Εμανουέλ Μακρόν.

Ο Γάλλος υπουργός δεν έδωσε περισσότερες διευκρινίσεις για την απόφαση αυτή, στην οποία ωστόσο προχωρά μετά τις διαδηλώσεις κατά της Αρμενίας από ανθρώπους που κρατούσαν τουρκικές σημαίες στη Λιόν και στην Γκρενόμπλ. Βίντεο από τις διαδηλώσεις αυτές αναρτήθηκαν στα μέσα κοινωνικής δικτύωσης σε λογαριασμούς που χρησιμοποιούν σύμβολα των Γκρίζων Λύκων.

Κατά την ακρόασή του στη Εθνοσυνέλευση σε σχέση με την καταπολέμηση από τη Γαλλία των ισλαμιστών μαχητών, ο Νταρμανέν είπε επίσης ότι η διάλυση του Συλλόγου κατά της ισλαμοφοβίας στη Γαλλία (CCIF), που ανακοινώθηκε στον απόηχο της δολοφονίας του Σαμουέλ Πατί στις 16 Οκτωβρίου, θα εξεταστεί "σε 15 ημέρες".

Ο καθηγητής Ιστορίας Σαμουέλ Πατί αποκεφαλίστηκε στις 16 Οκτωβρίου στο Κονφλάν-Σεντ-Ονορίν, στην περιοχή του Παρισιού από έναν νεαρό ριζοσπαστικοποιημένο Τσετσένο γιατί ο καθηγητής είχε δείξει σκίτσα του Μωάμεθ στους μαθητές κατά τη διάρκεια του μαθήματος για την ελευθερία της έκφρασης.

Πηγές: - Sigmalive - AFP News Agency -

Cover Photo by: Sigmalive -