<h6 style="text-align: center;"><strong>Και με τη βούλα της Δικαιοσύνης θεωρείται </strong><strong>ε</strong><strong>γκληματική οργάνωση από σήμερα το κόμμα της Χρυσής Αυγής.  Επτά πρώην βουλευτείς της ΧΑ κρίθηκαν ένοχοι για διεύθυνση εγκληματικής οργάνωσης, ενώ οι υπόλοιποι κατηγορούμενοι κηρύχθηκαν ένοχοι για ένταξη στην εγκληματική οργάνωση.</strong></h6>
Συγκεκριμένα, για διεύθυνση εγκληματικής οργάνωσης κρίθηκαν οι: Ν., Μιχαλολιάκος, Ηλία Κασιδιάρης, Ι. Λαγός, Γ. Γερμενής, Ηλ. Παναγιώταρος και Α. Ματθαιόπουλος.

Ένοχοι για ένταξη και συμμετοχή σε εγκληματική οργάνωση κρίθηκαν οι: πρώην βουελυτες Παν. Ηλιόπουλο, Πολύβιο Ζησιμόπουλο, ΑΝτ.ώνιο Γρέγο, Νικόλαο Μίχο, Νικόλαο Κούζηλο, Κων. Μπαρμαπερούση, Ευσ. Μπούκουρα, Χρυσοβαλάντη Αλεξόπουλο, Μιχάλη Αρβανίτη, Ελένη Ζαρούλια και Δημ.ητριο Κουκούτση.

Ως μέλη της ίδιας εγκληματικης οργάνωσης κρίθηκαν ένοχοι και οι δυο αποκαλούμενοι πυρηνάρχες Γιώργος Πατέλης και Αναστάσιος Πανταζής.

https://www.youtube.com/watch?v=djZFW5vsTQE

https://www.youtube.com/watch?v=QL88Gy7Rryo&amp;feature=emb_title

<strong>Δολοφονία Φύσσα</strong>

Ομόφωνα ένοχο για την ανθρωποκτονία του Παύλου Φύσσα έκριναν τον Γ. Ρουπακια και 15 ακόμη από τους συνολικά 18 κατηγορούμενους. Με το ακουσμα της απόφασης, η Μάγδα Φύσσα ξέσπασε σε λυγμούς.

<strong>Αιγύπτιοι ψαράδες</strong>

Για την απόπειρα ανθρωποκτονίας σε βάρος των Αιγύπτιων αλλιεργατών ένοχοι κρίθηκαν και οι πέντε κατηγορούμενοι.

<strong>ΠΑΜΕ </strong>

Σε ό,τι αφορά την υπόθεση της δολοφονικής επίθεσης σε βάρος συνδικαλιστών του ΠΑΜΕ οι δικαστές μετέτρεψαν την αρχική κατηγορία της απόπειρας ανθρωποκτονίας σε επικύνδυνη σωματική βλάβη σε βάρος τριών εκ των τεσσάρων αρχικών παθόντων.

https://www.youtube.com/watch?v=4h1QIhvNecQ

https://www.youtube.com/watch?v=Qh4Lz6AEi-8

<strong>Η δίκη συνεχίζεται με τις αγορεύσεις συνηγόρων υπεράσπισης που ζητούν ελαφρυντικά.</strong>

Με τους συνηγόρους των κατηγορουμένων να δίνουν αγώνα για την αναγνώριση ελαφρυντικών συνεχίζεται η δίκη για τη Χρυσή Αυγή.

Την αναγνώριση των ελαφρυντικών του σύννομου βίου, της μετέπειτα καλής συμπεριφοράς και της μη εύλογης διάρκειας της δίκης ζήτησε ο συνήγορος της Ελένης Ζαρούλια.

«Αν η κυρία Ζαρούλια δεν ήταν σύζυγος του Νίκου Μιχαλολιάκου και δεν είχε κάνει τη μία ομιλία από την οποία κρίθηκε ένοχη, δεν θα βρισκόταν σε αυτή τη θέση. Είναι αυτονόητο για ένα μέλος του κοινοβουλίου με τέτοιο αξίωμα να αναγνωριστεί το ελαφρυντικό του σύννομου βίου. Ο Έλληνας βουλευτής είναι ένας ξεχωριστός μεταξύ των πολιτών» υποστήριξε ο συνήγορός της.

Ο πρώην βουλευτής Πολύβιος Ζησιμόπουλος αιτήθηκε την αναγνώριση των ελαφρυντικών του σύννομου βίου και της μη εύλογης διάρκειας της δίκης.

Ο Ηλίας Κασιδιάρης, ως διευθυντής εγκληματικής οργάνωσης, ζήτησε το ελαφρυντικό του σύννομου βίου, της καλής συμπεριφοράς μετά την πράξη και της μη εύλογης διάρκειας δίκης.

«Ο κύριος Κασιδιάρης είναι ένα παρεξηγημένο πρόσωπο, αρνητικό προβεβλημένο. Υπήρξε ένας ορυμαγδός κυνηγητού σε βάρος του, ένα κυνήγι μαγισσών» υποστήριξε ο δικηγόρος του τονίζοντας ότι οι αθωωτικές αποφάσεις που έχουν εκδοθεί για άλλες υποθέσεις με κατηγορούμενο τον ίδιο, το αποδεικνύουν.

Η υπεράσπιση του πρώην βουλευτή Μιχαήλ Αρβανίτη ζήτησε την αναγνώριση του ελαφρυντικού του σύννομου βίου, υποστηρίζοντας ότι πρόκειται για αξιοσέβαστα άτομα που τήρησαν στο έπακρο τους περιοριστικούς όρους που του επεβλήθησαν.

Ο συνήγορος του Παναγιώτη Ηλιόπουλου ζήτησε από το δικαστήριο να αναγνωρίσει στον εντολέα του το ελαφρυντικό του σύννομου βίου, της καλής συμπεριφοράς μετά την πράξη, καθώς υπηρέτησε το ελληνικό Κοινοβούλιο και είχε άριστη συμπεριφορά, αλλά και της μη εύλογης διάρκειας της δίκης.

Για τον πρώην βουλευτή Γιώργο Γερμενή η συνήγορός του ζήτησε να του χορηγηθεί το το ελαφρυντικό του σύννομου βίου, της καλής συμπεριφοράς μετά την πράξη και της μη εύλογης διάρκειας της δίκης.

https://www.youtube.com/watch?v=A2lVyE-MBRk

https://www.youtube.com/watch?v=BFWP0q4NBn8

Όπως αναφέρθηκε, δεν είχε παραβατική πράξη μέχρι την απόδοση των κατηγοριών που του αποδόθηκαν το 2012. «Όλα τα χρόνια της νεότητάς του πάλευε για ένα μεροκάματο ως διανομέας και είχε μία αγάπη, τη μουσική. Η προφυλάκισή του σταμάτησε την πορεία της μουσικής του διαδρομής, γιατί δεν μπορούσε να μεταβεί στο εξωτερικό. Σε καμιά περίπτωση δεν είχε σχέση με έκνομες πράξεις» ανέφερε η συνήγορός του και πρόσθεσε πως ο πρώην βουλευτής «αναλωνόταν νυχθημερόν στο κοινοβουλευτικό του έργο και είχε άριστη διαγωγή.

Ο πρώην βουλευτής Αντώνης Γρέγος ζήτησε τα ελαφρυντικά του σύννομου βίου και της καλής συμπεριφοράς μετά την πράξη. Σύμφωνα με την υπεράσπισή του, υπήρξε εθελοντής πυροσβέστης, ενώ ακόμη και πριν την άσκηση ποινικών διώξεων προχωρούσε σε δωρεές σωματείων.

Σύμφωνα με την προβλεπόμενη διαδικασία, αφού ολοκληρωθούν τα αιτήματα περί ελαφρυντικών, θα πρέπει να προτείνει η εισαγγελέας για το εάν αυτά πρέπει να γίνουν δεκτά ή όχι. Στη συνέχεια, το δικαστήριο θα αποσυρθεί σε διάσκεψη, για να αποφασίσει και θα επανέλθει για να εκδώσει την απόφασή επί της χορήγησης ελαφρυντικών.

Πηγές: - Naftemporiki - SKAI - OPEN - ANT1 -