Ο Μαρκ Μίντοους, προσωπάρχης του Λευκού Οίκου, δήλωσε σήμερα πως οι προεδρικές εκλογές στην χώρα θα διεξαχθούν κανονικά στις 3 Νοεμβρίου, και πως ο πρόεδρος Τραμπ όταν πρότεινε την αναβολή των εκλογών και την διεξαγωγή τους στο μέλλον, απλά εξέφραζε ανησυχίες για την επιστολική ψήφο.

O Μίντοους στην εκπομπή <strong>«Face the Nation»</strong> του τηλεοπτικού δικτύου CBS είπε:
<p style="text-align: center;"><strong><em>«Θα διεξαγάγουμε τις εκλογές στις 3 Νοεμβρίου και ο πρόεδρος θα κερδίσει», </em></strong></p>
Την περασμένη Πέμπτη <a href="https://www.ny-greeks.com/2020/07/30/a%ce%bd%ce%b1%ce%b2%ce%bf%ce%bb%ce%ae-%cf%84%cf%89%ce%bd-%cf%80%cf%81%ce%bf%ce%b5%ce%b4%cf%81%ce%b9%ce%ba%cf%8e%ce%bd-%ce%b5%ce%ba%ce%bb%ce%bf%ce%b3%cf%8e%ce%bd-%ce%b6%ce%b7%cf%84%ce%ac-%ce%bf-%cf%84/">ο Ντόναλντ Τραμπ άφησε ανοιχτό το ενδεχόμενο, για πρώτη φορά στην ιστορία της Αμερικής, να αναβληθούν οι προεδρικές εκλογές του Νοεμβρίου, κάνοντας λόγο για κίνδυνο νοθείας που, όπως υποστηρίζει, συνδέεται με την πανδημία του COVID 19.</a>

H πρόταση του Τραμπ απορρίφθηκε αμέσως τόσο από τους Δημοκρατικούς όσο και από τους Ρεπουμπλικανούς στο Κογκρέσο (μόνο το Κογκρέσο έχει την εξουσία να κάνει μια τέτοια αλλαγή).

Ο Μίντοους χωρίς να παρέχει στοιχεία που να δείχνουν ότι κάτι τέτοιο δεν έχει συμβεί στο παρελθόν, υπεραμύνθηκε σήμερα των απόψεων του Προέδρου Ντόναλντ Τραμπ, προειδοποιώντας πως οι επιστολικές ψήφοι πρέπει να τύχουν του κατάλληλου χειρισμού

Απαντώντας σε ερώτηση αν ήταν ανεύθυνο εκ μέρους του Προέδρου Ντόναλντ Τραμπ να αναφερθεί σε αναβολή των εκλογών, ο Μίντοους απάντησε έμμεσα λέγοντας πως:
<p style="text-align: center;"><em><strong> «είναι υπεύθυνο για αυτόν να πει ότι αν προσπαθήσουμε να πάμε σε 100% καθολική επιστολική ψήφο, θα έχουμε εκλογικό αποτέλεσμα στις 3 Νοεμβρίου; Θα έλεγα τώρα ότι δεν θα έχουμε ούτε την 1η Ιανουαρίου».</strong></em></p>
Πηγές: - CBS - Reuters - ΑΜΠΕ -