Ενισχύεται η ελληνική παραγωγή μασκών ενώ συνεχίζεται η καταγραφή αποθεμάτων υγειονομικού υλικού των επιχειρήσεων στην ηλεκτρονική πλατφόρμα του υπουργείου Ανάπτυξης και Επενδύσεων.

Ο υπουργός Ανάπτυξης και Επενδύσεων 'Αδωνις Γεωργιάδης και ο γενικός γραμματέας του υπουργείου Παναγιώτης Σταμπουλίδης «συναντήθηκαν σήμερα με τον πρόεδρο της FiberTex, κ. Γ. Χρηστίδη και τη συνεργάτιδά του, κ. Χρυσάνθη Παπασπυράτου» όπως γνωστοποίησε ο υπουργός με ανάρτησή του στα μέσα κοινωνικής δικτύωσης.

Ο υπουργός σημειώνει στην ανάρτηση ότι συνεχάρη την FiberTex για την αρωγή της εταιρίας στην ελληνική παραγωγή μασκών κατά του COVID-19.

Σύμφωνα με πληροφορίες, η εταιρεία προχωράει σε νέα επένδυση στην Κόρινθο και σύμφωνα με το σχεδιασμό θα παράγει 10 εκατομμύρια μάσκες το μήνα.

Τέλος υπενθυμίζεται ότι οι καταναλωτές έχουν τη δυνατότητα να συγκρίνουν τις τιμές λιανικής, μέσω της ψηφιακής πλατφόρμας e-katanalotis που δημιούργησε το υπουργείο Ανάπτυξης και Επενδύσεων.

Πηγή: ΑΜΠΕ

Cover Phopto by <a class="oajrlxb2 g5ia77u1 qu0x051f esr5mh6w e9989ue4 r7d6kgcz rq0escxv nhd2j8a9 nc684nl6 p7hjln8o kvgmc6g5 cxmmr5t8 oygrvhab hcukyx3x jb3vyjys rz4wbd8a qt6c0cv9 a8nywdso i1ao9s8h esuyzwwr f1sip0of lzcic4wl oo9gr5id gpro0wi8 lrazzd5p" tabindex="0" role="link" href="https://www.facebook.com/Super-Star-Status-152702598077513/?__tn__=-UC*F">Super Star Status</a>