<h6 style="text-align: center;"><strong>O Δημήτρης Συλλούρη, ανακοίνωσε σήμερα την παραίτησή του από το αξίωμα του Πρόεδρου του Κυπριακού κοινοβουλίου, σημειώνοντας ότι διατηρεί ακέραιη την πεποίθηση ότι<em> «με κανένα τρόπο δεν έχω παραβιάσει τον Νόμο»,</em> αλλά ότι με την παραίτησή του αφαιρείται από κάποιους το πρόσχημα ότι η παρουσία μου στο αξίωμα του Προέδρου της Βουλής παρεμποδίζει με οποιοδήποτε τρόπο την ομαλή λειτουργία της Βουλής, κάτι το οποίο «ουδέποτε θα διανοούμουν να πράξω».</strong></h6>
<img class="size-medium wp-image-9602 alignleft" src="https://www.ny-greeks.com/wp-content/uploads/2020/10/Silouris-CYPRUS-PAPERS-300x150.jpg" alt="" width="300" height="150" />Η παραίτηση του κ. Δημήτρης Συλλούρη έρχεται 72 μόλις  ώρες από την δημοσιοποίηση του μιας ώρας αποκαλυπτικού VIDEO του Al Jazeera στο οποίο ο πρώην πρόεδρος του Κυπριακού κοινοβουλίου φέρεται να παρείχε διευκολύνσεις σε εγκληματίες, σεσημασμένους και κακοποιους για απόκτηση Κυπριακού Διαβατηρίου σε αντάλλαγμα με οικονομικά ανταλλάγματα κατά παράβαση του νόμου για παραχώρηση Διαβατηρίου σε μη Κύπριους... Σχετικό άρθρο <a href="https://www.ny-greeks.com/the-cyprus-paprs-undercover-%ce%b2%cf%81%cf%89%ce%bc%ce%ac%ce%b5%ce%b9-%ce%ba%ce%b1%ce%b9-%ce%b6%ce%ad%cf%87%ce%bd%ce%b5%ce%b9-%cf%84%ce%bf-%ce%bc%ce%ad%ce%b3%ce%b1-%cf%83%ce%ba%ce%ac%ce%bd%ce%b4/"><span style="color: #ff0000;"><strong>ΕΔΏ </strong></span></a>

<strong>ΑΥΤΟΥΣΙΑ Η ΕΠΙΣΤΟΛΗ ΠΑΡAIΤΗΣΗΣ πιο κάτω </strong>

ΔΗΛΩΣΗ ΠΡΟΕΔΡΟΥ ΒΟΥΛΗΣ ΤΩΝ ΑΝΤΙΠΡΟΣΩΠΩΝ
Σε προηγούμενη δήλωση μου είχα αναφέρει ότι δεν θα υπέβαλλα παραίτηση από το αξίωμα
του Προέδρου της Βουλής μέχρι την ολοκλήρωση των ερευνών που διεξάγονται από την
Πολιτεία. Είχα επίσης σημειώσει, ότι έχω ήδη λάβει τις αποφάσεις μου για το τι θα πράξω μετά
την ολοκλήρωση των ερευνών.
Περαιτέρω είχα γνωστοποιήσει ότι σε περίπτωση που ο Γενικός Εισαγγελέας της Δημοκρατίας
κρίνει ότι πρέπει να αποταθεί στο Ανώτατο Δικαστήριο με αίτημα την άρση της βουλευτικής
μου ασυλίας, στο πλαίσιο των σχετικών ερευνών, δεν προτίθεμαι να υποβάλω οποιαδήποτε
ένσταση με ό,τι αυτό υποδηλοί.
Οι αποφάσεις μου αυτές βασίστηκαν στην ακράδαντη πίστη ότι δεν έχω διαπράξει οτιδήποτε
νομικά μεμπτό και ότι ενδεχόμενη παραίτησή μου θα άφηνε εντυπώσεις περί του αντιθέτου.
Παρά ταύτα, διαπιστώνω ότι η συνέχιση της παραμονής μου στο αξίωμα του Προέδρου της
Βουλής έχει παρερμηνευθεί. Η παρερμηνεία αυτή, όπως και η προφανής επιθυμία κάποιων
να εκμεταλλευτούν το όλο θέμα για τους δικούς τους πολιτικούς στόχους και σχεδιασμούς,
αλλά και οι προφάσεις για δυσλειτουργία του Νομοθετικού Σώματος, με οδήγησαν στην
απόφαση να υποβάλω την παραίτησή μου τόσο από το αξίωμα του Προέδρου της Βουλής
όσο και από το βουλευτικό αξίωμα.
Διατηρώ ακέραιη την πεποίθηση ότι με κανένα τρόπο δεν έχω παραβιάσει τον Νόμο. Με την
παραίτησή μου αφαιρείται από κάποιους το πρόσχημα ότι η παρουσία μου στο αξίωμα του
Προέδρου της Βουλής παρεμποδίζει με οποιοδήποτε τρόπο την ομαλή λειτουργία της Βουλής,
κάτι το οποίο ουδέποτε θα διανοούμουν να πράξω.
Αναμένω ότι οι αρμόδιες αρχές θα προχωρήσουν το ταχύτερο στην εξέταση όλων των
εκκρεμούντων ζητημάτων, περιλαμβανομένης και της καταγγελίας που έχω ήδη υποβάλει
στον Γενικό Εισαγγελέα, σχετικά με τη διάπραξη ποινικού αδικήματος εις βάρος μου και την
παραβίαση συνταγματικών μου δικαιωμάτων, ώστε τελικά να καταδειχθεί ποιοι πραγματικά
ενέχονται και ποιοι όχι.
Πέμπτη, 15/10/202

&nbsp;