<span style="color: #0000ff;"><strong>Του Αλεξάνδρου Αμμοχωστιανού (ΗΠΑ - </strong><strong>Νέα Υόρκη</strong><strong>)</strong></span>
<p style="text-align: center;"><strong>Oι Kυρώσεις στην Τουρκία και εμείς οι "αφελείς" αναξιόπιστοι κουτοπόνηροι Έλληνες...</strong></p>
Στο Βερολίνο συνέρχεται σήμερα και αύριο, η άτυπη συνάντηση των υπουργών Εξωτερικών των κρατών μελών της ΕΕ για συζήτηση των κυρώσεων που θα έπρεπε να επιβληθούν στην Τουρκία!!!

Σε αυτή την συνάντηση των υπουργών Εξωτερικών των κρατών μελών της ΕΕ, όπου πολλοί Έλληνες περιμένουν (αφελώς κατά την άποψη μου) την Ευρώπη να επιβάλει κυρώσεις στην Τουρκία, πρώτο σημαντικό θέμα της σημερινής συνεδρίασης που ξεκίνησε το απόγευμα, είναι οι πρόσφατες εξελίξεις στη Λευκορωσία και πιθανές αντιδράσεις της ΕΕ. Στην ατζέντα της διμερούς συνάντησης κεντρικό θέμα συζήτησης είναι η σχέσεις ΕΕ-Ρωσίας, όπως επίσης και η περίπτωση του Pώσου πολιτικού, Αλεξέι Ναβάλνι, όπως επίσης και oι γεωπολιτικές επιπτώσεις της πανδημίας του COVID 19 και ποια θα πρέπει να είναι η στρατηγική απάντηση της ΕΕ. Και κάπου εκεί φυσικά, θα υπάρξει προσπάθεια για "σοβαρή" συζήτηση του αιτήματος της Ελλάδας, αν φυσικά έθεσε μετ' επιτάσεως κάτι τέτοιο η Ελλάδα, να επιβληθούν κυρώσεις κατά της Τουρκίας για τις έρευνες της στην Ελληνική επικράτεια (AOZ), και την παραβίαση των κυριαρχικών δικαιωμάτων της Ελλάδας και της Κύπρου.

Η απόπειρα επιβολής κυρώσεων στην Τουρκία βάσει των ίδιων ακριβώς κατηγοριών είναι ένα παλιό και καλά συζητημένο "φρούτο", που δυστυχώς σε μόνιμη βάση ο Ελληνισμός (Ελλάδα και Κύπρος), τρώει αυτό το φρούτο, πάντα κακόγουστα μαγειρεμένο και πάντα κάτω από τους ήχους μουσικής από μπάντα με ξεκουρδιστα όργανα, που η μουσική αυτή μας παραπέμπει σε κακής ποιότητας ιλαροτραγωδία...

Αυτές οι λογικά αναμενόμενες από εμάς κυρώσεις, θυμίζω ότι δεν έχουν επιβληθεί από το 2017, όταν η τουρκία έκανε "σουρωτήρι" την Κυπριακή ΑΟΖ, και όταν η Ελλάδα ως εγγυήτρια δύναμη απλώς σφύριζε αδιάφορα στην καταπάτηση των κυριαρχικών δικαιωμάτων της Κύπρου. Για το θεαθήναι τότε, επιβλήθηκαν κυρώσεις, αποδεδειγμενα ανάποτελεσματικές, κατά προσώπων, και παρά την αδράνεια της Ελλάδας να υποστηρίξει/υπερασπιστεί την εδαφική ακεραιότητα της Κύπρου, ως υποχρεούται από την συνθήκη εγκαθίδρυσης της Κυπριακής Δημοκρατίας, η ΕΕ  δεν επέβαλε ποτέ ουσιαστικές κυρώσεις στην Τουρκία

Και ερχόμαστε τρία χρόνια μετά, και η Ελλάδα να βρίσκεται στην ίδια θέση που βρισκόταν και συνεχίζει να βρίσκεται η Κύπρος, με την Ελλάδα να ζητά από την ΕΕ την επιβολή των κυρώσεων που δεν επιβλήθηκαν ποτέ από την ΕΕ στην περίπτωση της Κύπρου.

Tραγική ειρωνεία αποτελεί το γεγονός ότι σαν Ελλαδικό κράτος, απαιτούμε την επιβολή κυρώσεων από την ΕΕ κατά της Τουρκίας, γνωρίζοντας πως στην βάση του στενού "γράμματος του Νόμου" και των συμφωνιών, η ΕΕ δεν έχει κάποια ουσιαστική <strong>νομική</strong> υποχρέωση να επιβάλλει κυρώσεις, γεγονός που το γνωρίζουμε, και που ξέρουμε πολύ καλά πως σε αυτή την χρονική περίοδο δεν θα το κάνει.

Και σε όλο αυτόν τον κυκεώνα εξελίξεων, εμείς σαν Ελλαδικό κράτος και ευρύτερα ως Ελληνισμός, επιστρατευουμε τον ηθικό παράγοντα και την ανύπαρκτη Ευρωπαϊκή αλληλεγγύη, χρησιμοποιώντας επιχειρήματα στην βάση της ηθικής υποχρέωσης στην οποία η ΕΕ πρέπει να μας στηρίξει.

Δυστυχώς όμως ξεχνάμε μερικά βασικά πράγματα:
<ol>
 	<li>Η διπλωματία βασίζεται στα συμφέροντα και στις διαπλεκόμενες συμμαχίες, όπως αυτές διαμορφώνονται από το 2017 μέχρι και σήμερα, και ουχί στους αφελεις ευσεβοποθισμους κρατών η/και εθνών  που περιμένουν ξένους να τους διασφαλίσουν την εθνική τους ακεραιότητα και αξιοπρέπεια.</li>
 	<li>Η ΕΕ είναι ένα πλήθος κρατών που πάνω απ 'όλα έχουν το δικό τους εθνικό συμφέρον, και ουχί φιλανθρωπικό ίδρυμα στήριξης κρατών που περιμένουν την διασφάλιση της κρατική τους ασφάλεια από ξένους, χωρίς να ξοδεύουν ούτε μια δεκάρα στην άμυνα τους για χρόνια.</li>
 	<li>Η ΕΕ δεν αποτελεί τον αφελή καλοκάγαθο "ευεργέτη" που θα τρέξει να επιβεβαιώσει στην πράξη τις προφητείες που θέλουν τον περήφανο Έλληνα (Ελλάδας και Κύπρου) να παίρνει πίσω την Πόλη χωρίς να ρίξει σφαίρα, γιατί έτσι ακούστηκε να λένε πριν 230 χρόνια!!!!!!!</li>
 	<li>Ο ξένος, όποιος και να είναι αυτός, σέβεται εκτός από τον εαυτό του και την πατρίδα του, σεβόντε κατά κύριο λόγω αυτούς που έχουν αυτοσεβασμό και έμπρακτη υπερηφάνεια, και ουχί ομάδες ατόμων που την μια μέρα παραιτούνται από τις κόκκινες γραμμές τους υπογράφοντας προδοτικά σύμφωνα, και ταυτόχρονα προδίδουν τους ομογάλακτος ομοεθνής τους  γιατί άκουσον άκουσον, <strong>"Ο ΟΜΟΕΘΝΗΣ ΚΕΙΤΑΙ ΜΑΚΡΑΝ" - «Η Κύπρος κείται μακράν»...</strong></li>
 	<li>Όταν εμείς σαν Eθνικό κέντρο, δεν σεβαστήκαμε τις υπογραφές μας και δεν υπερασπιστήκαμε σε καμία των περιπτώσεων (πριν 3, 13, 23 ή 46 χρόνια) τους ομογάλακτους μας Έλληνες στην Κύπρο, που δεν είχαμε μόνο ηθικό και εθνικό καθήκον αλλά και νομική/συμβατική υποχρέωση υποστήριξής τους, όταν εμείς κατεξακολουθησην, επίμονα και σταθερά είμαστε άνανδροι του λόγου, της τιμής και της υπογραφής μας σε ομογάλακτους μας, τότε με ποιο ηθικό βάρος, και ποια σοβαρότητα έχουμε την απαίτηση να στηρίξουν ΕΜAΣ τους Eλληνες οι ξένοι???</li>
 	<li><strong><span style="color: #ff0000;">Το ερώτημα που θα έπρεπε να θέσουμε στον εαυτό μας</span></strong> όταν απαιτούμε στήριξη από άλλους, και όταν αναζητούμε την εθνική αξιοπρέπεια και ακεραιότητα μας με πλάτες ξένων είναι: <em><strong>"Αν αυριο επιτεθεί στην Πολωνία, η Ρουμανία, η και Βουλγαρία ένα μη ευρωπαϊκό κράτος, πχ η ΤΟΥΡΚΊΑ, η, η σύμμαχος  του Ερντογάν Ρωσία, και μας ζητηθεί αυτό που εμείς απαιτούμε από τους Ευρωπαίους τώρα, δηλαδή να στείλουμε στρατό στην χώρα αυτή, να σταματήσουμε να δεχόμαστε τουρίστες από τον επιτιθέμενο, να σταματήσουμε να προμηθευόμαστε φυσικό αέριο και να μην κάνουμε εξαγωγές προς αυτούς, έχετε την εντύπωση πως το Ελληνικό έθνος θα τρέξει περιχαρής να υποστεί ζημιές δισεκατομμυρίων, και θα στειλει και Έλληνες φαντάρους να σφάξουν και να μακελέψουν τούρκους η ρώσους στο όνομα της ευρωπαϊκής αλληλεγγύης ???" </strong></em>Σοβαρά τώρα θα το κάναμε ;;;</li>
</ol>
Εν κατακλείδι ας αναλογιστούμε επιτέλους, τη πράξαμε τόσα χρόνια, τη πρατούμε και τη θέλουμε για το μέλλον μας , και ας ξεκολλήσουμε έτσι απλά και λαϊκά, από τα ηθικοπλαστικά παραμύθια που αρεσκόμαστε να λέμε αναμεταξύ μας και ας προσδεθούμε και να είμαστε έτοιμοι για τα μελλούμενα,
<p style="text-align: center;"><span style="color: #0000ff;"><strong>"Όταν ένα Έθνος δεν μπορεί ούτε να ξυστεί, τότε του αξίζει να το φάει η ψώρα"</strong></span></p>
Cover photo by <a class="oajrlxb2 g5ia77u1 qu0x051f esr5mh6w e9989ue4 r7d6kgcz rq0escxv nhd2j8a9 nc684nl6 p7hjln8o kvgmc6g5 cxmmr5t8 oygrvhab hcukyx3x jb3vyjys rz4wbd8a qt6c0cv9 a8nywdso i1ao9s8h esuyzwwr f1sip0of lzcic4wl oo9gr5id gpro0wi8 lrazzd5p" tabindex="0" role="link" href="https://www.facebook.com/Dr.Pinky.Jaiswal.jamshedpur/?__tn__=-UC*F">Lifeline Homeopathy</a>