Tο τελευταίο 24ωρο καταγράφηκε, αριθμός ρεκόρ νέων κρουσμάτων του κορωνοϊού στα Σκόπια, με 180 νέες μολύνσεις. O συνολικός αριθμός των επιβεβαιωμένων κρουσμάτων στα Σκόπια ανέρχεται πλέον στα 2.790.

Τα περισσότερα από τα 180 νέα κρούσματα στη χώρα καταγράφονται στην πρωτεύουσα Σκόπια (109 κρούσματα), ανακοίνωσαν σήμερα οι υγειονομικές αρχές της χώρας.

[gallery ids="4763,4765,4764"]

Eδώ και μία εβδομάδα, στη χώρα των δύο εκατομμυρίων κατοίκων καταγράφεται ραγδαία αύξηση των κρουσμάτων του COVID 19 . Σήμερα ξεπεράστηκε και ο αριθμός των 120 νέων κρουσμάτων που είχε καταγραφεί μία ημέρα νωρίτερα.

Η αύξηση των νέων κρουσμάτων ενδέχεται να οφείλεται και στην αύξηση των διαγνωστικών τεστ, καθώς τις περασμένες 24 ώρες διενεργήθηκαν 1.272 τεστ. Συνολικά στη χώρα έχουν διενεργηθεί 34.386 τεστ ανίχνευσης του Covid-19.

Ακόμη, δύο άνθρωποι που είχαν προσβληθεί από τον κορωνοϊό κατέληξαν το τελευταίο 24ωρο, ανεβάζοντας σε 149 τον αριθμό των θυμάτων στη χώρα από τη νόσο.

Λόγω της αναζωπύρωσης της επιδημίας στη χώρα, από χθες το βράδυ και μέχρι το πρωί της Δευτέρας, η κυβέρνηση στα Σκόπια, αποφάσισε την πλήρη απαγόρευση της κυκλοφορίας των πολιτών τόσο στην πρωτεύουσα, Σκόπια, όσο και σε ορισμένες άλλες πόλεις, όπως το Τέτοβο, Κουμάνοβο και Στιπ, όπου έχει καταγραφεί μεγάλος αριθμός νέων κρουσμάτων.

Σε όλες τις υπόλοιπες πόλεις στη χώρα η απαγόρευση της κυκλοφορίας ξεκινά στις 16:00 και λήγει στις 05:00 της επομένης.

By Alex Ammohostianos

&nbsp;