<h6 style="text-align: center;"><strong>Σε αναβάθμιση δύο υφυπουργών σε αναπληρωτές και τοποθέτηση τριών νέων προσώπων ως υφυπουργών προχώρησε η κυβέρνηση.</strong></h6>
Την σύνθεση του νέου κυβερνητικού σχήματος στην Ελλάδα ανακοίνωσε ο κυβερνητικός εκπρόσωπος Στέλιος Πέτσας. Σύμφωνα με τον κ. Στέλιο Πέτσα, το κυβερνητικό σχήμα παραμένει σταθερό ως προς τον αριθμό και τη μεταρρυθμιστική του κατεύθυνση. Με τις σημερινές αλλαγές επέρχονται, όπως είπε, λειτουργικές βελτιώσεις στους τομείς Οικονομικών, Ανάπτυξης, Εργασίας, Υγείας και Περιβάλλοντος.

Και ο κ. Πέτσας συνέχισε λέγοντας, πως:
<p style="text-align: center;"><em><strong>"O Πρωθυπουργός με τις επιλογές του υπογραμμίζει τους στρατηγικούς άξονες που αφορούν το παρόν και το μέλλον της Πατρίδας μας. Και επιφέρει λειτουργικές βελτιώσεις στους τομείς Οικονομικών, Ανάπτυξης, Εργασίας, Υγείας και Περιβάλλοντος", .</strong></em></p>
&nbsp;

https://www.youtube.com/watch?v=eNphSVU2POk

<strong><span style="color: #ff0000;">Σύμφωνα με τον κ. Πέτσα, στο πλαίσιο αυτό, ο Πρωθυπουργός αποφάσισε:</span></strong>
<ul>
 	<li>Την αναβάθμιση του Υφυπουργού Οικονομικών κ. Θεόδωρου Σκυλακάκη, σε Αναπληρωτή Υπουργό Οικονομικών, αρμόδιο για τη Δημοσιονομική Πολιτική.</li>
 	<li>Την αναβάθμιση του Υφυπουργού Ανάπτυξης και Επενδύσεων κ. Νίκου Παπαθανάση, σε Αναπληρωτή Υπουργό Ανάπτυξης και Επενδύσεων, αρμόδιο για τις Ιδιωτικές Επενδύσεις και τις Συμπράξεις του Δημόσιου και Ιδιωτικού Τομέα.</li>
</ul>
Την τοποθέτηση του κ. Παναγιώτη Τσακλόγου στη θέση του Υφυπουργού Εργασίας και Κοινωνικών Υποθέσεων, αρμόδιου για τα θέματα Κοινωνικής Ασφάλισης.
<ul>
 	<li>Την τοποθέτηση της κας Ζωής Ράπτη, βουλευτή Β1 Βόρειου Τομέα Αθηνών, σε θέση Υφυπουργού Υγείας, αρμόδιας για θέματα Ψυχικής Υγείας.</li>
 	<li>Την τοποθέτηση του κ. Νικόλαου Ταγαρά, βουλευτή Κορινθίας, στη θέση του Υφυπουργού Περιβάλλοντος και Ενέργειας, αρμόδιου για θέματα Προστασίας του Περιβάλλοντος.</li>
</ul>
https://www.youtube.com/watch?v=TvXydLLsirc

Ο ΚΕ είπε πως με τις αλλαγές αυτές επιδιώκεται η αποτελεσματική διαχείριση των αυξημένων κοινοτικών πόρων, η ενίσχυση του κόσμου της εργασίας και του ασφαλιστικού συστήματος, η οργανωτική ενίσχυση του Υπουργείου Υγείας και η προστασία του περιβάλλοντος και η αντιμετώπιση των προκλήσεων της Κλιματικής Αλλαγής.
<p style="text-align: center;"><em><strong>"Ο Κυριάκος Μητσοτάκης επιλέγει πρόσωπα από τη Βουλή και την κοινωνία. Διαφορετικών ηλικιών και εμπειρίας.</strong></em>
<em><strong>Με γνώμονα τις ικανότητες και τη διάθεση για προσφορά, ανεξάρτητα από ιδεολογικές καταβολές. Μπροστά στις προκλήσεις των καιρών, ένα ήδη επιτυχημένο κυβερνητικό σχήμα, δέχεται λειτουργικές βελτιώσεις από τον Πρωθυπουργό για να ανταποκριθεί, ακόμη πιο αποτελεσματικά, στις προσδοκίες των πολιτών"</strong></em></p>
Η ορκωμοσία των νέων μελών της Κυβέρνησης, θα πραγματοποιηθεί αύριο στη μία το μεσημέρι, στο Προεδρικό Μέγαρο.

https://www.youtube.com/watch?v=9K6cKpaylmk

&nbsp;

<span style="color: #ff0000;"><strong>Γενικοί και ειδικοί γραμματείς</strong></span>

Στο μεταξύ, όπως ανακοινώθηκε, τοποθετούνται ή αναλαμβάνουν νέες αρμοδιότητες οι εξής γενικοί και ειδικοί γραμματείς:

<strong>Υπουργείο Ανάπτυξης και Επενδύσεων:</strong>
<ul>
 	<li>Ειδική γραμματέας Ευρωπαϊκού Κοινωνικού Ταμείου: Νίκη Δανδόλου</li>
 	<li>Γενικός Γραμματέας Βιομηχανίας: Ιωάννης Κυριακού</li>
 	<li>Ειδικός Γραμματέας Ευρωπαϊκού Ταμείου Περιφερειακής Ανάπτυξης: Γεώργιος Ζερβός</li>
</ul>
<strong>Υπουργείο Εξωτερικών:</strong>
<ul>
 	<li>Γενικός Γραμματέας Δημόσιας Διπλωματίας και Απόδημου Ελληνισμού: Ιωάννης Χρυσουλάκης</li>
</ul>
<strong>Υπουργείο Υγείας:</strong>
<ul>
 	<li>Γενικός Γραμματέας Πρωτοβάθμιας Φροντίδας Υγείας: Μάριος Θεμιστοκλέους</li>
</ul>
<strong>Υπουργείο Τουρισμού:</strong>
<ul>
 	<li>Γενική Γραμματέας Τουριστικής Πολιτικής και Ανάπτυξης: Βίκυ Λοΐζου</li>
</ul>
<strong>Προεδρία της Κυβέρνησης:</strong>
<ul>
 	<li>Γενικός Γραμματέας Συντονισμού: Αθανάσιος Κοντογεώργης.</li>
</ul>