<h6 style="text-align: center;"><img class=" wp-image-10206 alignleft" src="https://www.ny-greeks.com/wp-content/uploads/2020/11/F35-1234-300x267.jpg" alt="" width="272" height="241" /><strong>Επίσημο το Ελληνικό ενδιαφέρον για τα μαχητικά 5ης γενιάς</strong></h6>
Όπως πληροφορούμαστε από Ελλαδικά ΜΜΕ και συγκεκριμένα από την <span style="color: #0000ff;"><strong><span class="site-name site-name-1">ΟΜΑΔΑ</span> <span class="site-name site-name-2">ΑΛΗΘΕΙΑΣ,</span> </strong></span><strong>την</strong> ΕΡΤ και τoν OPEN, η ελληνική κυβέρνηση εκδήλωσε επισήμως ενδιαφέρον στην Ουάσιγκτον, αποστέλλοντας το σχετικό Letter of Request.

Όσον αφορά τον αριθμό των αεροσκαφών που θα αποκτηθούν, το ενδιαφέρον της Ελλάδας είναι για 18 - 24 μαχητικά, δηλαδή μία Μοίρα, ενώ η χώρα μας ζητάει τα πρώτα 6 να παραδοθούν μέσα στο 2021!

https://www.youtube.com/watch?v=-AfFsDoD-v8

<em><strong><img class=" wp-image-10211 alignright" src="https://www.ny-greeks.com/wp-content/uploads/2020/11/F35-1-200x300.jpg" alt="" width="135" height="203" />«Η άμεση απάντησή σας θα εκτιμηθεί»</strong></em> επισημαίνεται στην επιστολή του υπουργείου Εθνικής Άμυνας που υπογράφει ο γενικός διευθυντής Εξοπλισμών και Επενδύσεων Θεόδωρος Λάγιος.
<p style="text-align: center;"><em><strong>«Λόγω εσωτερικών δημοσιονομικών ρυθμίσεων και άλλων εφαρμόσιμων κανόνων εντός του προϋπολογισμού και του πλαισίου της ΕΕ για το έλλειμμα είναι κρίσιμης σημασίας τα πρώτα F-35 να παραδοθούν μέσα στο 2021. Από την πλευρά μας θα κάνουμε ό,τι είναι δυνατό για την υλοποίηση αυτού του φιλόδοξου προγράμματος»</strong></em>.</p>
https://www.youtube.com/watch?v=8SPpYSkmlnk

<img class="wp-image-10212 alignleft" src="https://www.ny-greeks.com/wp-content/uploads/2020/11/F35-123-300x200.jpg" alt="" width="298" height="198" />Ο γενικός Διευθυντής Αμυντικών Εξοπλισμών και Επενδύσεων, ως ο καθ' ύλην αρμόδιος από το υπουργείο Εθνικής Άμυνας για την προώθηση θεμάτων σχετικά με τους αμυντικούς εξοπλισμούς, προσκαλεί τους αρμόδιους Αμερικανούς αξιωματούχους να επισκεφθούν την Ελλάδα το συντομότερο ώστε να προχωρήσουν οι συζητήσεις για την απόκτηση μιας μοίρας 18 έως 24 μαχητικών αεροσκαφών F-35. <em><strong>«Θα θέλαμε να αντιμετωπίσετε αυτό το αίτημα με το υψηλότερο δυνατό αίσθημα επείγοντος, επειδή έχουμε ένα παράθυρο ευκαιρίας για την πιθανή προμήθεια των F-35 στο πολύ κοντινό μέλλον»</strong></em> υπογραμμίζεται επίσης από το ελληνικό υπουργείο Εθνικής Άμυνας.

https://www.youtube.com/watch?v=c5ZiiSMjWAM

Ήδη, όπως αναφέρεται στην επίσημη LOR για την αγορά αριθμού 18-24 αμερικανικών μαχητικών αεροσκαφών τύπου F-35, η ελληνική κυβέρνηση έχει λάβει στοιχεία για την διαθεσιμότητα και τις τιμές των μαχητικών αεροσκαφών που διαθέτουν οι Ηνωμένες Πολιτείες της Αμερικής προς πώληση στην Ελλάδα.

https://www.youtube.com/watch?v=8rhWt8PYv3E

Με την δρομολογούμενη άμεση απόκτηση μιας μοίρας από 18-24 μαχητικά πέμπτης γενιάς F-35, μαζί με την αγορά 18 γαλλικών μαχητικών αεροσκαφών Rafale (Φωτογραφία πιο κάτω), η ελληνική κυβέρνηση επιδιώκει την αντιστάθμιση της ισορροπίας δυνάμεως με την Τουρκία. Καθώς το ρωσικό αντιαεροπορικό σύστημα S-400 που προμηθεύτηκαν οι Τούρκοι μπορεί να δημιουργήσει προβλήματα στην καθημερινή δραστηριότητα της Πολεμικής Αεροπορίας, η Αθήνα κινείται με ταχύτατα βήματα για την απόκτηση των αεροσκαφών F-35 τύπου Stealth, ώστε συνδυαστικά με την αγορά των δικινητήριων γαλλικών μαχητικών αεροσκαφών Rafale να αποκτήσει υπεροπλία στο Αιγαίο.<img class="wp-image-7427 aligncenter" src="https://www.ny-greeks.com/wp-content/uploads/2020/09/Rafale-GR-300x232.jpg" alt="" width="562" height="434" />

Τα γαλλικά μαχητικά αεροσκάφη Rafale αναμένεται να αρχίσουν να παραδίδονται στην Πολεμική Αεροπορία από τις αρχές του 2021 με ρυθμό ένα κάθε μήνα ώστε στο τέλος του πρώτου εξαμήνου του επόμενου έτους τα πρώτα έξι -ελαφρώς μεταχειρισμένα Rafale- να έχουν ενταχθεί στο οπλοστάσιο της Πολεμικής Αεροπορίας.