Με βάση τους υπολογισμούς του Reuters, oι κυβερνήσεις ανά τον πλανήτη και oι κεντρικές τράπεζες που αντιμετωπίζουν τα ισχυρά χτυπήματα του COVID-19, έχουν αναπτύξει μία ασπίδα προστασίας που  αντιστοιχεί περίπου στο 17% του παγκόσμιου ΑΕΠ, με το κόστος αυτής της ασπίδας σε πραγματικούς αριθμούς να υπερβαίνει τα15 τρισ. δολάρια.

Θα πρέπει να σημειωθεί ότι το ποσό των 15 τρισ. δολαρίων αφορά ουσιαστικά τις 10 κορυφαίες ανεπτυγμένες οικονομίες του πλανήτη (G10) συν την Κίνα.

Το Reuters υπολογίζει πως το κόστος "φούσκωσαν" οι ισολογισμοί των κεντρικών τραπεζών από το ξέσπασμα της κρίσης, όλες oι νέες κυβερνητικές ενέσεις ρευστού και oi δεσμεύσεις για αύξηση δαπανών, όπως επίσης και κρατικές πιστώσεις και εγγυήσεις ύψους 7 τρισ. δολαρίων.

Οι υπεύθυνοι για τη χάραξη τόσο της νομισματικής όσο και της δημοσιονομικής πολιτικής αντιλήφθηκαν πολύ γρήγορα πως η πανδημία του COVID 19 και τα αυστηρά περιοριστικά μέτρα για να μπει φρένο στην εξάπλωσή του, απαιτούν δραστικές παρεμβάσεις σε όλα τα επίπεδα.

Oλα τα συμβατικά και αντισυμβατικά εργαλεία της νομισματική πολιτικής, έπεσαν στο τραπέζι και τα ταμπού άρχισαν να σπάνε το ένα μετά το άλλο. Αρκετοί κατέφυγαν ακόμη και στο χρήμα από το ελικόπτερο (απευθείας επιταγές στους πολίτες) και άλλοι σε λύσεις όπως η αγορά ομολόγων "junk", που θα φάνταζαν αδιανόητες σε άλλες περιόδους.

Η Morgan Stanley υπολογίζει ότι μόνο στις 4 μεγαλύτερες βιομηχανικά ανεπτυγμένες οικονομίες του πλανήτη (G4) συν την Κίνα οι ισολογιμοί των κεντρικών τραπεζών θα έχουν επεκταθεί κατά 13 τρισ. δολάρια έως τα τέλη του 2021. Στην περίπτωση των Fed (HΠΑ) και ΕΚΤ (Ευρωζώνη) υπολογίζεται ότι οι ισολογισμοί θα υπερβούν το 50% του ΑΕΠ.

Πηγές: - Reuters - Morgan Stanley - Naftemporiki -

By Alex Ammohostianos