<strong>Western &amp; Southern Open - New York</strong>

Στα ημιτελικά του Western &amp; Southern Open, που φέτος φιλοξενείται στη Νέα Υόρκη, προκρίθηκε o Στέφανος Τσιτσιπάς καθώς ο Ράιλι Οπέλκα εγκατέλειψε τον αγώνα εξαιτίας προβλήματος στο δεξί γόνατο. Το παιχνίδι διακόπηκε στο πρώτο σετ, ενώ ο Αμερικανός ήταν μπροστά στο σκορ με 6-5, αφού οι ενοχλήσεις στο γόνατο δεν του επέτρεπαν να συνεχίσει.

Στον πέμπτο ημιτελικό σε τουρνουά Masters στην καριέρα του Τσιτσιπά, ο Έλληνας πρωταθλητής θα αντιμετωπίσει τον Μίλος Ράονιτς, που νίκησε με 4-6, 7-6, 7-5 τον Φίλιπ Κράινοβιτς.

Η Μαρία Σάκκαρη, αντίθετα, μία ημέρα μετά τη σπουδαία νίκη-πρόκριση απέναντι στη Σερένα Ουίλιαμς σταμάτησε στο «εμπόδιο» της Γιοχάνα Κόντα, από την οποία ηττήθηκε με 4-6, 3-6 στα προημιτελικά.

Η ήττα για την Ελληνίδα πρωταθλήτρια από την Βρετανή αντίπαλό της, Νο 15 του ταμπλό της παγκόσμιας κατάταξης, ήρθε μετά από μια ώρα και 33 λεπτά αγώνα.

Στις «τέσσερις» της διοργάνωσης η Κόντα θα παίξει με την Βικτόρια Αζαρένκα από τη Λευκορωσία, η οποία νίκησε με 7-6(9), 6-2 την Ονς Τζαμπέρ.

Cover Photo by <a id="js_7l" class="_hli" href="https://www.facebook.com/StefTsitsipas/?tn-str=k%2AF" data-ft="{&quot;tn&quot;:&quot;k&quot;}" data-hovercard="/ajax/hovercard/page.php?id=384144288434611&amp;extragetparams=%7B%22tn-str%22%3A%22k%2AF%22%7D" data-hovercard-prefer-more-content-show="1" aria-describedby="u_68_1" aria-owns="">Stefanos Tsitsipas</a>