<h6 style="text-align: center;"><strong>Ο ΕΟΔΥ ανακοίνωσε σήμερα 358 νέα κρούσματα COVID 19 στη χώρα, εκ των οποίων 56 συνδέονται με γνωστές συρροές. Tα 43 εντοπίστηκαν κατόπιν ελέγχων στις πύλες εισόδου της χώρας. Επίσης καταγράφηκαν ακόμη 5 θάνατοι, ενώ την ίδια στιγμή 73 άτομα βρίσκονται διασωληνωμένοι.</strong></h6>
Ο συνολικός αριθμός των κρουσμάτων ανέρχεται σε 16286 (ημερήσια μεταβολή +2.2%), εκ των οποίων 55.8% άνδρες. Οι νέοι θάνατοι ασθενών με COVID-19 είναι 5, ενώ από την έναρξη της επιδημίας έχουν καταγραφεί συνολικά 357 θάνατοι. Η διάμεση ηλικία των ασθενών που απεβίωσαν είναι 78 έτη. Ο αριθμός των ασθενών που νοσηλεύονται διασωληνωμένοι είναι 73 (72.6% άνδρες).

Η ημερήσια κατανομή των επιβεβαιωμένων κρουσμάτων είναι η ακόλουθη (η γραμμή παριστάνει την συνολική, αθροιστική κατανομή των κρουσμάτων).

<img class=" wp-image-8505 aligncenter" src="https://www.ny-greeks.com/wp-content/uploads/2020/09/COVID-123-300x169.jpg" alt="" width="428" height="241" />

<img class=" wp-image-8506 aligncenter" src="https://www.ny-greeks.com/wp-content/uploads/2020/09/Covid-135-300x177.jpg" alt="" width="447" height="264" />

Από το σύνολο των 16286 κρουσμάτων, 2696 (16.6%) θεωρούνται σχετιζόμενα με ταξίδι από το εξωτερικό, 6808 (41.8%) είναι σχετιζόμενα με ήδη γνωστό κρούσμα και τα υπόλοιπα δεν σχετίζονται ούτε με ταξίδι ούτε με άλλο γνωστό κρούσμα ή είναι ακόμα υπό διερεύνηση. Η μέση ηλικία των κρουσμάτων είναι 39 έτη (εύρος 0 έως 102 ετών), ενώ η μέση ηλικία των θανάτων είναι 78 έτη (εύρος 25 έως 102 ετών). Η ηλικιακή κατανομή των (α) συνολικών κρουσμάτων, (β) των περιστατικών που κατέληξαν σε θάνατο και (γ) των ασθενών που νοσηλεύονται διασωληνωμένοι, είναι η ακόλουθη:

<img class=" wp-image-8507 aligncenter" src="https://www.ny-greeks.com/wp-content/uploads/2020/09/COVID-246-300x180.jpg" alt="" width="410" height="246" />

Γεωγραφική διασπορά

Ο χάρτης αποτυπώνει τη γεωγραφική κατανομή των συνολικών κρουσμάτων COVID-19 (από την αρχή της επιδημίας) ανά Περιφερειακή Ενότητα της χώρας, με βάση την δηλωθείσα διεύθυνση μόνιμης κατοικίας του ασθενούς, ή τη διεύθυνση προσωρινής διαμονής για τους τουρίστες και άλλους προσωρινά διαμένοντες στην Ελλάδα. Συμπεριλαμβάνονται τόσο κρούσματα με ιστορικό ταξιδίου (“εισαγόμενα”) όσο και κρούσματα με πιθανή εγχώρια μετάδοση.

<img class="wp-image-8508 aligncenter" src="https://www.ny-greeks.com/wp-content/uploads/2020/09/Cov-12333-242x300.jpg" alt="" width="432" height="536" />

Με πληροφορίες από: -ΕΟΔΥ - skai.gr -