Με ευρεία συναίνεση ψηφίστηκε από την Βουλή των Ελλήνων, η συμφωνία για τον αγωγό φυσικού αερίου EastMed.

Τη συμφωνία υπερψηφίσαν η Νέα Δημοκρατία, ο ΣΥΡΙΖΑ, το ΚΙΝΑΛ και η Ελληνική Λύση, ενώ καταψηφίσαν ΚΚΕ και ΜέΡΑ25.

Μιλώντας στην Ολομέλεια της Βουλής, ο Έλληνας Υπουργός Περιβάλλοντος και Ενέργειας, Κωστής Χατζηδάκης έκανε λόγο για σημαντική ενίσχυση της οικονομικής και διεθνοπολιτικής θέσης της χώρας και πρόσθεσε ότι η έγκριση της συμφωνίας αποτελεί και ένα έμμεσο μήνυμα προς την Τουρκία.
<p style="text-align: center;"><em><strong>«Η συμφωνία είναι ένα έμμεσο μήνυμα στην τουρκική προκλητικότητα. Μην ξεχνάτε ότι ο Ερντογάν στις αρχές Δεκεμβρίου αμφισβήτησε ευθέως το δικαίωμα της Κύπρου, του Ισραήλ και της Ελλάδος να κατασκευάσουν αυτόν τον αγωγό. Καλό θα είναι η Τουρκία να εγκαταλείψει την προκλητικότητα της και τον αναθεωρητισμό της που είναι σε αντιστοιχία με το σύγχρονο κόσμο.</strong></em></p>
<p style="text-align: center;"><em><strong>Δεν είναι καθόλου τυχαίο το άρθρο 10 της συμφωνίας που αναφέρεται στην προστασία του αγωγού τόσο κατά την κατασκευή του, όσο και κατά τη λειτουργία του. Δεν θα είναι ένας αγωγός που θα σχεδιαστεί επί χάρτου και θα αφεθεί στην τύχη του, οι συμβαλλόμενες χώρες είναι αποφασισμένες να τον προστατεύσουν με ό,τι αυτό σημαίνει και ο νοών νοείτω».</strong></em></p>
Αναφορικά με το ζήτημα που προέκυψε με τη συμμετοχή ή όχι της Ιταλίας, ο κ. Χατζηδάκης σημείωσε ότι:
<p style="text-align: center;"><em><strong> «Oπως ήρθε η συμφωνία εδώ, έτσι θα κυρωθεί και στο Ισραήλ και στην Κύπρο με την Ιταλία στον τίτλο. Μέχρι τον περασμένο Δεκέμβριο μιλούσαμε με το ιταλικό Υπουργείο Εξωτερικών για συγκεκριμένες διατυπώσεις της συμφωνίας. Τώρα το τι θα κάνει η Ιταλία είναι δικό της θέμα. Η Ιταλία θα λάβει τις αποφάσεις της οπότε νομίζει, πιστεύω ότι οι αποφάσεις αυτές θα είναι θετικές».</strong></em></p>
<p style="text-align: center;"><strong>Χαιρετίζει την κύρωση της Ελληνικής Βουλής για East Med η Ισραηλινή Πρεσβεία</strong></p>
Την ίδια στιγμή η Ισραηλινή Πρεσβεία στην Αθήνα, συγχαίρει την Βουλή των Ελλήνων για την κύρωση της συμφωνίας για τον αγωγό East Med. Μάλιστα στην ανακοίνωσή της τονίζει την πολυκομματική υποστήριξη με ευρεία πλειοψηφία της συμφωνίας.

https://twitter.com/IsraelinGreece/status/1261223621491601408?s=20

Αναλυτικά η ανακοίνωση:

Η Πρεσβεία του Ισραήλ συγχαίρει την Βουλή των Ελλήνων για την κύρωση της συμφωνίας για τον αγωγό East Med. Ο East Med είναι αγωγός συνεργασίας και διαφοροποίησης ενεργειακών πόρων για την περιοχή και την Ευρώπη και προωθεί την αυτονομία στην ενέργεια.

Το Ισραήλ προσβλέπει στην υλοποίησή του και την περαιτέρω περιφερειακή συνεργασία. Είμαστε ιδιαίτερα ευχαριστημένοι με την πολυκομματική υποστήριξη με ευρεία πλειοψηφία της συμφωνίας.

&nbsp;

&nbsp;