Όπως μεταδίδει το Reuters, οι υπουργοί οικονομικών της EU, συμφώνησαν σήμερα για τις τελικές λεπτομέρειες των πιστωτικών γραμμών που θα δοθούν από τον Ευρωπαϊκό Μηχανισμό Σταθερότητας (ESM) στις κυβερνήσεις που έχουν ανάγκη φθηνής ρευστότητας.

Συμφώνησαν όπως, παρασχεθούν φθηνές πιστοληπτικές γραμμές που θα μπορούν να αντληθούν μέχρι τα τέλη του 2022 από τις χώρες που έχουν πληγεί από την πανδημία του νέου κορωνοϊού.

Επικαλούμενο δύο Ευρωπαίους αξιωματούχους, το πρακτορείο αναφέρει πως υπήρξε πράσινο φως και πως το πρόγραμμα μπορεί να χρησιμοποιηθεί μέχρι τα τέλη του 2022.

Παράλληλα, σημειώνεται πως τα δάνεια αυτά θα παρασχεθούν από τον Ευρωπαϊκό Μηχανισμό Σταθερότητας (ESM) και θα έχουν δεκαετή περίοδο ωρίμανσης.

Στις δηλώσεις τους στη συνέντευξη Τύπου που έδωσαν μετά τη συνεδρίαση του Eurogroup, ο πρόεδρος του, Μάριο Σεντένο, ο επίτροπος Οικονομικών Υποθέσεων της ΕΕ, Πάολο Τζεντιλόνι, και ο επικεφαλής του Ευρωπαϊκού Μηχανισμού Σταθερότητας (ESM), Κλάους Ρέγκλινγκ, εξήγησαν πως:
<ol>
 	<li>Tα δάνεια αυτά θα φθάνουν έως το 2% του ΑΕΠ κάθε χώρας,</li>
 	<li>Θα έχουν 10ετή διάρκεια.</li>
 	<li>Θα έχουν σχεδόν μηδενικό επιτόκιο με τα σημερινά δεδομένα στις αγορές.</li>
 	<li>Mοναδικός όρος για τη χορήγησή τους θα είναι να χρηματοδοτούν υγειονομικές δαπάνες που σχετίζονται άμεσα ή έμμεσα με την επιδημία της COVID-19.</li>
 	<li>Tα δάνεια του ESM για την COVID-19 θα έχουν μία προσαύξηση 10 μονάδων βάσης (δηλαδή 0,1% επιπλέον του κόστους που δανείζεται ο ESM από τις αγορές που είναι σήμερα σχεδόν μηδενικό), ενώ θα υπάρχει μία αρχική προμήθεια 25 μονάδων βάσης και μία ετήσια προμήθεια 0,5 μονάδων βάσης.</li>
 	<li>Οι αιτήσεις για τη λήψη αυτών των πιστωτικών γραμμών μπορεί να γίνει έως το τέλος του 2022.</li>
</ol>
<strong>Ο επικεφαλής του ESM Κλάους Ρέγκλινγκ</strong>, είπε ότι υπήρξε συμφωνία για το ποιες δαπάνες θα μπορούν να καλυφθούν και ότι θα υπάρξει σχετική ανακοίνωση, ενώ πρόσθεσε ότι σε μία εβδομάδα θα συνεδριάσει το Δ.Σ. του ESM για να εγκρίνει τη συμφωνία του Eurogroup.

<strong>O επίτροπος Οικονομικών Υποθέσεων της ΕΕ, Πάολο Τζεντιλόνι</strong>, τόνισε ότι η εποπτεία των χωρών για τα δάνεια αυτά θα αφορά μόνο τη σωστή χρήση τους. Όλες οι χώρες της Ευρωζώνης, είπε ο Επίτροπος, κρίθηκαν επιλέξιμες για τη χορήγηση των πιστωτικών γραμμών του ESM, καθώς όλες θεωρούνται ότι έχουν βιώσιμο χρέος.

<strong>Η πρόεδρος της Ευρωπαϊκής Κεντρικής Τράπεζας (ΕΚΤ), Κριστίν Λαγκάρντ</strong>, ανέφερε σε ανάρτησή της στο Twitter ότι
<p style="text-align: center;"><em><strong>«σήμερα έγινε μεγάλη πρόοδος για τη διαμόρφωση της πορείας της Ευρώπης προς την ανάκαμψη. Η στήριξη του ESM στην πανδημία - ένα μοναδικό εργαλείο - θα προσφέρει σημαντική βοήθεια σε όλες τις χώρες - μέλη της Ευρωζώνης που τη χρειάζονται.»</strong></em></p>
<strong> O αντιπρόεδρος της Ευρωπαϊκής Επιτροπής, Βάλντις Ντομπρόβσκις</strong>, δήλωσε:
<p style="text-align: center;"><em><strong>«Τώρα, χρειαζόμαστε γρήγορη πρόοδο αναφορικά με τα άλλα εργαλεία για την κρίση: το SURE για τη στήριξη των εργαζομένων και τις εγγυήσεις της Ευρωπαϊκής Τράπεζας Επενδύσεων για τις εταιρείες».</strong></em></p>
Πηγές: - Reuters - Kathimerini - naftemporiki -