O Πρόεδρος της Κυπριακής Δημοκρατίας κ. Νίκος Αναστασιάδης ανακοίνωσε αυστηρά μέτρα προστασίας των πολιτών για αποτροπή εξάπλωσης του κορωνοϊού στη χώρα, θέτοντας την Κύπρο  σε κατάσταση εκτάκτου ανάγκης.

Σε δηλώσεις του χθες Κυριακή, ο Πρόεδρος της Κυπριακής Δημοκρατίας κ. Νίκος Αναστασιάδης ανακοίνωσε τα εξής:
<p style="text-align: center;"><strong>"Όσον αφορά την προστασία του πληθυσμού από την περαιτέρω εξάπλωση της ασθένειας, αποφασίστηκαν τα ακόλουθα:</strong></p>
<p style="text-align: center;"><strong>A.  Η είσοδος στην Κυπριακή Δημοκρατία των προσώπων που ανέφερα στο διάγγελμα μου θα επιτρέπεται μόνο σε όσους κατά την άφιξη τους προσκομίζουν ιατρική βεβαίωση εξέτασης του κορονοϊού από πιστοποιημένα ιατρικά κέντρα από τη χώρα προέλευσης τους. </strong><strong>Όσοι εκπληρούν τις εν λόγω προϋποθέσεις, θα τίθενται υποχρεωτικά υπό περιορισμό (καραντίνα) για 14 μέρες, σε χώρους φιλοξενίας που θα καθορίζει η Κυπριακή Δημοκρατία.</strong></p>
<p style="text-align: center;"><strong>Θέλω να καταστήσω σαφές πως εις ουδένα θα επιτρέπεται η είσοδος στην Κυπριακή Δημοκρατία εάν δεν πληροί και δεν αποδέχεται τις ως άνω προϋποθέσεις. </strong><strong>Όσον αφορά τους φοιτητές που θα επιλέξουν να παραμείνουν στους χώρους φοίτησης, θα τους παραχωρηθεί επίδομα ύψους 750 ευρώ.</strong></p>
<p style="text-align: center;"><strong>Η παρούσα απόφαση τίθεται σε εφαρμογή από την 6η μετά μεσημβρινή της 16ης Μαρτίου, 2020 και θα ισχύει μέχρι την 30η Απριλίου του 2020.</strong></p>
<p style="text-align: center;"><strong>Η πιο πάνω απόφαση ισχύει και δια όσους διέρχονται από τα σημεία διέλευσης μεταξύ ελευθέρων και κατεχομένων περιοχών, εκτός από καθαρά ανθρωπιστικούς λόγους και μετά από έγκριση του Υπουργού Εσωτερικών.</strong></p>
&nbsp;
<p style="text-align: center;"><strong>Β. Έχει αποφασισθεί, σε πρώτη φάση, η διάθεση ποσού ύψους 100 εκατομμυρίων ευρώ για σκοπούς ενίσχυσης της δημόσιας υγείας.</strong></p>
&nbsp;
<p style="text-align: center;"><strong>Γ. </strong><strong>Η αναστολή εργασιών επιχειρήσεων του ιδιωτικού τομέα.</strong></p>
&nbsp;
<p style="text-align: center;"><strong>Δ. Αξιολογώντας την κατάσταση όπως έχει διαμορφωθεί και με βάση τις αποφάσεις που έχουν ληφθεί, η Κυβέρνηση αποφάσισε την υιοθέτηση συνολικού έκτακτου Προγράμματος Στήριξης δημοσιονομικού περιεχομένου για τους εργαζόμενους, τις μικρομεσαίες και ευρύτερα τις κυπριακές επιχειρήσεις. </strong><strong>Το «Πρόγραμμα Στήριξης» που έχει αποφασιστεί είναι συγκροτημένο και συγκεκριμένο, τόσο σε εύρος όσο και σε ύψος δαπανών, και αποτιμάται στα 700 εκατομμύρια ευρώ, ποσό που ισοδυναμεί με το 3% του ΑΕΠ.</strong></p>
<p style="text-align: center;"><strong>Θα πρέπει, και το νιώθω έντονα, για άλλη μια φορά να εκφράσω τις ευχαριστίες μου προς τα πολιτικά κόμματα και τους κοινωνικούς εταίρους για την συμβολή τους στο σχεδιασμό του Προγράμματος Στήριξης.</strong></p>
&nbsp;
<p style="text-align: center;"><strong>Ε. Όσον αφορά τον δημόσιο τομέα, εξουσιοδοτήθηκαν οι Υπουργοί για καταρτισμό σχεδίου λειτουργίας έκτακτης ανάγκης.</strong></p>
&nbsp;
<p style="text-align: center;"><strong>ΣΤ. Σε σχέση με τον εκκλησιασμό και τα μέτρα που η Κυβέρνηση έχει αποφασίσει, ενημέρωσα τον Μακαριώτατο Αρχιεπίσκοπο Κύπρου, ο οποίος, συναισθανόμενος την κρισιμότητα των στιγμών, θα προβεί σε ανακοινώσεις το απόγευμα.</strong></p>
&nbsp;
<p style="text-align: center;"><strong>Από πλευράς κυβέρνησης, έχω δώσει οδηγίες όπως η διυπουργική επιτροπή βρίσκεται σε συνεχή διαβούλευση, ενώ το Υπουργικό Συμβούλιο θα είναι έτοιμο ανά πάσα στιγμή για λήψη των όποιων αναγκαίων περαιτέρω αποφάσεων.</strong></p>
<p style="text-align: center;"><strong>Οι στιγμές είναι κρίσιμες. Όπως και κατά το διάγγελμα μου ανέφερα, τα όποια μέτρα δεν αρκούν από μόνα τους για διασφάλιση της δημόσιας υγείας και των εξ αυτής επιπτώσεων.</strong></p>
<p style="text-align: center;"><strong>Απαιτείται, και θέλω για ακόμη μια φορά να το τονίσω, αίσθημα ευθύνης και κοινωνικής αλληλεγγύης από την κάθε μία και τον κάθε ένα ξεχωριστά για να αντιμετωπίσουμε την κρίσιμη κατάσταση που αντιμετωπίζουμε."</strong></p>
ΠΗΓΗ: Sigmalive