<h6 style="text-align: center;"><strong>Los Angeles:  Σε κρίσιμη κατάσταση παραμένουν οι δύο αστυνομικοί που έπεσαν θύματα ενέδρας, όταν ένοπλος χθες αργά το Σάββατο, πυροβόλησε και τους τραυμάτισε σοβαρά </strong></h6>
<h6 style="text-align: center;"><strong>Οι δύο αστυνομικοί από το γραφείο του σερίφη της κομητείας του Λος Άντζελες (LASD), πυροβολήθηκαν καθώς εκείνοι κάθονταν στο περιπολικό αργά το Σάββατο σε μια επίθεση που καταγράφηκε σε βίντεο.</strong></h6>
Πλάνα από το συμβάν που συνέβη στην πόλη Κόμπτιν, έδωσε στη δημοσιότητα το γραφείο του σερίφη δείχνουν τον ύποπτο δράστη να πλησιάζει πεζός το σταθμευμένο όχημα και να πυροβολεί από το παράθυρο του συνοδηγού του περιπολικού με ένα περίστροφο και μετά να τρέπεται σε φυγή. Tο γραφείο του σερίφη σε ανάρτηση στο twitter ανέφερε:
<p style="text-align: center;"><em><strong>«Ο ένοπλος πλησίασε τους αστυνομικούς και άνοιξε πυρ χωρίς προειδοποίηση ή πρόκληση», </strong></em></p>
https://twitter.com/LASDHQ/status/1304975945376305153?s=20

Ο άνδρας και η γυναίκα αστυνομικός υπέστησαν πολλαπλά τραύματα από πυρά και βρίσκονται σε κρίσιμη κατάσταση καθώς υποβάλονται σε χειρουργική επέμβαση, ανέφερε το tweet.

Ο δράστης παραμένει ασύλληπτος. O αστυνόμος Κεντ Γουέγκενερ σε συνέντευξη Τύπου δήλωσε:
<p style="text-align: center;"><strong><em>«Σε αυτή τη φάση έχουμε μια πολύ, πολύ γενική περιγραφή ενός μελαψού άνδρα, και αυτή προήλθε από ένα από θύματα», </em></strong></p>
Τα πλάνα της επίθεσης καταγράφηκαν από κάμερα ασφαλείας σε ένα κοντινό σταθμό του μετρό, ανέφερε η αστυνομία.

Ο πρόεδρος Ντόναλντ Τραμπ κοινοποίησε στον λογαριασμό του το βίντεο της επίθεσης νωρίς την Κυριακή γράφοντας:
<p style="text-align: center;"><strong><em> «Ζώα που πρέπει να χτυπηθούν σκληρά!»</em></strong></p>
Αργότερα, σε άλλο tweet του, αναφερόμενος στους αστυνομικούς, έγραψε:
<p style="text-align: center;"><em><strong>«Αν πεθάνουν, γρήγορη δίκη και θανατική ποινή για τον δολοφόνο. Μόνο τρόπος να σταματήσει αυτό!»</strong></em></p>

<h5 style="text-align: center;"><strong><span style="color: #ff0000;">Προειδοποίηση:</span> Το πιο κάτω περιλαμβάνει <span style="color: #ff0000;">Σκληρές εικόνες</span></strong></h5>
https://www.youtube.com/watch?v=_S2ENjdp-MY

Μικρός αριθμός διαδηλωτών συγκεντρώθηκε κατά τη διάρκεια της νύχτας έξω από το Ιατρικό Κέντρο του Αγίου Φραγκίσκου στο Λίνγουντ, όπου νοσηλεύονται οι αστυνομικοί, σύμφωνα με βίντεο που ανήρτησε στο twitter το γραφείο του σερίφη. To tweet του LASD ανέφερε:
<p style="text-align: center;"><em><strong>«Προς τους διαδηλωτές που εμποδίζουν την είσοδο και την έξοδο στην πτέρυγα εκτάκτων περιστατικών του νοσοκομείου, φωνάζοντας "Ελπίζουμε να πεθάνουν" αναφερόμενοι στους δύο αστυνομικούς που έπεσαν θύμα ενέδρας σήμερα στο Κόπτον: Μην εμποδίζετε τις εισόδους και εξόδους στις πτέρυγες εκτάκτου ανάγκης του νοσοκομείου», </strong></em></p>
Αργότερα τόνισε ότι δύο άτομα συνελήφθησαν - ένας άντρας που «αρνήθηκε να συμμορφωθεί και να συνεργαστεί» και μια δημοσιογράφος του ραδιοφωνικού σταθμού NPR, KPCC, η Τζόσι Χουάνγκ.

Το γραφείο του σερίφη υποστήριξε πως η δημοσιογράφος δεν ταυτοποιήθηκε ως εκπρόσωπος του Τύπου, αλλά η Χουάνγκ είπε ότι φορούσε τη δημοσιογραφική της κάρτα όλη την ώρα και φώναζε ότι ήταν ρεπόρτερ.
<p style="text-align: center;"><em><strong>«Είμαι δημοσιογράφος», ακούγεται να λέει σε ένα βίντεο που κοινοποιήθηκε στο twitter. «Είμαι από το KPCC», φωνάζοντας έπειτα στους αστυνομικούς: «Με πονάτε»</strong></em>.</p>
Η Χουάνγκ δήλωσε ότι αφέθηκε ελεύθερη από κρατητήριο της κομητείας το πρωί της Κυριακής.

https://twitter.com/LASDHQ/status/1304993095725932545?s=20

Πηγές: - LA County Sheriffs - ΑΠΕ-ΜΠΕ - ABC NEWS - <a class="yt-simple-endpoint style-scope yt-formatted-string" dir="auto" spellcheck="false" href="https://www.youtube.com/channel/UCPgLNge0xqQHWM5B5EFH9Cg">The Telegraph -</a>
<div class="badge badge-style-type-verified style-scope ytd-badge-supported-renderer"></div>