<p style="text-align: center;"><strong><em><span style="color: #ff0000;">"H κρίση δεν τελείωσε ακόμη, είμαστε ακόμη στα χαρακώματα"</span>
</em></strong></p>
<p style="text-align: center;"><span style="color: #ff0000;"><strong>"Να μην λείπει κανείς στο επόμενο τραπέζι"</strong></span></p>
O ΠτΔ Νίκος Αναστασιάδης, πλαισιωμένος από τους αρμόδιους Υπουργούς του,
ανακοίνωσε σήμερα το βράδυ της Τετάρτης τις αποφάσεις της Κυβέρνησης του αναφορικά με τα περιοριστικά μέτρα λόγω της πανδημίας.

Ιδιαίτερα φορτισμένος σε κάποιες φάσεις, ο Νίκος Αναστασιάδης ανακοίνωσε μεταξύ άλλων την επέκταση των μέτρων μέχρι και τις 30 Απριλίου.

https://www.youtube.com/watch?v=Ps1cVVp-SUc&amp;feature=emb_title

Ο ΠτΔ ανέφερε ότι από τα μέτρα που λάβαμε διαφαίνεται μια <em><strong>"ακτίδα φωτός" </strong></em>ωστόσο δεν επιτρέπεται η παρέκκλιση απ' αυτά.

Όπως ανέφερε ο ΠτΔ:
<p style="text-align: center;"><strong><em>"H κρίση δεν τελείωσε ακόμη, είμαστε ακόμη στα χαρακώματα.
Το πιο βασανιστικό ήταν η απόφαση για αποτροπή επιστροφής των χιλιάδων φοιτητών που σπουδάζουν στο εξωτερικό. Στόχος όμως, δεν ήταν άλλος παρά η προστασία τόσο των ιδίων όσο και του συνόλου των πολιτών, από μια ενδεχόμενη ανεξέλεγκτη εισαγωγή και διασπορά νέων κρουσμάτων</em></strong></p>
<p style="text-align: center;"><em><strong>Γνωρίζω πως τα μέτρα θα είναι οδυνηρότερα τούτες τις μέρες του Πάσχα, που θα γιορτάζαμε,  με τους αγαπημένους μας.</strong></em></p>
<p style="text-align: center;"><em><strong>Αυτό που θέλω, είναι όταν θα βρεθούμε, χωρίς περιορισμούς στο επόμενο γιορταστικό τραπέζι, να μη λείπει κανένα από τα παιδιά μας, κανένας από τους γονιούς, κανένας παππούς ή γιαγιά.</strong></em></p>
<p style="text-align: center;"><em><strong>Δεν είναι η πρώτη φορά που έχουμε περάσει ανάλογες ή και χειρότερες δοκιμασίες.Εάν καταφέραμε να επιβιώσουμε είναι γιατί όλοι μαζί όταν δοκιμαστήκαμε χάρις στο πείσμα και την αποφασιστικότητα μας, κατορθώσαμε να υπερβούμε τις δοκιμασίες και να βγούμε ακόμη πιο δυνατοί. Ούτε τυχαία είναι τα όσα ενθαρρυντικά καταγράφονται.</strong></em></p>
<p style="text-align: center;"><em><strong>Για αυτό και θέλω θερμά να ευχαριστήσω τη συντριπτική πλειοψηφία  των συμπολιτών μας που με την ωριμότητα που επιδεικνύουν, πειθαρχούν στα μέτρα και  ταυτόχρονα δίνουν μαθήματα σε όσους αρνούνται να επιδείξουν πνεύμα αλληλοσεβασμού και αλληλεγγύης στους συμπολίτες μας.</strong></em></p>
<p style="text-align: center;"><em><strong>Αυτή την ώρα απαιτείται να φανούμε για άλλη μια φορά το ίδιο δυνατοί προκειμένου να προστατεύσουμε την οικογένεια, τους αγαπημένους μας, αλλά και τον εαυτό μας. Κάθε μέρα που περνά και τα κρούσματα είναι λιγότερα, μας φέρνει πιο κοντά στην ημέρα που θα επιστρέψει η ζωή μας στους κανονικούς της ρυθμούς. Για τούτο, για άλλη μια φόρα απευθύνω έκκληση προς όλους: Παραμείνετε στα σπίτια, στα καταφύγια σας, και θα τα καταφέρουμε".</strong></em></p>
https://twitter.com/AnastasiadesCY/status/1247930370240192514?s=20
<div class="tlid-source-transliteration-container source-transliteration-container transliteration-container">
<div class="tlid-transliteration-content transliteration-content full" style="text-align: center;"><span style="color: #ff0000;"><strong>ΤΑ ΜEΤΡΑ</strong></span></div>
</div>
<div class="source-footer-wrap source-or-target-footer">
<div class="character-count tlid-character-count"></div>
</div>
<strong>- Παράταση των περιοριστικών μέτρων μέχρι τις 30 Απριλίου.</strong> Τόνισε ότι δεν υπάρχει καμιά εξαίρεση για το Πάσχα.

<strong>- Σταδιακή επιστροφή πολιτών</strong>

(i)  Όσων  διαμένουν σε Πανεπιστημιακές εστίες και οι οποίοι είναι εγγεγραμμένοι κατά το τρέχον ακαδημαϊκό έτος σε προπαρασκευαστικά προγράμματα, τα λεγόμενα Foundation Courses, είτε βρίσκονται στο πρώτο έτος του πτυχιακoύ κύκλου σπουδών.

(ii) Μόνιμα διαμενόντων στην Κυπριακή Δημοκρατία που ευρίσκονται σε χώρες του εξωτερικού για σκοπούς προσωρινής εργασίας και των οποίων η απασχόληση έχει ανασταλεί ή τερματιστεί εξαιτίας του κορωνοϊού.

(iii) Πολιτών που μόνιμα διαμένουν στην Κυπριακή Δημοκρατία που ευρίσκονται σε χώρες του εξωτερικού και των οποίων η επιστροφή τους κρίνεται απαραίτητη για ανθρωπιστικής φύσεως λόγους, όπως:

●  Παροχή φροντίδας σε πρόσωπα που λόγω σοβαρού τραυματισμού μετά την έκδοση των διαταγμάτων, αδυνατούν να αυτοεξυπηρετηθούν,

●  Είναι λήπτες ή δότες  οργάνων που καλούνται εκτάκτως για μεταμοσχεύσεις, και

●   Ασυνόδευτοι ανήλικοι.

Θα επιτρέπεται ακόμη η είσοδος στην Κυπριακή Δημοκρατία προσώπων, ανεξαρτήτως υπηκοότητας, η συνδρομή των οποίων, όμως, λόγω της επαγγελματικής ή επιστημονικής τους ιδιότητας κρίνεται απαραίτητη στις προσπάθειες καταπολέμησης της πανδημίας του κορωνοϊού.

<strong>- Διεξαγωγή δειγματοληπτικών</strong> εξετάσεων ανά επαρχία

<strong>- Διεξαγωγή άλλων 20 χιλιάδων εξετάσεων </strong>σε άτομα τα οποία με βάση τα διατάγματα συνεχίζουν να εργάζονται.

<strong>- Δειγματοληπτικές εξετάσεις</strong> σε όλους όσους θα έρθουν με τον ελεγχόμενο επαναπατρισμό

<strong>- Παράταση της κρατικής στήριξης</strong> των εργαζομένων και των επιχειρήσεων μέχρι τις 12 Ιουνίου

<strong>- Για 4 μήνες μετά τον Ιούνιο</strong> θα συνεχιστεί η κρατική στήριξη στη βάση συγκεκριμένων κριτηρίων.

ΠΗΓΕΣ: ΚΥΠΕ - SIGMALIVE