Η FDA (Υπηρεσία Τροφίμων και Φαρμάκων) της χώρας, ενδέχεται να ανακοινώσει στα επόμενα εικοσιτετράωρα την κατεπείγουσα έγκριση στο πειραματικό αντιιικό φάρμακο Remdesivir για να χρησιμοποιηθεί ενάντια στον COVID 19.

Την σχετική είδηση μετέδωσαν μερία Αμερικανικών ΜΜΕ (New York Times, CNN, ETC) επικαλούμενoi  υψηλόβαθμα κυβερνητικα στελέχοι.
<p style="text-align: center;"><strong>Η στατιστική αξιοπιστία του Remdesivir είναι υψηλή και επιταχύνει κατά 31% τον χρόνο ανάρρωσης των ασθενών Covid 19.</strong></p>
Σύμφωνα με τα προκαταρκτικά αποτελέσματα μεγάλης κλινικής μελέτης που πραγματοποιήθηκε στις ΗΠΑ, σε συνεργασία με την εταιρία Gilead, η οποία και παρήγαγε το φάρμακο, και με τα Ινστιτούτα Υγείας (NIH), η Remdesivir επιταχύνει κατά 31% τον χρόνο ανάρρωσης των ασθενών με Covid-19.

Kατά μέσο όρο, oι ασθενείς που έλαβαν Remdesivir ανάρρωσαν σε 11 ημέρες αντί για 15 ημέρες που χρειάστηκαν όσοι έλαβαν ψευδοφάρμακο.

Δοκιμάστηκε σε πάνω από 1.000 ασθενείς. Στη δοκιμή συμμετείχαν 1.063 ασθενείς σε 47 περιοχές των ΗΠΑ και σε άλλες 21 στην Ευρώπη και την Ασία. Μέχρι σήμερα, αυτή είναι η μεγαλύτερη μελέτη για τη Remdesivir, της οποίας είναι διαθέσιμα τα αποτελέσματα.

Όσον αφορά τη θνητότητα, το αποτέλεσμα δεν είναι σημαντικό, δηλαδή η μικρή διαφορά μεταξύ των δύο ομάδων ίσως να είναι τυχαία. Στην ομάδα που έλαβε Remdesivir η θνητότητα ανήλθε στο 8%, έναντι 11% στην ομάδα που έλαβε το ψευδοφάρμακο, κάτι που «υποδηλώνει» ότι το φάρμακο βελτιώνει το ποσοστό επιβίωσης.
<p style="text-align: center;"><em><strong>Υπερ της ρεμδεσισβίρης ο Φάουτσι.</strong></em></p>
<strong>Ο επιδημιολογός Άντονι Φάουτσι </strong>δήλωσε νωρίτερα σε δημοσιογράφους στον Λευκό Οίκο ότι τα αρχικά δεδομένα για την αποτελεσματικότητα της Remdesivir δείχνουν ελπιδοφόρα, όμως χρειάζεται περισσότερη μελέτη. Πρόσθεσε ότι δεν γνωρίζει το χρονοδιάγραμμα έγκρισης του φαρμάκου από την FDA.

Ο Φάουτσι είπε ότι τα πρώτα αποτελέσματα ήταν τόσο ξεκάθαρα που οι υπεύθυνοι της δοκιμής έλαβαν την απόφαση να τα δημοσιοποιήσουν ώστε στους ασθενείς που λάμβαναν ψευδοφάρμακο να χορηγηθεί η ρεμδεσιβίρη.
<p style="text-align: center;"><em><strong>«Όταν υπάρχουν ξεκάθαρες αποδείξεις ότι ένα φάρμακο λειτουργεί, έχουμε την ηθική υποχρέωση να ενημερώνουμε αμέσως τα μέλη της ομάδας που λαμβάνει το ψευδοφάρμακο. Μπορώ να σας διαβεβαιώσω ότι με περισσότερους ανθρώπους, εταιρείες και ερευνητές, τα αποτελέσματα θα βελτιωθούν ακόμη περισσότερο».</strong></em></p>
Σύμφωνα με τον Φάουτσι, η ρεμδεσιβίρη μπορεί πλέον να γίνει η στάνταρ θεραπεία για τις σοβαρές περιπτώσεις της Covid-19. Το φάρμακο χορηγείται ενδοφλεβίως για 10 ημέρες.

ΠΗΓΕΣ: iefimerida.gr - CNN - NYT - White House Briefing -