Πραγματοποιήθηκε σήμερα, εντός της θαλάσσιας περιοχής ευθύνης Έρευνας – Διάσωσης της Κυπριακής Δημοκρατίας, άσκηση Έρευνας και Διάσωσης, με τη συμμετοχή μέσων και προσωπικού της Ελλάδας και της Κυπριακής Δημοκρατίας.

Στην άσκηση συμμετείχε η Φρεγάτα (Φ/Γ) ΚΑΝΑΡΗΣ και από την Κυπριακή Δημοκρατία ένα Ελικόπτερο της 460 Μοίρας Έρευνας – Διάσωσης, εξειδικευμένοι νοσηλευτές της Υπηρεσίας Ασθενοφόρων του Οργανισμού Κρατικών Υπηρεσιών Υγείας, καθώς και το Κέντρο Συντονισμού Έρευνας και Διάσωσης (ΚΣΕΔ) Λάρνακας.

Σκοπός της άσκησης, η οποία σχεδιάσθηκε και συντονίσθηκε από το ΓΕΕΦ σε συνεργασία με το Γενικό Επιτελείο Εθνικής Άμυνας, ήταν η εξάσκηση και εκπαίδευση των συμμετεχόντων σε διαδικασίες Search and Rescue – SAR, καθώς και η προαγωγή και εμβάθυνση του επιπέδου συνεργασίας τους.

Πηγή: ΑΜΠΕ , ΓΕΕΘΑ

Cover Photo: Φωτογραφία Αρχείου