Εδώ και μέρες, από τις σελίδες του New York Greek μιλούσαμε για την ανησυχητική αυξηση των κρουσμάτων COVID 19 στην Ελλάδα, και χθες συγκεκριμένα αναφέραμε για πολλοστή φορά πως τα <a href="https://www.ny-greeks.com/2020/07/08/covid-19-%ce%b5%ce%bb%ce%bb%ce%ac%ce%b4%ce%b1-%ce%ba%ce%b1%ce%bc%cf%80%ce%b1%ce%bd%ce%b1%ce%ba%ce%b9-%ce%b1%cf%85%ce%be%ce%b1%ce%bd%cf%8c%ce%bc%ce%b5%ce%bd%ce%b1-%cf%84%ce%bf/"><strong><span style="color: #ff0000;">"ισαγόμενα “τουριστικά” κρούσματα προοιωνίζουν επιπτώσεις και για την τοπική κοινωνία στο σύντομο μέλλον."</span></strong></a>

Δυστυχώς αυτό το <a href="https://www.ny-greeks.com/2020/07/08/covid-19-%ce%b5%ce%bb%ce%bb%ce%ac%ce%b4%ce%b1-%ce%ba%ce%b1%ce%bc%cf%80%ce%b1%ce%bd%ce%b1%ce%ba%ce%b9-%ce%b1%cf%85%ce%be%ce%b1%ce%bd%cf%8c%ce%bc%ce%b5%ce%bd%ce%b1-%cf%84%ce%bf/"><span style="color: #ff0000;"><strong>"σύντομο μέλλον" </strong></span></a><span style="color: #000000;">ηρθε με "καθυστέρηση" μερικών ωρών, μετά που ο ΕΟΔΥ ανακοίνωσε σήμερα Πέμπτη, 50 νέα κρούσματα του COVID 19 στη χώρα, εκ των οποίων τα 27 εντοπίστηκαν κατόπιν ελέγχων στις πύλες εισόδου τις χώρας.</span>

Συγκεκριμένα ο ΕΟΔΥ ανακοίνωσε 50 νέα κρούσματα του κορωνοϊού στη χώρα, εκ των οποίων τα 24 εντοπίστηκαν κατόπιν ελέγχων στις πύλες εισόδου τις χώρας, ενώ άλλα τρία επίσης «εισαγόμενα» επιβεβαιώθηκαν αφού προηγουμένως προσήλθαν οι ίδιοι αυτοβούλως σε ιατρεία. Σχεδόν το σύνολο των κρουσμάτων εντοπίζονται στη Βόρεια Ελλάδα και επιβεβαιώθηκαν σε ελέγχους που έγιναν το προηγούμενο 48ωρο.

Από τα 50 σημερινά κρούσματα, αναλυτικότερα,:
<ul>
 	<li>24 κρούσματα εντοπίστηκαν κατά τους ελέγχους που διενεργήθηκαν στις πύλες εισόδου της χώρας.</li>
 	<li>3 κρούσματα είναι εισαγόμενα, τα οποία προσήλθαν αυτοβούλως για έλεγχο.</li>
 	<li>2 κρούσματα στην περιφερειακή ενότητα Καβάλας.</li>
 	<li>1 κρούσμα στην περιφερειακή ενότητα Χαλκιδικής.</li>
 	<li>7 κρούσματα στην περιφερειακή ενότητα Αττικής.</li>
 	<li>6 κρούσματα στην περιφερειακή ενότητα Θεσσαλονίκης.</li>
 	<li>6 κρούσματα στην περιφερειακή ενότητα Ξάνθης.</li>
 	<li>1 κρούσμα στην περιφερειακή ενότητα Ροδόπης.</li>
</ul>
Μετά και από τα προαναφερόμενα σημερινά δεδομένα που ανακοίνωσε ο <span style="color: #000000;">ΕΟΔΥ,</span> η πορεία υλοποίησης του Επιχειρησιακού Σχεδίου ελέγχων στις πύλες εισόδου της χώρας, θα συζητηθεί αύριο, Παρασκευή 10 Ιουλίου, σε έκτακτη σύσκεψη στο Μαξίμου στις 12:30, υπό τον πρωθυπουργό Κυριάκο Μητσοτάκη. Στο σχέδιο συμμετέχουν και στελέχη από τα Σώματα Ασφαλείας και τις Ενοπλες Δυνάμεις ώστε να ενισχυθεί το δυναμικό των μικτών κλιμακίων, υπό τον επιχειρησιακό συντονισμό της Γενικής Γραμματείας Πολιτικής Προστασίας.

Στην τηλεδιάσκεψη θα συμμετέχουν ο Υπουργός Προστασίας του Πολίτη Μιχάλης Χρυσοχοΐδης, ο Υπουργός Εθνικής Άμυνας Νίκος Παναγιωτόπουλος, ο Υπουργός Ναυτιλίας και Νησιωτικής Πολιτικής Γιάννης Πλακιωτάκης, ο Υπουργός Επικρατείας Γιώργος Γεραπετρίτης, ο Υφυπουργός Προστασίας του Πολίτη Λευτέρης Οικονόμου, ο Υφυπουργός Πολιτικής Προστασίας και Διαχείρισης Κρίσεων Νίκος Χαρδαλιάς, ο Υφυπουργός Υγείας Βασίλης Κοντοζαμάνης, ο Υφυπουργός παρά τω Πρωθυπουργώ, Αρμόδιος για τον Συντονισμό του Κυβερνητικού 'Εργου Ακης Σκέρτσος, ο Γενικός Γραμματέας Δημόσιας Υγείας Παναγιώτης Πρεζεράκος, ο Αρχηγός ΓΕΕΘΑ Κωνσταντίνος Φλώρος, ο Αρχηγός της Ελληνικής Αστυνομίας Μιχαήλ Καραμαλάκης, ο Αρχηγός του Λιμενικού Σώματος – Ελληνικής Ακτοφυλακής Θεόδωρος Κλιάρης, ο Διευθυντής του Γραφείου του Πρωθυπουργού στη Βουλή Μιχάλης Μπεκίρης, ο Πρόεδρος του ΕΟΔΥ Παναγιώτης Αρκουμανέας και ο Καθηγητής της Επιστήμης των Δεδομένων και Λειτουργιών Κίμωνας Δρακόπουλος.

Η παρουσίαση του σχεδίου και της κατανομής των δυνάμεων από όλα τα Σώματα, θα γίνει από τον κ. Χαρδαλιά και στοιχεία της λειτουργίας του Συστήματος στοχευμένης δειγματοληψίας, από τον κ. Δρακόπουλο.

<span style="color: #000000;">Πηγές: - ΕΟΔΥ - Sigmalive - Protothema - Naftemporiki -</span>

By Yannis Iosifidis