Ο ΕΟΔΥ ανακοίνωσε σήμερα Τετάρτη 233 νέα κρούσματα COVID 19 στη χώρα, εκ των οποίων τα 20 εντοπίστηκαν κατόπιν ελέγχων στις πύλες εισόδου της χώρας. Επίσης δύο ασθενείς κατέληξαν και 38 βρίσκονται διασωληνωμένοι.

Tα κρούσματα έφθασαν πλέον τα 10.757, εφόσον σήμερα μόνο καταγράφηκαν ακόμη 233 σε μια μέρα. Τα 20 εντοπίστηκαν κατόπιν ελέγχων στις πύλες εισόδου της χώρας. Στους 273 έφθασαν οι νεκροί από COVID 19 στην Ελλάδα, καθώς αυξήθηκαν κατά δύο το τελευταίο 24ωρο.

Από το σύνολό τους, το 55,6% αφορά σε άνδρες. Τα 2.141 (19,9%) θεωρούνται σχετιζόμενα με ταξίδι από το εξωτερικό, ενώ 4.779 (44,4%) συνδέονται με ήδη γνωστό κρούσμα.

Διασωληνωμένοι νοσηλεύονται 38 ασθενείς. Η διάμεση ηλικία τους είναι 68 ετών, οι 10 (26,3%) είναι γυναίκες. To 94,7% των διασωληνωμένων έχει υποκείμενο νόσημα ή είναι ηλικιωμένοι 70 ετών και άνω.

Την ίδια ώρα, 154 ασθενείς έχουν εξέλθει από τις ΜΕΘ.

Από τα θύματα, 99 (36,3%) ήταν γυναίκες. Η διάμεση ηλικία των θανόντων ήταν τα 78 έτη και το 96% είχε κάποιο υποκείμενο νόσημα ή/και ηλικία 70 ετών και άνω.