<strong>Αναδημοσιεύουμε από το <span style="color: #ff0000;"><a style="color: #ff0000;" href="http://www.greekamericanmedia.com/">Greek American Media</a></span></strong>

Στην τηλεδιάσκεψη της Συνόδου Κορυφής των ηγετών του Ευρωπαϊκού Λαϊκού Κόμματος (ΕΛΚ), νωρίς το απόγευμα, ο Πρωθυπουργός της Ελλάδας Κυριάκος Μητσοτάκης επικέντρωσε την τοποθέτηση του, στους αποτελεσματικούς χειρισμούς της Eλληνικής κυβέρνησης στην κρίση του COVID 19, την επανεκκίνηση του ελληνικού τουρισμού, το Ταμείο Ανάκαμψης της Ε.Ε. και την προκλητική συμπεριφορά της Τουρκίας, τονίζοντας πως, η Ελλάδα δεν πρόκειται να δεχθεί παραβίαση της κυριαρχίας της. Στο πλαίσιο αυτό υπογράμμισε την ανάγκη να σταλεί από την Ευρωπαϊκή Ένωση κοινό αυστηρό μήνυμα προς την Τουρκία, ότι δεν μπορεί να επιτραπεί μια υποψήφια προς ένταξη χώρα, να απειλεί χώρες, μέλη της ΕΕ. Για αυτό πρόσθεσε, η αντίδραση της ΕΕ δεν πρέπει να μείνει μόνο σε επίπεδο δηλώσεων, .

Ο κ. Μητσοτάκης ενημέρωσε τους ευρωπαίους ηγέτες και για το περιστατικό με το ύποπτο πλοίο στο Λιβυκό πέλαγος και την επιχείρηση «Ειρήνη». Όπως ανέφερε, <em><strong>«δεν μπορούμε να λαμβάνουμε αποφάσεις και μετά να φαινόμαστε αδύναμοι στην εφαρμογή τους»</strong></em>.

Ο πρωθυπουργός αναφέρθηκε και στα μέτρα που αποφάσισε η ελληνική κυβέρνηση για το άνοιγμα του τουρισμού μετά την επιτυχημένη αντιμετώπιση της πανδημίας, υπενθυμίζοντας την πρόσκλησή του προς τον πρόεδρο του ΕΛΚ, Ντόναλντ Τουσκ, και τους άλλους ηγέτες της ευρωπαϊκής κεντροδεξιάς, να πραγματοποιηθεί μία από τις επόμενες Συνόδους Κορυφής στην Ελλάδα, η οποία, όπως είπε, αποτελεί υποδειγματικό ασφαλή προορισμό.

Σχετικά με την πρόταση της Κομισιόν για το Ταμείο Ανάκαμψης, ο Κυριάκος Μητσοτάκης επισήμανε την ανάγκη επίτευξης συμφωνίας εντός του Ιουλίου. Η Ελλάδα, είπε, έχει ένα φιλόδοξο μεταρρυθμιστικό και αναπτυξιακό σχέδιο για την αξιοποίηση των κονδυλίων που αναμένονται, ενώ ζήτησε να μη μειωθούν τα χρήματα που προορίζονται για το Ταμείο Συνοχής και την Κοινή Αγροτική Πολιτική.

Στην τηλεδιάσκεψη του ΕΛΚ συμμετείχε και ο βουλευτής Σερρών και γραμματέας Διεθνών Σχέσεων της Νέας Δημοκρατίας, Τάσος Χατζηβασιλείου.

Πηγές - Naftemporiki - ΑΠΕ-ΜΠΕ -

By Yannis Iosifidis