<h6 style="text-align: center;"><strong>Και Μπλα Μπλα Μπλα, και αλληλεγγύη Μπλα Μπλα, και σίγουρα Μπλα Μπλα υποστήριξη Μπλα Μπλα, και με στεντόρεια Μπλα Μπλα Μπλα φωνή Μπλα Μπλα  αποδοκιμασία κατά της Τουρκία σίγουρα η E.E Μπλα Μπλα...  Και κάπως έτσι θα μπορούσαμε να πούμε πως καταγράφει η ιστορία τις αντιδράσεις της Ευρώπης στο θέμα της τουρκικής επιθετικότητας κατά Ελλάδας και Κύπρου. </strong></h6>
<img class="size-medium wp-image-9632 alignleft" src="https://www.ny-greeks.com/wp-content/uploads/2020/10/EU-EE-Tourkia-300x188.jpg" alt="" width="300" height="188" />Ανούσιες, άοσμες αλλά και άχρωμες καταδίκες χωρίς αντίκρισμα πια, μιας και όλοι γνωρίζουμε πως μέχρι τα Xριστούγεννα, οπότε και η E.E προτίθεται να ξανά-ξανά-συζητήσει το θέμα της επιβολής κυρώσεων κατά της Τουρκίας, θα γίνει πια συνήθειο οι παραβιάσεις των κυριαρχικών δικαιωμάτων στην Ελλάδα και στην ΑΟΖ της, όπως έγινε εδώ και χρόνια με την Κύπρο.  Τα Ελληνικά κυριαρχικά δικαιώματα στην θάλασσα της Ελλάδας, θα γίνουν κάτι όπως τα δικαιώματα στον εναέριο χώρο της με παραβιάσεις και αναχαιτίσεις, στα νησιά και στις βραχονησίδες της όπου εμείς λέμε επίμονα πως δεν έχουν γκριζαριστεί, αλλά όλοι γνωρίζουμε πως είναι όλο και πιο γκρίζα κάθε μέρα.

Ο υποφαινόμενος δεν είναι εξ αυτών που πιστεύει πως η E.E, η Ρωσία, η, η Αμερική θα έκανε η θα κάνει κάτι ενάντια στην Τουρκία. Ούτε είμαι ένας εξ αυτών που θεωρεί την E.E υπόχρεη να κάνει κάτι τετοιο όταν εμείς αδυνατούμε για χρόνια να υπερασπιστούμε Εθνικού εδάφους, κυριαρχίας η όπως αλλιώς θέλετε πείτε το, Όταν έντονα μέχρι πριν ένα χρόνο, εμείς ζητούσαμε βοήθεια για προστασία χερσαίου και θαλάσσιου χώρου από τους Ευρωπαίους, δεν υπάρχει λογική να περιμένουμε να μας σώσουν άλλοι, εις βάρος των δικών τους συμφερόντων.

https://www.youtube.com/watch?v=7gSz_mTj1s4

<strong>Τα γεγονότα όπως εξελίχθηκαν σήμερα </strong>

Αλλά ας δούμε τη θέση πήρε σήμερα η Ευρώπη σε σχέση με το τουρκικό ζήτημα: Στα συμπεράσματα του Ευρωπαϊκού Συμβουλίου, η EE κάλεσε ξανά την Τουρκία να εργαστεί για τη μείωση των εντάσεων με συνέπεια και συστηματικά υπογραμμίζοντας ότι θα συνεχίσει να παρακολουθεί στενά το ζήτημα!!!

Στην επανάληψη των τετριμμένων της η E.E σημειώνεται:
<p style="text-align: center;"><em><strong>«To Ευρωπαϊκό Συμβούλιο επαναβεβαιώνει τα συμπεράσματα της 2ας Οκτωβρίου 2020 και εκφράζει έντονη αποδοκιμασία για τις νέες μονομερείς και προκλητικές ενέργειες της Τουρκίας στην Ανατολική Μεσόγειο, συμπεριλαμβανομένων των πρόσφατων ερευνητικών δραστηριοτήτων. Το Ευρωπαϊκό Συμβούλιο καλεί την Τουρκία να σεβαστεί τα ψηφίσματα 550 και 789 του Συμβουλίου Ασφαλείας του ΟΗΕ και τονίζει τη σημασία του καθεστώτος των Βαρωσίων, και επαναλαμβάνει την πλήρη αλληλεγγύη του προς την Ελλάδα και την Κύπρο.</strong></em></p>
<p style="text-align: center;"><em><strong>Το Ευρωπαϊκό Συμβούλιο καλεί την Τουρκία να αντιστρέψει αυτές τις ενέργειες και να εργαστεί για τη μείωση των εντάσεων κατά τρόπο συνεπή και συστηματικό. Θα εξακολουθήσει να παρακολουθεί στενά το ζήτημα, προκειμένου να υπάρξει συνέχεια στα συμπεράσματα του της 2ας Οκτωβρίου 2020»</strong></em>.</p>
By Alex Ammohostianos