Αναδημοσιεύουμε από το <span style="color: #ff0000;"><a style="color: #ff0000;" href="http://www.greekamericanmedia.com/"><strong>Greek American Media</strong></a></span>

Έξι νέα κρούσματα του COVID 19 που αφορούν επαναπατρισθέντες ανακοίνωσε το απόγευμα σήμερα το Υπουργείο Υγείας.

Σύμφωνα με πληροφορίες, δύο επαναπατρισθέντες έφτασαν από το Λονδίνο, δύο από την Φρανκφούρτη και ένας από το Εδιμβούργο.

Όσον αφορά τον έκτο επαναπατρισθέντα ο οποίος επέστρεψε στην χώρα μας επίσης από το Λονδίνο, είχε υποβληθεί σε εργαστηριακή εξέταση κατά την άφιξή του και ήταν αρνητικός στον ιό, βρισκόταν σε κατ’ οίκον περιορισμό και μετά την πάροδο κάποιων ημερών, υποβλήθηκε στην εξέταση ιδιωτικά.

Σημειώνεται πως χθες(07/06) ανακοινώθηκαν τέσσερα κρούσματα από τα οποία τα τρία αφορούσαν επαναπατρισθέντες.

Σύμφωνα με την ανακοίνωση του Υπουργείου Υγείας της Κύπρου, από σύνολο 799 εργαστηριακών διαγνώσεων εντοπίστηκαν έξι κρούσματα.

Αναλυτικά:

*Από συνολικά 337 δείγματα που λήφθηκαν από επαναπατρισθέντες, εντοπίστηκαν 5 κρούσματα. Σημειώνεται ότι έχουν εντοπιστεί οι στενές επαφές των ατόμων και έχουν ενεργοποιηθεί όλα τα σχετικά πρωτόκολλα για παραμονή τους υπό περιορισμό μέχρι να υποβληθούν ξανά σε εργαστηριακό έλεγχο.

*Από συνολικά 54 δείγματα από ιδιωτική πρωτοβουλία, εντοπίστηκε 1 κρούσμα. Πρόκειται για επαναπατρισθέντα, ο οποίος είχε υποβληθεί σε εργαστηριακή εξέταση κατά την άφιξή του και ήταν αρνητικός στον ιό, βρισκόταν σε κατ’ οίκον περιορισμό και μετά την πάροδο κάποιων ημερών, υποβλήθηκε στην εξέταση ιδιωτικά.

Παράλληλα, διεκπεραιώθηκαν οι ακόλουθες διαγνώσεις, χωρίς τον εντοπισμό κρούσματος:

*Από το πρόγραμμα ελέγχου 10,000 εργαζομένων σε κομμωτήρια, κουρεία, ινστιτούτα αισθητικής, κέντρα δερματοστιξίας και χώρους εστίασης, ολοκληρώθηκαν 48 εργαστηριακές διαγνώσεις,

*Από το πρόγραμμα ελέγχου 20,000 μαθητών και προσωπικού σχολικών μονάδων, είχαμε αποτελέσματα για 39 εργαστηριακές εξετάσεις,

*Από τα Μικροβιολογικά Εργαστήρια των Γενικών Νοσοκομείων, ολοκληρώθηκαν 124 εργαστηριακές διαγνώσεις,

*Από τη διαδικασία της ιχνηλάτησης των επαφών ήδη επιβεβαιωμένων κρουσμάτων, διεκπεραιώθηκαν 44 εργαστηριακές διαγνώσεις, και

*Από το πρόγραμμα παραπομπών από Προσωπικούς Ιατρούς και ελέγχου ειδικών ομάδων μέσω των Ιατρείων Δημόσιας Υγείας, είχαμε αποτελέσματα για 153 δείγματα.

Με βάση και τα σημερινά δεδομένα, ο συνολικός αριθμός των θετικών κρουσμάτων ανήλθε στα 970.

Επιπρόσθετα, μέχρι σήμερα το απόγευμα, στο Γενικό Νοσοκομείο Αμμοχώστου εξακολουθούν να νοσηλεύονται τρεις ασθενείς. Επίσης, στη Μονάδα Εντατικής Θεραπείας του Γενικού Νοσοκομείου Λευκωσίας νοσηλεύονται δύο ασθενείς, ένας διασωληνωμένος και ένας εκτός αναπνευστήρα.

Πηγές: - sigmalive - philenews -