<p style="text-align: center;">  O υπουργός Εξωτερικών της Ελλάδας, Νίκος Δένδιας, μετά την ολοκλήρωση της ενημέρωσης των εκπροσώπων των κοινοβουλευτικών κομμάτων για θέματα εξωτερικής πολιτικής, τόνισε <em><strong>«Οι στιγμές επιτάσσουν την ύπαρξη εθνικής ομοψυχίας όσον αφορά τα εθνικά μας θέματα. Είναι σημαντικό ότι υπάρχει ανταπόκριση από τη μεγαλύτερη πλειοψηφία των κοινοβουλευτικών κομμάτων σ' αυτή την απαίτηση των καιρών»</strong></em></p>
Όπως ανέφερε ο κ. Δένδιας, παρόλο που η προηγούμενη ενημέρωση είχε λάβει χώρα πριν από περίπου δύο εβδομάδες, πολλά συνέβησαν έκτοτε και έκρινε σκόπιμο να πραγματοποιηθεί νέα ενημέρωση.

Όσον αφορά τη συμφωνία με την Αλβανία για την παραπομπή του ζητήματος της οριοθέτησης των θαλασσίων ζωνών στο διεθνές δικαστήριο της Χάγης, ο υπουργός Εξωτερικών τόνισε πως πρόκειται για:
<p style="text-align: center;"><em><strong>«μια συμφωνία, η οποία χαίρει ευρύτατης αποδοχής και στις δύο χώρες». «Αναδεικνύει διεθνώς ότι η Ελλάδα αποτελεί υπόδειγμα για το πώς θα πρέπει να επιλύονται οι διαφορές μεταξύ γειτονικών φιλικών χωρών τον 21ο αιώνα, μέσω του καλόπιστου διαλόγου και της αρχής της ειρηνικής επίλυσης των διαφορών σε αντιδιαστολή με τις αδιέξοδες, παράνομες και επικίνδυνες απόπειρες δημιουργίας τετελεσμένων από την Τουρκία»..</strong></em></p>
https://twitter.com/NikosDendias/status/1321836615791267840?s=20

Ενημέρωσε ακόμη τους συνομιλητές του για την επίσκεψη του Ρώσου υπουργού Εξωτερικών Σεργκέι Λαβρόφ την περασμένη εβδομάδα, κατά την οποία <em><strong>«τονίστηκε η σημασία της περαιτέρω ενίσχυσης των διμερών μας σχέσεων με τη Ρωσία».</strong></em>

<em><strong>«Συγκρατώ όμως ότι ο Ρώσος ΥΠΕΞ προέβη και σε μια εξαιρετικής σημασίας δήλωση για το αναφαίρετο δικαίωμα της χώρας μας να επεκτείνει τα χωρικά της ύδατα, όπως ορίζεται σαφώς από τη Σύμβαση του ΟΗΕ για το Δίκαιο της Θάλασσας στα 12 μίλια γενικά, αλλά και ειδικά στο Αιγαίο»</strong></em>, σημείωσε ο κ. Δένδιας και τόνισε:
<p style="text-align: center;"><em><strong>«Η δήλωση αυτή έχει ιδιαίτερο βάρος, αν λάβει κανείς υπόψη ότι γίνεται στην Αθήνα. Επίσης είναι μια δήλωση, η οποία καταλύει τον μύθο περί δήθεν αντίρρησης της Ρωσίας για την επέκταση των 12 μιλίων στο Αιγαίο»</strong></em>.</p>
Ο υπουργός Εξωτερικών ευχαρίστησε τους εκπροσώπους των κομμάτων για το εποικοδομητικό πνεύμα με το οποίο προσήλθαν στην ενημέρωση και προσέθεσε ότι αυτή θα ολοκληρωθεί τη Δευτέρα με την ενημέρωση του εκπροσώπου της Νέας Δημοκρατίας.

<strong>Ολόκληρη η ανακοίνωση του Έλληνα ΥΠΕΞ πιο κάτω:</strong>

<em><strong>Είχα σήμερα εκ νέου την ευκαιρία να συζητήσω με τους εκπροσώπους των κοινοβουλευτικών κομμάτων, με την εξαίρεση της Νέας Δημοκρατίας -η σχετική συζήτηση θα γίνει τη Δευτέρα-  για τις πρόσφατες εξελίξεις στα θέματα της εξωτερικής μας πολιτικής. Η προηγούμενη ενημέρωση είχε λάβει χώρα πριν από περίπου δύο εβδομάδες, αλλά πολλά συνέβησαν έκτοτε. Για αυτό έκρινα σκόπιμο να ενημερώσω ξανά τους εκπροσώπους των κοινοβουλευτικών κομμάτων.</strong></em>

<em><strong>Αναφέρθηκα, καταρχήν, στη συμφωνία με την Αλβανία για την παραπομπή του ζητήματος της οριοθέτησης των θαλασσίων ζωνών στο Διεθνές Δικαστήριο της Χάγης. Μια συμφωνία, η οποία χαίρει ευρύτατης αποδοχής και στις δύο χώρες και αναδεικνύει διεθνώς ότι η Ελλάδα αποτελεί υπόδειγμα για το πώς θα πρέπει να επιλύονται οι διαφορές μεταξύ γειτονικών, φιλικών χωρών στον 21ο αιώνα: μέσω του καλόπιστου διαλόγου και της αρχής ειρηνικής επίλυσης των διαφορών, σε αντιδιαστολή με τις αδιέξοδες, παράνομες και επικίνδυνες απόπειρες δημιουργίας τετελεσμένων από την Τουρκία.</strong></em>

<em><strong>Τέλος, ενημέρωσα τους συνομιλητές μου για την επίσκεψη του Ρώσου Υπουργού Εξωτερικών, του κ. S. Lavrov, την περασμένη Δευτέρα. Κατά την επίσκεψη αυτή τονίσθηκε η σημασία της περαιτέρω ενίσχυσης των διμερών μας σχέσεων με τη Ρωσία. Συγκρατώ, όμως, ότι ο Ρώσος ΥΠΕΞ προέβη και σε μία εξαιρετικής σημασίας δήλωση για το αναφαίρετο δικαίωμα της χώρας μας να επεκτείνει τα χωρικά της ύδατα -όπως ορίζεται σαφώς από τη Σύμβαση του ΟΗΕ για το Δίκαιο της Θάλασσας- στα 12 ν.μ., γενικά, αλλά και ειδικά στο Αιγαίο. Η δήλωση αυτή έχει ιδιαίτερο βάρος, αν λάβει κανείς υπ’ όψιν ότι  έγινε στην Αθήνα. Επίσης, είναι μία δήλωση η οποία καταλύει το μύθο περί δήθεν αντίρρησης της Ρωσίας για την επέκταση των 12 ν.μ. στο Αιγαίο.  </strong></em>

<em><strong>Θα ήθελα να ευχαριστήσω τους εκπροσώπους των κομμάτων για το εποικοδομητικό πνεύμα με το οποίο προήλθαν στην ενημέρωση αυτή. Θέλω να επαναλάβω ότι  οι στιγμές επιτάσσουν την ύπαρξη εθνικής ομοψυχίας όσον αφορά τα εθνικά μας θέματα. Είναι σημαντικό ότι υπάρχει ανταπόκριση από τη μεγαλύτερη πλειοψηφία των κοινοβουλευτικών κομμάτων σ’ αυτήν την απαίτηση των καιρών.</strong></em>

Πηγή: - mfa.gr -