<img class="size-medium wp-image-5689 alignleft" src="https://www.ny-greeks.com/wp-content/uploads/2020/06/mporel-CY2-300x150.jpg" alt="" width="300" height="150" />Όπως αποκαλύπτει το Σίγμα από την Κύπρο, ο Ύπατος Εκπρόσωπος της Ε.Ε., Ζοζέπ Μπορέλ, επεξεργάζεται πρόταση για συνάντησης του Κύπριου υπουργού εξωτερικών κ. Χριστοδουλίδη με τον τούρκο ομόλογό του κ. Τσαβούσογλου, στις Βρυξέλλες, για απευθείας συζήτηση των θεμάτων οριοθέτησης της ΑΟΖ, Με βάση τα δημοσιευματα του Σίγμα στην Κύπρο την σκέψη αυτή μοιράστηκε ο Ζοζέπ Μπορέλ με την Λευκωσία, η οποία προφανώς και άναψε πράσινο φως.

Στο σχετικό άρθρο του σίγμα διαβάζουμε πως η πρόταση του Ζοζέπ Μπορέλ είναι εξ υπαρχής καταδικασμένη, αφού δεν γίνεται αποδεκτή από την Τουρκία. Την Τουρκία θα επισκεφθεί ο Ύπατος Εκπρόσωπος της Ε.Ε., Ζοζέπ Μπορέλ, ενδεχομένως και πριν από το κρίσιμο Συμβούλιο ΥΠΕΞ, αφού όμως πρώτα επισκεφθεί Γερμανία, Γαλλία και Ιταλία.

Ο κ. Μπορέλ επιχειρεί να πάρει εντολή από το Ευρωπαϊκό Συμβούλιο για να συζητήσει όλα τα ανοικτά θέματα με την Τουρκία. Να διαπραγματευτεί, δηλαδή, με κάποιο τρόπο. Αυτό, όμως, απαιτεί ομοφωνία και φαίνεται ότι δεν είναι, επί του παρόντος τουλάχιστον, ρεαλιστικό σενάριο.

Η Γαλλία θέτει μετ’ επιτάσεως ζήτημα πλήρους διακοπής της σχέσης Τουρκίας – Ε.Ε και προβάλλει τις παράνομες γεωτρήσεις στην Κύπρο και τις απειλές κατά της Ελλάδας.

Η δε επικοινωνία Μακρόν – Μητσοτάκη λέει πολλά, από την στιγμή που η Γερμανία, συνεχίζει τη λογική του «μην μου τους κύκλους τάραττε», για την Τουρκία.

Το Βερολίνο αναλαμβάνει την προεδρία της Ε.Ε την 1η Ιουλίου και η πρώτη επίσκεψη στο Βερολίνο θα είναι του Μεβλούτ Τσαβούσογλου, την αμέσως επομένη. Την ίδια μέρα δηλαδή που ο Νίκος Χριστοδουλίδης πάει Αθήνα για διαβουλεύσεις με Δένδια.

Αν κάτι αυτή την στιγμή φοβίζει την Λευκωσία είναι το σενάριο που θέλει το γεωτρύπανο Γιαβούζ να αποχωρεί από την ΑΟΖ – λόγω ολοκλήρωσης εργασιών – προ της 13ης Ιουλίου και αυτό να εμφανιστεί ως κίνηση καλής θελήσεως από την Τουρκία.

Πηγή και Cover Photo: - Sigmalive -