Δεν έχουν τέλος οι τουρκικές προκλήσεις στην μετά COVID 19 εποχή...
<p class="entry-title">Μετά την αμφισβήτηση της Ελληνικής κυριαρχίας επί των νησιών Κρήτης, Χίου, Ψαρών, και Σάμου, σωρεία παραβιάσεων πραγματοποίησαν σήμερα, τουρκικά αεροσκάφη, πετώντας τρεις φορές πάνω από το Φαρμακονήσι και δύο φορές πάνω από τους Λειψούς και τους Αρκιούς.</p>
<img class="size-medium wp-image-2692 alignleft" src="https://www.ny-greeks.com/wp-content/uploads/2020/04/20200423_195944-300x108.png" alt="" width="300" height="108" />Όπως έγινε γνωστό από το ΓΕΕΘΑ, ζεύγος τουρκικών F-16 που εισήλθε στο FIR Αθηνών χωρίς να καταθέσει σχέδιο πτήσης,
<ul>
 	<li>Στις 15:45, πέταξε πάνω από το Φαρμακονήσι, στα 25.000 πόδια.</li>
 	<li>Δύο λεπτά αργότερα πέταξε πάνω από τους Λειψούς στα 26.000 πόδια και στη συνέχεια διαχωρίστηκε, και το ένα τουρκικό F-16 πέταξε πάνω από τους Αρκιούς στα 19.000 πόδια στις 15:51.</li>
</ul>
Νωρίτερα ζεύγος τουρκικών F-16 εισήλθε στο FIR Αθηνών χωρίς να καταθέσει σχέδιο πτήσης και πέταξε στα 29.000 πόδια πάνω από το Φαρμακονήσι στις 10:06, τους Λειψούς ένα λεπτό αργότερα και τους Αρκιούς στις 10:10 το πρωί. Στις 10:37, το ίδιο τουρκικό ζεύγος πέταξε πάνω από τη Ρω στα 26.000 πόδια και μισή ώρα αργότερα (11:05) ξαναπέταξε πάνω από το Φαρμακονήσι στα 27.000 πόδια.

Τα τουρκικά αεροσκάφη αναγνωρίσθηκαν και αναχαιτίσθηκαν από αντίστοιχα ελληνικά μαχητικά, σύμφωνα με τους διεθνείς κανόνες κατά πάγια τακτική.

Πηγή: ΑΠΕ - ΜΠΕ