<h6 style="text-align: center;"><strong>Ο ΕΟΔΥ ανακοίνωσε σήμερα 399 νέα κρούσματα COVID 19 στη χώρα, εκ των οποίων 55 συνδέονται με γνωστές συρροές. Tα 33 εντοπίστηκαν κατόπιν ελέγχων στις πύλες εισόδου της χώρας. Επίσης καταγράφηκαν ακόμη 3 θάνατοι, ενώ την ίδια στιγμή 87 άτομα βρίσκονται διασωληνωμένοι.</strong></h6>
Ο συνολικός αριθμός των κρουσμάτων είναι 20541, εκ των οποίων το 55,9% άνδρες. Τα 3122 (15,2%) θεωρούνται σχετιζόμενα με ταξίδι από το εξωτερικό και 8385 (40,8%) είναι σχετιζόμενα με ήδη γνωστό κρούσμα.

Παράλληλα, 87 άτομα νοσηλεύονται διασωληνωμένα. Η διάμεση ηλικία τους είναι 67 ετών. Τα 24 (27,6%) είναι γυναίκες και οι υπόλοιποι άνδρες. To 89,7%, των διασωληνωμένων, έχει υποκείμενο νόσημα ή είναι ηλικιωμένοι 70 ετών και άνω. Σύνολο 229 ασθενείς έχουν εξέλθει από τις ΜΕΘ.

Τέλος, ανακοινώθηκαν τρεις ακόμα καταγεγραμμένοι θάνατοι ανεβάζοντας το σύνολο σε 420 θανάτους συνολικά στη χώρα. Από αυτούς, οι 158 (37,6%) είναι γυναίκες και οι υπόλοιποι άνδρες. Η διάμεση ηλικία των θανόντων ήταν τα 78 έτη και το 96,4% είχε κάποιο υποκείμενο νόσημα ή/και ηλικία 70 ετών και άνω.