<strong>Αναδημοσιεύουμε από το <span style="color: #ff0000;"><a style="color: #ff0000;" href="http://www.greekamericanmedia.com/">Greek American Media</a></span></strong>

Βάσει των δεδομένων που έχουν συλλέξει ερευνητές του Πανεπιστημίου της Οξφόρδης, ένα φτηνό και ευρέως διαθέσιμο φάρμακο, η δεξαμεθαζόνη, μπορεί να βοηθήσει να σωθούν χιλιάδες ανθρώπους που έχουν προσβληθεί από τον COVID 19 και νοσούν βαριά.

Σύμφωνα με Βρετανούς ερευνητές, η δεξαμεθαζόνη μείωσε τον κίνδυνο του θανάτου κατά ένα τρίτο στους ασθενείς που υποστηρίζονταν από αναπνευστήρα, και κατά ένα πέμπτο για τους ασθενείς που λάμβαναν μόνο οξυγόνο. Στις περιπτώσεις των ασθενών που δεν χρειάζονται αναπνευστική υποστήριξη, η δεξαμεθαζόνη δεν φαίνεται να ωφελεί τους ασθενείς.

Οι ερευνητές εκτιμούν ότι αν το φάρμακο ήταν διαθέσιμο στη Βρετανία από την αρχή της πανδημίας, θα μπορούσαν να είχαν σωθεί έως και 5.000 ζωές. Δεδομένου ότι πρόκειται επίσης για φθηνό φάρμακο, θα μπορούσε επίσης να βοηθήσει στη μάχη κατά του COVID19 σε φτωχές χώρες που επίσης καταγράφουν μεγάλο αριθμό κρουσμάτων.

Το φάρμακο χρησιμοποιείται ήδη για την καταπολέμηση της φλεγμονής σε διάφορες άλλες νόσους και βοηθά να αποφευχθούν ορισμένες βλάβες που μπορεί να προκληθούν όταν το ανοσοποιητικό σύστημα λειτουργεί εντατικά, καθώς προσπαθεί να καταπολεμήσει τον COVID.

Στην έρευνα, με επικεφαλής μια ομάδα από το Πανεπιστήμιο της Οξφόρδης, περίπου 2.000 ασθενείς στο νοσοκομείο έλαβαν δεξαμεθαζόνη και συγκρίθηκαν με σχεδόν 4.000 που δεν έλαβαν το φάρμακο.

Στους ασθενείς με αναπνευστήρα, ο κίνδυνος θανάτου μειώθηκε από 40% σε 28%. Στους ασθενείς με οξυγόνο, ο κίνδυνος θανάτου μειώθηκε από 25% σε 20%.

<em><strong>«Είναι το μόνο φάρμακο το οποίο μέχρι στιγμής έχει αποδειχθεί ότι μειώνει τη θνησιμότητα σημαντικά. Είναι μια σημαντική ανακάλυψη»</strong></em>, τόνισε ο επικεφαλής ερευνητής καθηγητής Πίτερ Χόρμπι.

Πηγές: - naftemporiki.gr - BBC - CNN -