<h6 style="text-align: center;"><strong>Εξωγήινοι ή καλλιτεχνική παρέμβαση</strong></h6>
<h6 style="text-align: center;"><strong><img class=" wp-image-10460 alignleft" src="https://www.ny-greeks.com/wp-content/uploads/2020/11/Monolithos-13-225x300.jpg" alt="" width="134" height="179" />Ένας παράξενος μεταλλικός μονόλιθος ανακαλύφθηκε στην έρημο της Γιούτα από πλήρωμα ελικοπτέρου που περνούσε από την περιοχή, αφήνοντας τις τοπικές αρχές έκπληττες.</strong></h6>
Το ελικόπτερο με προσωπικό υπηρεσίας για την άγρια ζωή βρισκόταν στην περιοχή για να μετρήσει πρόβατα. Είπαν ότι ο μονόλιθος φαινόταν να έχει «φυτευτεί» στο έδαφος ανάμεσα στους κόκκινους βράχους. Σύμφωνα με το BBC, δεν υπάρχουν ενδείξεις για το ποιος μπορεί να τον τοποθέτησε εκεί. Το ύψος του μονόλιθου φτάνει τα 3,6 μέτρα.

[embed]https://www.youtube.com/watch?v=FU0i9VvPmoY&feature=emb_title[/embed]

<img class="size-medium wp-image-10459 alignright" src="https://www.ny-greeks.com/wp-content/uploads/2020/11/Monolithos-12-300x188.jpg" alt="" width="300" height="188" />Ένας εκ των βιολόγων -από το πλήρωμα του ελικοπτέρου- ήταν ο πρώτος που παρατήρησε το παράξενο αντικείμενο, λέγοντας ότι του θύμισε σκηνικό από την ταινία του Στάνλεϊ Κιούμπρικ «A Space Odyssey». Αρκετοί στα social media έσπευσαν να κάνουν λόγο για εξωγήινους. Ωστόσο, κάποιοι είπαν ότι ίσως πρόκειται για καλλιτεχνική παρέμβαση. Ο μονόλιθος και το όλο σκηνικό μοιάζουν όντως με σκηνή από την ταινία του 1968, στην οποία μια ομάδα πιθήκων συναντά μια τεράστιου μεγέθους πλάκα.

<img class=" wp-image-10461 alignleft" src="https://www.ny-greeks.com/wp-content/uploads/2020/11/Monolithos-14-300x188.jpg" alt="" width="314" height="197" />Ο μονόλιθος και το όλο σκηνικό θυμίζουν σκηνή από την ταινία του 1968 του Στάνλεϊ Κούμπρικ, στην οποία μια ομάδα πιθήκων συναντά μια τεράστιου μεγέθους πλάκα. Το Υπουργείο Δημόσιας Ασφάλειας της Γιούτα κυκλοφόρησε εικόνες του μεταλλικού αντικειμένου σε ορθογώνιο σχήμα σε δελτίο τύπου την περασμένη εβδομάδα.

Ανέφερε ότι οι αρχές θα καθορίσουν εάν <em><strong>«πρέπει να διερευνήσουν περαιτέρω»</strong></em>.

<em><strong>«Είναι παράνομο να τοποθετούνται κατασκευές ή έργα τέχνης χωρίς άδεια σε ομοσπονδιακά διαχειριζόμενα δημόσια εδάφη, ανεξάρτητα από τον πλανήτη από τον οποίο προέρχεστε»</strong></em>, δήλωσε το υπουργείο.

Το τμήμα δεν έχει αποκαλύψει την ακριβή τοποθεσία καθώς ανησυχεί πως ερασιτέχνες εξερευνητές μπορεί να παγιδευτούν στην έρημο αναζητώντας τον μονόλιθο.

Πηγές: - Naftemporiki - BBC - The Guardians -