Η Karin Ulrika Olofsdotter, πρεσβευτής της Σουηδίας στις ΗΠΑ, σε συνέντευξη στο Fox News, ρωτήθηκε για τη στρατηγική της Σουηδίας στο θέμα της αντιμετώπισής του COVID 19

<img class="size-medium wp-image-3348 alignleft" src="https://www.ny-greeks.com/wp-content/uploads/2020/05/souidia-300x190.jpg" alt="" width="300" height="190" />Η Karin Ulrika Olofsdotter (Φωτογραφία αριστερά), προχώρησε σε επίσημη παραδοχή ότι απέτυχε σαν χώρα να προφυλάξει τον πληθυσμό της και ιδιαίτερα τους ηλικιωμένους.

Η Karin Ulrika Olofsdotter δήλωσε ότι, o αριθμός των θανάτων ηλικιωμένων από κορωνοϊό στη Σουηδία είναι <em><strong>«μεγάλη αποτυχία». </strong></em>Tο 90% αυτών που πέθαναν στη Σουηδία ήταν άνω των 70 ετών, πράγμα που σημαίνει ότι περίπου 2.700 ηλικιωμένοι έχουν πεθάνει από τον COVID 19. Μόνο χθες η χώρα είχε 99 νεκρούς και 705 νέα κρούσματα φτάνοντας τα 24.623.

Ο συνολικός αριθμός των νεκρών πέρασε χθες τους 3.000 – ένα ορόσημο που ο Tegnell είχε ονομάσει <strong>“τρομερά μεγάλο αριθμό”</strong> όταν προειδοποίησε ότι έρχεται ο κορωνοϊός και στην χώρα.

Υπενθυμίζουμε πως η Σουηδία είχε υποστηρίξει προηγουμένως ότι ένα lockdown θα ήταν ανώφελο καθώς δεν θα απέτρεπε τους θανάτους τον ηλικιωμένων. Από την άλλη όμως η Σουηδία,  σε έναν από τους λίγους περιορισμούς της, έχει απαγορεύσει τις επισκέψεις σε κέντρα φροντίδας.

<img class="size-medium wp-image-3346 alignright" src="https://www.ny-greeks.com/wp-content/uploads/2020/05/souidia-2-154x300.jpg" alt="" width="154" height="300" />

Η Karin Ulrika Olofsdotter, περιγράφοντας τους λίγους περιορισμούς που έχει επιβάλει η Σουηδία, είπε:
<p style="text-align: center;"><em><strong>«Υποστηρίζουμε την κοινωνική αποστασιοποίηση, άτομα ηλικίας άνω των 70 ετών πρέπει να μείνουν στο σπίτι τους. Έχουμε ρυθμίσει τα πράγματα έτσι ώστε να απαγορεύεται πλέον η επίσκεψη σε άτομα σε κέντρα φροντίδας ηλικιωμένων, και εκεί δυστυχώς έχουμε δει τη μεγαλύτερη απώλεια ζωής μεταξύ των ηλικιωμένων.</strong></em></p>
<p style="text-align: center;"><em><strong>Το 90% των 3.000 ανθρώπων που έχουν πεθάνει στη Σουηδία ήταν άνω των 70 ετών, αυτό είναι φυσικά μια μεγάλη αποτυχία που έχουμε και είναι κάτι που δουλεύουμε».</strong></em></p>
Ο κορυφαίος ιολόγος της Σουηδίας Anders Tegnell έχει παραδεχτεί ότι θα έπρεπε να είχαν γίνει περισσότερα για την προστασία των ηλικιωμένων. O Tegnell εκτιμά ότι περίπου οι μισοί από τους θανάτους της Σουηδίας συμβαίνουν σε κέντρα φροντίδας.

Μπαρ και εστιατόρια έχουν παραμείνει ανοιχτά, ενώ τα δημοτικά σχολεία συνέχισαν να διδάσκουν χωρίς διακοπή. Η χώρα αντιμετώπισε κριτική επειδή το ποσοστό των περιπτώσεων και των θανάτων της είναι υψηλότερο από ό,τι στη Δανία, τη Νορβηγία ή τη Φινλανδία.

Ο πρέσβης είπε ότι περίπου το 25% των ανθρώπων στη Στοκχόλμη πιστεύεται ότι έχουν ανοσία από την ασθένεια. Ανέφερε επίσης ότι το ποσοστό είχε αυξηθεί από το 10% πριν από τρεις εβδομάδες, προσθέτοντας ότι αυτή τη στιγμή διεξάγεται μελέτη για τον υπολογισμό του αριθμού για ολόκληρη τη Σουηδία.

Η Στοκχόλμη αντιπροσωπεύει περίπου 9.000 από το σύνολο των 24.623 περιπτώσεων, αναπάντεχα πολλά σε μια χώρα όπου ορισμένες περιοχές είναι πολύ απομακρυσμένες.

Η Σουηδία λέει πως η “ανοσία της αγέλης” δεν αποτελεί από μόνης της μια στρατηγική, όμως οι ιολόγοι ελπίζουν ότι ένα αυξανόμενο επίπεδο ανοσίας θα επιβραδύνει την εξάπλωση της νόσου στη χώρα.

Πηγές: - FOX News - <a href="http://www.ny-fama.com">NY FAMA</a> - aftodioikisi.gr - tribune -

By Alex Ammohostiianos