<p style="text-align: center;"><em><strong>Προβάδισμα 17,4 % μονάδων της ΝΔ έναντι του ΣΥΡΙΖΑ</strong></em></p>
<p>Σε νέα δημοσκόπηση της Alco για λογαριασμό του OPEN, οι Έλληνες δηλώνουν ικανοποιημένοι από τους χειρισμούς της κυβέρνησης εν μέσω πανδημίας αλλά και για τον χρόνο επανεκκίνησης της οικονομίας. Αρνητικοί εμφανίζονται μόνον όσον αφορά το άνοιγμα των σχολείων, και ειδικότερα των δημοτικών. Την άρνηση τους δηλώνει η πλειονότητα των ερωτηθέντων στο ενδεχόμενο πρόωρων εκλογών..</p>
<p>https://www.youtube.com/watch?v=NI2zao8laAU</p>
<p>Αναλυτικότερα:</p>
<ol>
<li>Στο ερώτημα αν πρέπει να γίνουν πρόωρες εκλογές μετά την άρση των περιοριστικών μέτρων το 87% απαντά αρνητικά.</li>
<li>Στο ερώτημα αν πιστεύουν ότι θα προκηρυχθούν πρόωρες εκλογές απαντά αρνητικά επίσης ποσοστό 67%.</li>
<li>Στην πρόθεση ψήφου επί των έγκυρων, η ΝΔ συγκεντρώνει 40%, έναντι 22,6% του ΣΥΡΙΖΑ, δηλαδή 17,4 ποσοστιαίες μονάδες. Στο 5,9% το ΚΙΝΑΛ, στο 5,1% το ΚΚΕ, στο 3,8% η Ελληνική Λύση, στο 2,2% το ΜέΡΑ25.</li>
<li>Η συντριπτική πλειοψηφία των ερωτηθέντων δηλώνουν ικανοποιημένοι από τους χειρισμούς του πρωθυπουργγού, του υπ. Υγείας, Βασίλη Κικίλια και του υφυπουργού Πολιτικής Προστασίας, Νίκου Χαρδαλιά.</li>
<li>Xαρακτηριστικό είναι το γεγονός ότι 6 στους 10 ψηφοφόρους του ΣΥΡΙΖΑ συμφωνούν με τη στάση του Αλέξη Τσίπρα στην αντιμετώπιση της κρίσης του κορωνοϊού.</li>
<li>Στο άνοιγμα των σχολείων, οι περισσότεροι πιστεύουν ότι τα σχολεία έπρεπε να ανοίξουν μόνο για τις Πανελλήνιες, ενώ ειδικά για τα Δημοτικά σχολεία θεωρούν ότι δεν θα έπρεπε να ανοίξουν καθόλου. Ειδικότερα, για το αν ανοίγουν σωστά τα Λύκεια και τα Γυμνάσια ή θα έπρεπε να διεξαχθούν μόνο οι Πανελλήνιες, το 60% θεωρεί ότι έπρεπε να διεξαχθούν μόνο οι Πανελλαδικές οι εξετάσεις, με το 29% να θεωρεί σωστή την απόφαση. Για τα Δημοτικά σχολεία το 73% θεωρεί ότι δεν πρέπει να ανοίξουν, ενώ το 17% πιστεύει ότι πρέπει να ανοίξουν τον Ιούνιο.</li>
<li>Στο θέμα των εργασιακών και της στήριξης των επιχειρήσεων σχεδόν 6 στους 10 κρίνουν τα μέτρα που έχουν ληφθεί ως μη επαρκή, τόσο για τους εργαζομένους όσο και για τις επιχειρήσεις.</li>
<li>Οι ερωτηθέντες θεωρούν ότι τα οικονομικά μέτρα για τους εργαζόμενους είναι μη επαρκή με ποσοστό 60% και 28% επαρκή.</li>
<li>Αντίστοιχα είναι και τα ποσοστά για τις επιχειρήσεις με 59% μη επαρκή και 21% επαρκή.</li>
<li>H ενημέρωση για την εξέλιξη της πανδημίας από τον καθηγητή Σωτήρη Τσιόδρα εκτιμάται ως έγκυρη και επαρκής από το 79% των ερωτηθέντων.</li>
</ol>

<!-- wp:paragraph -->
<p>Πηγή OPEN</p>
<!-- /wp:paragraph -->