<strong>Αναδημοσιεύουμε από το <span style="color: #ff0000;"><a style="color: #ff0000;" href="http://www.greekamericanmedia.com/">Greek American Media</a></span></strong>

<img class=" wp-image-4733 alignleft" src="https://www.ny-greeks.com/wp-content/uploads/2020/06/nikos-panagiotopoulos-300x188.jpg" alt="" width="266" height="167" />

Στο επίκεντρο της συνάντησης που είχαν ο Έλληνας υπουργός Εθνικής Άμυνας, Νικόλαος Παναγιωτόπουλος με τον Ισραηλινό αναπληρωτή πρωθυπουργό και υπουργό Άμυνας, Μπέτζαμιν Γκατζ, βρέθηκε η ενίσχυση της συνεργασίας μεταξύ Ελλάδας και Ισραήλ στον τομέα της άμυνας και ασφάλειας, με έμφαση τις κοινές αεροπορικές και ναυτικές δραστηριότητες, καθώς και η προώθηση συνεργειών στον τομέα της αμυντικής βιομηχανίας.

Καθώς η τουρκική προκλητικότητα κορυφώνεται στη λεκάνη της Μεσογείου, στα στενά του Σουεζ αλλά και τον Περσικό Κόλπο, και καθώς οι κυκλωτικές ενέργειες της Τουρκίας εναντίον της Ελλάδας και της Κύπρου αλλά και κατά του Ισραήλ και της Αιγύπτου παίρνουν σάρκα και οστά, οι επηρεαζόμενες χώρες της περιοχής αναγκαστικά προχωρούν σε συμμαχίες. Στο πλαίσιο αυτών των συμμαχιών εντάσσεται και η έντονη διπλωματική, και όχι μόνο, δραστηριότητα που παρατηρείται στην περιοχή.

Οι στρατιωτικές βάσεις της τουρκίας στο Κατάρ (Περσικός Κόλπος) και στο Σουδάν (εκμίσθωσε το στρατηγικό νησί Suakin), καθώς και η απόλυτη συμμαχία Τουρκίας-Ρωσίας που εκτείνεται από την Συρία, Ιράκ, Ιράν και πίσω στην Λιβύη, δίνοντας έλεγχο σε περιοχές όχι μόνο μέσα στην Συρία και στο Ιράκ αλλά και σήμερα στην Λιβύη, φέρνοντας την τουρκία με πλάτες Ρωσικές να είναι η επόμενη πυρηνική δύναμη στην περιοχή, αναγκάζουν τις επηρεαζόμενες χώρες, προεξάρχουσας της Ελλάδας της Κύπρου και του Ισραήλ να ενώσουν δυνάμεις σε όλα τα επίπεδα για αποτροπή του νέο-οθωμανικού ονείρου του Ερντογάν.

https://www.youtube.com/watch?v=wuBoYygoP58

Δυστυχώς ο νέο-απομονωτισμός της Αμερικής, η απόσυρση των ΗΠΑ από την περιοχή, και το γεωπολιτικό κενό εξουσίας που άφησε η πολιτική της νέας κυβέρνησης Trump, σε συνδυασμό με την Τούρκο-Ρωσική συμμαχία και έλεγχο περιοχών που μέχρι το 2016 ήταν κάτω από την Αμερικανική σφαίρα επιρροής, έχουν οδηγήσει τις εμπλεκόμενες χώρες της περιοχής σε μια γεωπολιτική διελκυστίνδα στα πρότυπα της μεσοπολεμικής περιόδου στις αρχές του 20ου αιώνα.

Μέσα σε αυτά τα γεωπολιτικά πλαίσια, και με βάση τις προαναφερόμενες συνθήκες που δημιουργήθηκαν τα τελευταία χρόνια στην περιοχή, οι δύο υπουργοί Άμυνας, Νικόλαος Παναγιωτόπουλος και Μπέτζαμιν Γκατζ         συζήτησαν τους όρους και τις προϋποθέσεις για εμβάθυνση της συνεργασίας τους.

Όπως πληροφορούμαστε από την ανακοίνωση του ελληνικού υπουργείου Εθνικής Άμυνας, ο κ. Παναγιωτόπουλος θα μετάσχει στις συναντήσεις που θα έχει η Eλληνική αντιπροσωπεία με εκπροσώπους αμυντικών βιομηχανιών.

O Ισραηλινός αναπληρωτής πρωθυπουργός και υπουργός Άμυνας, Μπέτζαμιν Γκατζ έγραψε στα μέσα κοινωνικής δικτύωσης:
<p style="text-align: center;"><strong><em>«Το Ισραήλ βλέπει την Ελλάδα ως στρατηγικό εταίρο και αληθινό φίλο, και σκοπεύω να συνεχίσω να ενισχύω αυτήν τη σημαντική σχέση σε συνεχή συνεργασία με τον υπουργό» </em></strong></p>
By Alex Ammohostianos