<strong>Αναδημοσιεύουμε από το <span style="color: #ff0000;"><a style="color: #ff0000;" href="http://www.greekamericanmedia.com/">Greek American Media</a></span></strong>
<h5 style="text-align: center;"><strong>Ανεβάζωντας περαιτέρω τους τόνους στην τεταμένη σχέση μεταξύ Γαλλίας και Τουρκίας, το Παρίσι διαμήνυσε σήμερα πως, το ΝΑΤΟ δεν πρέπει να στρουθοκαμηλίζει μπροστά στην συμπεριφορά της Τουρκίας.</strong></h5>
Τα σημερινά γεγονότα έρχονται σε συνέχεια της κόντρας την περασμένη Τετάρτη, όπου η κυβέρνηση του Ταγιπ Ερντογάν επιτέθηκε φραστικά στο Παρίσι μετά τη γαλλική κριτική για τον ρόλο της Τουρκίας στη Λιβύη, με το τουρκικό υπουργείο Εξωτερικών να τονίζει ότι οι δηλώσεις έδειξαν τη <em><strong>«σκοτεινή και ανεξήγητη»</strong></em> πολιτική της Γαλλίας. Είχε προηγηθεί ανακοίνωση της γαλλικης κυβέρνησης για ολοένα και πιο «επιθετικό» ρόλο της Άγκυρας.

Γάλλος αρμόδιος για αμυντικά θέματα, δήλωσε σήμερα, πως το ΝΑΤΟ δεν πρέπει να κρύψει το κεφάλι στην άμμο όσον αφορά την πρόσφατη συμπεριφορά της Τουρκίας απέναντι στους συμμάχους της, κατηγορώντας το τουρκικό Πολεμικό Ναυτικό ότι παρενόχλησε γαλλικό πολεμικό πλοίο σε αποστολή του ΝΑΤΟ.

O Γάλλος αξιωματούχος σε δηλώσεις του ενόψει της συνόδου των υπουργών Άμυνας του ΝΑΤΟ, σχολίασε:
<p style="text-align: center;"><em><strong>«Έχουμε βιώσει περίπλοκες στιγμές στη Συμμαχία, αλλά δεν μπορούμε, σαν την στρουθοκάμηλο, να προσποιούμαστε ότι δεν υπάρχει πρόβλημα με την Τουρκία στο ΝΑΤΟ. Πρέπει να το δούμε, να το πούμε και να το αντιμετωπίσουμε»</strong></em></p>
Τούρκος υψηλόβαθμος αξιωματούχος αρνήθηκε την κατηγορία, λέγοντας ότι <em><strong>«τέτοιο πράγμα»</strong></em> δεν συνέβη.

Μιλώντας πριν την συνάντηση, ο Γάλλος αξιωματούχος τόνισε πως είναι καιρός το ΝΑΤΟ να έχει μια ειλικρινή συζήτηση με την Τουρκία και την συμπεριφορά της -- όχι μόνο στη Λιβύη, αλλά και σε άλλα θέματα όπως η αγορά ρωσικών αμυντικών συστημάτων S-400 και τα εμπόδια που προβάλλει στον αμυντικό σχεδιασμό του ΝΑΤΟ για τις χώρες της Βαλτικής και την Πολωνία.

Ο Γάλλος αξιωματούχος δήλωσε πως η απόφαση της Τουρκίας να στείλει και άλλα όπλα και Σύρους μισθοφόρους στην χώρα δεν συμβάλλει καθόλου στην επίτευξη της ειρήνης και στην πραγματικότητα ωθεί την Ρωσία να αυξήσει την εμπλοκή της.

Κατηγόρησε το τουρκικό ΠΝ ότι χρησιμοποίησε τα σήματα κλήσης του ΝΑΤΟ κατά την συνοδεία τουρκικών πλοίων που θεωρούνται ύποπτα για παραβίαση του εμπάργκο όπλων του ΟΗΕ, προκειμένου να παραδώσουν όπλα στην Λιβύη.

Ιδιαιτερη μνεία έκανε σε μια περίπτωση κατά την οποία, όπως εξήγησε, τουρκικά πολεμικά πλοία ενήργησαν επιθετικά προς γαλλικό πολεμικό πλοίο σε μια αποστολή του ΝΑΤΟ που ήλεγχε αν το τουρκικό πλοίο Cirkin μετέφερε λαθραία όπλα στην Λιβύη.

Γάλλοι αξιωματούχοι δήλωσαν πως το Cirkin έκλεισε το σύστημα εντοπισμού του, κάλυψε τον αριθμό του και αρνήθηκε να πει ποιος ήταν ο προορισμός του. <em><strong>«Ήταν μια εξαιρετικά επιθετική πράξη και δεν μπορεί αυτή να είναι ενέργεια ενός συμμάχου που εργάζεται μέσα στο ΝΑΤΟ υπό την διοίκηση του ΝΑΤΟ»</strong></em>, τόνισε ο Γάλλος αξιωματούχος.

Τούρκος υψηλόβαθμος αξιωματούχος απέρριψε την κατηγορία λέγοντας πως οι γαλλικές δυνάμεις θέλησαν να ερευνήσουν ένα τουρκικό πλοίο σε διεθνή ύδατα και <em><strong>«αυτό δεν επιτράπηκε»</strong></em> και πως η Τουρκία δεν προέβη σε προκλητική ή επιθετική ενέργεια για να το αποτρέψει αυτό. <em><strong>«Ωστόσο, αναμένουμε από τους συμμάχους να δείξουν την ίδια κατανόηση και ευαισθησία απέναντι στο τουρκικό ναυτικό και στην παρουσία του»</strong></em>.

Πηγές: - Reuters - ΑΠΕ-ΜΠΕ - Sigmalive - Naftemporiki - Euronews -

By Alex Ammohostianos