<p style="text-align: center;"><strong>Τι είδους νομίσματα ήταν τα αργύρια και σε πόσα ευρώ αντιστοιχούν.</strong></p>
Ο Ιούδας ο Ισκαριώτης o μαθητής του Ιησού,&nbsp;αποτελεί κύρια μορφή της Καινής Διαθήκης και παγκόσμιο σύμβολο της προδοσίας. Σύμφωνα με την περιγραφή στο Ευαγγέλιο του Ιωάννη, o Ιούδας πρόδωσε τον Ιησού με ένα φιλί στο μάγουλο, καταδεικνύοντας τον δάσκαλό του στον Καϊάφα.

Ως αντίτιμο για την προδοσία του, ο Ιούδας έλαβε 30 αργύρια, τα οποία μέχρι σήμερα είναι συνώνυμα, με την προδοσία. Τότε, ο αρχιερέας Καϊάφας παρέδωσε τον Χριστό στους στρατιώτες του Πόντιου Πιλάτου, και έπειτα, ακολούθησε η Σταύρωση και η θυσία του Ιησού.

Η λέξη αργύρια, που αναφέρεται στην Καινή Διαθήκη, σημαίνει "αργυρά νομίσματα", τα οποία χρησιμοποιούνταν για τις εμπορικές συναλλαγές στην εποχή της Ρωμαϊκής Αυτοκρατορίας. Υπάρχουν, όμως, τέσσερις διαφορετικές εκδοχές για την προέλευση των συγκεκριμένων νομισμάτων.

<span style="color: #ff0000;"><strong>Η πρώτη εκδοχή </strong></span>θέλει τα αργύρια να ήταν "τυριανά σέκελς" (νομίσματα της Τύρου), με την επιστημονική κοινότητα να κλίνει προς αυτή τη θεωρία.

<strong><span style="color: #ff0000;">Η δεύτερη <span style="color: #ff0000;">εκδοχή</span> </span></strong>λέει πως τα νομίσματα ήταν "στρατήρες" της Αντιόχειας,

<strong><span style="color: #ff0000;">Η τρίτη εκδοχή</span></strong> λέει πως τα νομίσματα ήταν "τετράδραχμα" των Πτολεμαίων

<strong><span style="color: #ff0000;">Kαι η τέταρτη εκδοχή</span></strong> λέει πως τα νομίσματα ήταν "αθηναϊκά τετράδραχμα".
<p style="text-align: center;"><strong>Πόσο θα άξιζαν σήμερα τα 30 αργύρια</strong></p>
Στην επιστημονική κοινότητα οι απόψεις διίστανται για την αξία που θα είχαν σήμερα αυτά τα νομίσματα, καθώς παίζουν ρόλο πολλοί παράγοντες και κανείς δεν μπορεί να πει με σιγουριά.

Λαμβάνουμε υπόψιν την πρώτη εκδοχή, ότι τα 30 αργύρια ήταν "τυριανά σέκελς", που είναι και η πιο πιθανή,

Οι εκτιμήσεις λένε πως η σημερινή αξία ενός "τυριανού σέκελ" (που ισούται με τέσσερις δραχμές), και λαμβάνοντας υπόψη την κατάσταση στην οποία βρίσκονται, καθώς και την περιεκτικότητα σε άργυρο, κυμαίνεται από 300 έως και 500 ευρώ. Επομένως, τα 30 αργύρια ισούνται με το σημερινό ποσό των 9.000 έως 15.000 ευρώ.

<section class="article__body">
<div class="field field-name-body field-type-text-with-summary field-label-hidden">
<div class="field-items">
<div class="field-item even">

Πηγή: news247.gr

Cover Photo by:

</div>
</div>
</div>
</section>