<h6 style="text-align: center;"><strong>H Εισαγγελία Πρωτοδικών Αθηνών διέταξε τη διενέργεια προκαταρκτικής εξέτασης για τον προπηλακισμό και τη διαπόμπευση του πρύτανη του Οικονομικού Πανεπιστημίου Αθηνών από αναρχοΦΑΣΊΣΤΕΣ κουκουλοφόρους μέσα στο γραφείο του, με την προκλητικά άνανδρη αυτή ενέργεια να προκαλεί την έντονη αντίδραση κυβέρνησης και κομμάτων.</strong></h6>
Άμεση ήταν και η παρέμβαση του πρωθυπουργού που θα έχει έκτακτη τηλεδιάσκεψη τη Δευτέρα με τους πρυτάνεις. Εξάλλου, με σημερινή ΚΥΑ των υπουργών Μ. Χρυσοχοΐδη και Θ. Σκυλακάκη οι άγνωστοι δράστες επικηρύχθηκαν με το ποσό των 100.000 ευρώ για τα αδικήματα που διαπράχθηκαν στο γραφείο του πρύτανη του Οικονομικού Πανεπιστημίου Αθηνών.

https://twitter.com/chrisochoidis/status/1322296093510639619?s=20

<em><strong>«Οι δράστες θα επικηρυχθούν. Όπως και με τη Χρυσή Αυγή ο φασισμός δεν θα περάσει»</strong></em>, τονίζει ο υπουργός Προστασίας του Πολίτη Μιχάλης Χρυσοχοΐδης, ενώ για αποτρόπαια εικόνα μίλησε και η υπουργός Παιδείας Νίκη Κεραμέως, σημειώνοντας ότι ο νόμος θα εφαρμόζεται μέχρι και οι τελευταίες φασιστικές ομάδες να εκδιωχθούν από τα πανεπιστήμια.

https://www.youtube.com/watch?v=Is3zC7nPEcc

<em><strong>«Ο απαράδεκτος, φασιστικός, προπηλακισμός του πρύτανη του Οικονομικού Πανεπιστημίου Αθηνών, εκτός από ομόθυμη καταδίκη απαιτεί και την ανάληψη άμεσων πρωτοβουλιών με σκοπό τη διασφάλιση της ακώλυτης λειτουργίας και της προστασίας των Πανεπιστημίων»</strong></em> αναφέρει σε ανακοίνωσή του ο κυβερνητικός εκπρόσωπος. Ο κ. Πέτσας τόνισε ότι οι υπεύθυνοι θα λογοδοτήσουν.

Εν τω μεταξύ, με το ποσό των 100.000 ευρώ επικηρύχθηκαν οι άγνωστοι δράστες των αδικημάτων που διαπράχθηκαν στο γραφείο του πρύτανη του Οικονομικού Πανεπιστημίου Αθηνών, με σημερινή Κοινή Υπουργική Απόφαση του υπουργού Προστασίας του Πολίτη, Μιχάλη Χρυσοχοΐδη και του αναπληρωτή υπουργού Οικονομικών Θεόδωρου Σκυλακάκη.

Ειδικότερα, σύμφωνα με σχετική ανακοίνωση του υπουργείου Προστασίας του Πολίτη, προκηρύχθηκε η συγκεκριμένη χρηματική αμοιβή σε οποιονδήποτε παράσχει στοιχεία και πληροφορίες σε αρμόδια Αρχή, στο πλαίσιο προκαταρκτικής εξέτασης που διενεργείται από την Εισαγγελία Πρωτοδικών Αθηνών, για κακουργήματα και πλημμελήματα που διέπραξαν μέλη της οργάνωσης <em><strong>«Πρωτοβουλία μαχητικής αλληλεγγύης»</strong></em> την 29-10-2020 στο γραφείο του Πρύτανη του Οικονομικού Πανεπιστημίου Αθηνών.

Το υπουργείο Προστασίας του Πολίτη κάνει έκκληση σε όποιον πολίτη γνωρίζει οτιδήποτε σχετικό να επικοινωνήσει με τους τηλεφωνικούς αριθμούς 210-6476243 και 210-6411111 της Διεύθυνσης Ασφάλειας Αττικής. Σημειώνεται ότι για τα πρόσωπα που θα παράσχουν πληροφορίες και στοιχεία θα εξασφαλιστεί ανωνυμία έναντι κάθε Αρχής και οποιουδήποτε τρίτου.

<strong>Την απερίφραστη καταδίκη τους γι’ αυτές τις φασιστικές -όπως τόνισαν- ενέργειες, εξέφρασαν επίσης η πρόεδρος της Δημοκρατίας, ο ΣΥΡΙΖΑ, η Φώφη Γεννηματά και o Άδωνις Γεωργιάδης</strong>

<strong><span style="color: #ff0000;">H πρόεδρος της Δημοκρατίας</span></strong> σε ανάρτηση της στο twitter ανέφερε

<em><strong>«Η επίθεση στον πρύτανη του ΟΠΑ Δημήτρη Μπουραντώνη προσβάλλει βάναυσα την ακαδημαϊκή κοινότητα και κάθε δημοκρατικό πολίτη. Η διαπόμπευσή του είναι μορφή ολοκληρωτισμού και ντροπή για τη χώρα μας. Το Πανεπιστήμιο δεν είναι χώρος βίας και ανομίας, αλλά ασφάλειας και ελευθερίας.»</strong></em>

https://twitter.com/PresidencyGR/status/1322611927240069122?s=20

<span style="color: #ff0000;"><strong>ΣΥΡΙΖΑ </strong></span>

<em><strong>«Η αήθης επίθεση στον πρύτανη της ΑΣΟΕΕ Δημήτρη Μπουραντώνη, αποτελεί μία βίαιη καταπάτηση κάθε έννοιας ανθρώπινης αξιοπρέπειας</strong></em>», σημειώνει ο ΣΥΡΙΖΑ με ανακοίνωσή του. Το κόμμα της αξιωματικής αντιπολίτευσης τονίζει ότι <em><strong>«οι πρακτικές διαπόμπευσης είναι εχθρικές προς κάθε έννοια δημοκρατικής διεκδίκησης»</strong></em> και πως <em><strong>«η αυτονόητη καταδίκη τους είναι όρος για την προάσπιση των δημοκρατικών δικαιωμάτων»</strong></em>.

<strong><span style="color: #ff0000;">Φώφη Γεννηματά</span></strong>

Με αιχμές κατά του πρωθυπουργού, για τον νόμο – φούσκα για το άσυλο, όπως ανεφερε, καταδίκασε απερίφραστα η Φώφη Γεννηματά την επίθεση εναντίον του πρύτανη της ΑΣΟΕΕ. <em><strong>«Αυτές οι φασιστικές αντιλήψεις και ενέργειες δεν έχουν χώρο στο Πανεπιστήμιο. Ο σκοταδισμός δεν θα επικρατήσει. Η σύλληψη και παραδειγματική τιμωρία των δραστών είναι στοιχειώδης υποχρέωση των αρχών. Αποδεικνύεται στην πράξη ότι ο νόμος του κ. Μητσοτάκη, η μεγάλη δήθεν μεταρρύθμιση που θα άλλαζε την εικόνα των Πανεπιστημίων ήταν απλά άλλη μια μεγάλη φούσκα»</strong></em>, αναφέρει στην ανάρτησή της η κ. Γεννηματά.

<span style="color: #ff0000;"><strong> Άδωνις Γεωργιάδης</strong></span>

Μη ανάρτηση του στο twitter ο Άδωνις Γεωργιάδης με την χαρακτηριστική φωτογραφία που έχουμε και σαν COVER PHOTO στο παρόν άρθρο, ανέφερε:

https://twitter.com/AdonisGeorgiadi/status/1322439759998967809?s=20
<p style="text-align: center;"><em><strong>«Η εικόνα αυτή πλέον στοιχειώνει την Ελληνική Δημοκρατία και είναι ζήτημα Τιμής η τιμωρία των ενόχων και η αποφυγή παρόμοιου περιστατικού στο μέλλον. Αυτό αφορά όμως όχι μόνον την Κυβέρνηση αλλά και την Ακαδημαϊκή Κοινότητα που ακόμη διστάζει να καλέσει την Αστυνομία από φόβο.»</strong></em></p>
Πηγές: - ERT - President GR (twitter) -  Prime Minister GR (twitter) - Μιχάλης Χρυσοχοΐδης (twitter) - Άδωνις Γεωργιάδης (twitter) -
<div class="css-1dbjc4n r-1iusvr4 r-16y2uox r-1777fci r-1mi0q7o">
<div class="css-1dbjc4n">
<div class="css-1dbjc4n r-zl2h9q">
<div class="css-1dbjc4n r-k4xj1c r-18u37iz r-1wtj0ep">
<div class="css-1dbjc4n r-1d09ksm r-18u37iz r-1wbh5a2">
<div class="css-1dbjc4n r-1wbh5a2 r-dnmrzs">
<div id="tweet-user-name" class="css-1dbjc4n r-1awozwy r-18u37iz r-1wbh5a2 r-dnmrzs r-1ny4l3l">
<div class="css-1dbjc4n r-1awozwy r-18u37iz r-dnmrzs">
<div class="css-901oao r-hkyrab r-18u37iz r-1q142lx r-1qd0xha r-a023e6 r-16dba41 r-ad9z0x r-bcqeeo r-qvutc0" dir="auto"></div>
</div>
<div class="css-1dbjc4n r-18u37iz r-1wbh5a2 r-1f6r7vd"></div>
</div>
</div>
</div>
</div>
</div>
</div>
</div>