<h6 style="text-align: center;"><strong>Ο Ρεπουμπλικανός πρόεδρος Ντόναλντ Τραμπ και ο Δημοκρατικός αντίπαλός του Τζο Μπάιντεν διασταυρώσουν σήμερα για πρώτη φορά τα ξίφη τους, σε μια καθοριστικής σημασίας τηλεμαχία που θα διεξαχθεί στο Κλίβελαντ του Οχάιο.</strong></h6>
Τραμπ και  Μπάιντεν θα επιχειρήσουν να περιγράψουν τις εντελώς διαφορετικές οπτικές του για το μέλλον με την προοπτική της χώρας. , Kαθώς περισσότεροι από ένα εκατομμύριο Αμερικανοί έχουν ήδη αρχίσει να ψηφίζουν και καθώς ο χρόνος εξαντλείται για να επηρεάσουν οι υποψήφιοι το μικρό ποσοστό των αναποφάσιστων, ή να κατορθώσουν να προσελκύσουν ψηφοφόρους από το αντίπαλο στρατόπεδο, η τηλεμαχία αναμένεται να εξελιχθεί σε πραγματική μάχη ρινγκ

<img class="size-medium wp-image-8709 alignleft" src="https://www.ny-greeks.com/wp-content/uploads/2020/09/Elections-2020-Biden-Trump-300x169.jpg" alt="" width="300" height="169" />Η 90λεπτη τηλεοπτική αναμέτρηση, που θα διεξαχθεί με ένα περιορισμένο αριθμητικά κοινό με φυσική παρουσία και υπό τους κανόνες της κοινωνικής αποστασιοποίησης λόγω της πανδημίας, θα ξεκινήσει στις 9pm EST (04:00 ώρα Ελλάδος) και ο χώρος διοργάνωσής της θα είναι το πανεπιστήμιο Case Western Reserve, στο Κλίβελαντ.

Είναι η πρώτη από τις τρεις προγραμματισμένες προεδρικές τηλεμαχίες. Το ντιμπέιτ θα είναι χωρισμένο σε έξι μέρη:
<ol>
 	<li>H θητεία των Τραμπ και Μπάιντεν.</li>
 	<li>Tο Ανώτατο Δικαστήριο</li>
 	<li>H πανδημία του κορονοϊού</li>
 	<li>H οικονομία</li>
 	<li>H ακεραιότητα των εκλογών</li>
 	<li>Oι "φυλετικές διακρίσεις και η βία" σε αμερικανικές πόλεις.</li>
</ol>
Το διακύβευμα είναι τεράστιο καθώς οι δύο υποψήφιοι θα αναμετρηθούν τηλεοπτικά 35 μέρες πριν από τις εκλογές της 3ης Νοεμβρίου.

Τραμπ και  Μπάιντεν θα αναπτύξουν τις θέσεις τους πάνω σε μια σειρά φλέγων ζητημάτων, περιλαμβανομένης της πανδημίας του COVID 19 η οποία έχει στοιχίσει τη ζωή σε περισσότερους από 200.000 ανθρώπους στις ΗΠΑ και έχει αφήσει άνεργους εκατομμύρια πολίτες, της πιθανής επικύρωσης του διορισμού της Έιμι Κόνεϊ Μπάρετ στο Ανώτατο Δικαστήριο της χώρας και των συνεχιζόμενων διαδηλώσεων σε όλη τη χώρα κατά των ρατσιστικών διακρίσεω<img class="wp-image-8714 aligncenter" src="https://www.ny-greeks.com/wp-content/uploads/2020/09/Debate-1-2020-Elections-Trump-Biden-300x188.jpg" alt="" width="485" height="304" />

Tο πιο πρόσφατο σημείο τριβής των δύο υποψηφίων προέκυψε την Κυριακή, όταν η New York Times έγραψε ότι ο Τραμπ δεν κατέβαλε κανέναν φόρο εισοδήματος στο ομοσπονδιακό κράτος τα δέκα από τα 15 χρόνια μέχρι το 2015. Πλήρωσε φόρο εισοδήματος 750 δολαρίων το 2016, δηλαδή το έτος που κέρδισε τις προηγούμενες προεδρικές εκλογές και άλλα 750 δολάρια κατέβαλε το 2017, το πρώτο έτος που ανέλαβε τη διακυβέρνηση των ΗΠΑ.

από την πλευρά του ο σημερινός Πρόεδρος αναμένεται να δώσει και πάλι το θέμα της πνευματικής και σωματικής υγείας του αντιπάλου του και κατά πόσο μπορεί να αναλάβει την προεδρία της χώρας.

Ο Μπάιντεν διαθέτει σταθερό προβάδισμα επί του Τραμπ στην πρόθεση ψήφου στις εθνικές δημοσκοπήσεις, παρότι οι δημοσκοπήσεις εκείνες που αφορούν τις πολιτείες-κλειδιά, που θα κρίνουν το εκλογικό αποτέλεσμα, προβλέπουν πολύ μικρότερη διαφορά μεταξύ των δύο. Περίπου το 5.8% των πιθανών ψηφοφόρων δεν στηρίζουν επί του παρόντος κανέναν υποψήφιο μεγάλου κόμματος, ποσοστό λιγότερο από το μισό από το αντίστοιχο του Σεπτεμβρίου 2016, σύμφωνα με δημοσκόπηση του <a href="https://www.270towin.com/2020-polls-biden-trump/">270towin.com</a>
<p style="text-align: left;">O Ρεπουμπλικανός υπεύθυνος στρατηγικού σχεδιασμού Άλεξ Κόναντ, ο οποίος ήταν σύμβουλος του γερουσιαστή Μάρκο Ρούμπιο στη διάρκεια των προκριματικών του 2016 για τις προεδρικές εκλογές, όταν διεκδίκησε το χρίσμα εναντίον του Τραμπ, αναφέρει:</p>
<p style="text-align: center;"><em><strong>«Οι ψηφοφόροι έχουν αποφασίσει για τον Ντόναλντ Τραμπ. Δεν είναι ακόμη εντελώς σίγουροι τι να κάνουν με τον Τζο Μπάιντεν. Αν ο Μπάιντεν πάει εκεί και δείξει ότι δεν πρέπει να τον φοβούνται οι ανεξάρτητοι και ότι είναι ικανός να κάνει την δουλειά, θα βοηθήσει τον εαυτό του σημαντικά»</strong></em></p>
Σύμβουλοι του Λευκού Οίκου λένε ότι ο 74χρονος Τραμπ θα προκαλέσει επιθετικά τον Μπάιντεν αναφορικά με την θητεία του σε ζητήματα όπως το εμπόριο, η ενέργεια και η φορολογία και θα είναι έτοιμος να υπερασπιστεί τον εαυτό του για το ότι δεν κατέβαλε φόρους. Ο Τραμπ, ο οποίος επανειλημμένως έχει αμφισβητήσει την ακεραιότητα των εκλογών, αναμένεται να δεχτεί ερωτήσεις για την άρνησή του να δεσμευτεί ότι θα αποδεχτεί το εκλογικό αποτέλεσμα αν ο νικητής δεν είναι ο ίδιος.

Ο 77χρονος Μπάιντεν, από την πλευρά του, θα επισημάνει σε ποια θέματα ο Τραμπ δεν τήρησε τις υποσχέσεις του, όπως είπε μια πηγή που γνωρίζει την στρατηγική του. Είναι επίσης βέβαιο ότι θα ασκήσει κριτική εις βάρος του νυν προέδρου για την διαχείριση της πανδημίας εκ μέρους του και ότι θα υπογραμμίσει τις προσπάθειες του Τραμπ να καταργήσει το αποκαλούμενο Obamacare, όπως έχει γίνει γνωστός ο Νόμος για την Προσιτή Περίθαλψη.

Με πληροφορίες από; - ΑΜΠΕ - Reuters - AFP -

Cover Photo by <a class="oajrlxb2 g5ia77u1 qu0x051f esr5mh6w e9989ue4 r7d6kgcz rq0escxv nhd2j8a9 nc684nl6 p7hjln8o kvgmc6g5 cxmmr5t8 oygrvhab hcukyx3x jb3vyjys rz4wbd8a qt6c0cv9 a8nywdso i1ao9s8h esuyzwwr f1sip0of lzcic4wl oo9gr5id gpro0wi8 lrazzd5p" tabindex="0" role="link" href="https://www.facebook.com/790WAEB/?__tn__=-UC*F">Newsradio 790 WAEB</a>