<h6 style="text-align: center;"><strong>Σοκ προκαλεί η είδηση για τον θάνατο του 39χρονου γνωστού Έλληνα Dj Decibel από COVID. Ο 39χρονος Dj Decibel δεν είχε υποκείμενα νοσήματα και νοσηλευόταν σε ΜΕΘ του νοσοκομείου Γεννηματάς - Ήταν πατέρας δύο μικρών κοριτσιών, μόλις 40 ημερών το δεύτερο!</strong></h6>
Ο Δημήτρης Μπέλλος είχε προσβληθεί από τον COVID 19 και νοσηλευόταν σε Μονάδα Εντατικής Θεραπείας και δυστυχώς δεν κατάφερε να κρατηθεί στη ζωή. Σύμφωνα με πληροφορίες του protothema.gr, o άτυχος 39χρονος δεν είχε κανένα υποκείμενο νόσημα. Για 2 με 3 ημέρες εμφάνισε πυρετό και μετά δεν μπορούσε να αναπνεύσει. Μεταφέρθηκε στο νοσοκομείο «Γεννηματάς» και οι γιατροί τον κράτησαν για νοσηλεία. Λίγο μετά διασωληνώθηκε. Εδωσε μάχη με τον ιό αλλά δυστυχώς δεν τα κατάφερε.

Ήταν παντρεμένος και πατέρας δύο μικρών κοριτσιών. Το δεύτερο παιδάκι του είναι μόλις 40 ημερών! Η είδηση για τον θάνατό του προκάλεσε θλίψη στον κόσμο της μουσικής και όχι μόνο. Στα μέσα κοινωνικής δικτύωσης πολλές είναι οι αναρτήσεις για τον άτυχο 39χρονο αλλά και τα μηνύματα συμπαράστασης προς την οικογένειά του.