Σχετικά με την ενδεχόμενη συμμετοχή της Τουρκίας στο  East Med Gas Forum  (Φόρουμ για το Φυσικό Αέριο στην Ανατολική Μεσόγειο) , ο Τζόσουα Βολζ  ανώτερος αξιωματούχος του Αμερικανικού State Department για θέματα ενέργειας διατύπωσε τη πάγια αμερικανική θέση που θέλει την Αμερική να στηρίζει όλες τις περιφερειακές συνέργειες υπό την προϋπόθεση ότι προωθούν  τη συνεργασία χωρίς αποκλεισμούς. Ταυτόχρονα όμως διευκρίνισε ότι αποτελεί βασική προϋπόθεση για όλα τα εμπλεκόμενα μέρη <em><strong>«να ενεργούν με καλή πίστη και σύμφωνα με τις διεθνείς βέλτιστες πρακτικές και το διεθνές δίκαιο»,</strong></em> αναγνωρίζοντας ότι η Άγκυρα <em><strong>«δεν ενεργεί με καλή πίστη».</strong></em>

O Τζόσουα Βολζ, κατά τη διάρκεια ενημέρωσης που πραγματοποιήθηκε στο Κογκρέσο υπό την αιγίδα της κοινοβουλευτικής ομάδας για θέματα ενέργειας και γεωπολιτικής στην Ανατολική Μεσόγειο και τη συνεργασία του Ελληνοαμερικανικού Ινστιτούτο προχώρησε στην εκτίμηση ότι η Τουρκία έχει οδηγηθεί στο περιθώριο της ενεργειακής εξίσωσης της Ανατολικής Μεσογείου με δική της υπαιτιότητα

<img class="aligncenter" src="https://www.sigmalive.com/application/cache/default/images/news/900x450/8e75d0ed01e8e42ed7e81811df8e22f9.jpg" />

O Τζόσουα Βολζ, κατά τη διάρκεια ενημέρωσης ανέφερε επίσης ότι <em><strong>«Δυστυχώς, λόγω των ενεργειών στις οποίες έχει προβεί, η Τουρκία δεν είναι ευπρόσδεκτη στα φόρουμ που έχουν δημιουργηθεί για να διευκολύνουν αυτού του είδους τις συνομιλίες στην περιοχή. Δεν ενεργεί με καλή πίστη. Κάνει πράγματα που είναι εκ φύσεως προκλητικά. Δεν διευκολύνει την αξιοποίηση των πόρων, αλλά προσπαθεί να σταματήσει την αξιοποίηση αυτών των πόρων».</strong></em>

<img class="aligncenter" src="https://www.sigmalive.com/uploads/default/files/15e5f4336be9f9.JPG" />

Παρόλα όμως αυτά,  ο Αμερικανός αξιωματούχος τόνισε χαρακτηριστικά ότι <strong><em>«Εάν αυτή η στάση</em> (της- Τουρκίας) επρόκειτο να αλλάξει, νομίζω από τις συζητήσεις που έχουμε με τους εταίρους μας στην περιοχή ότι (η Τουρκία) θα μπορούσε να γίνει ένα ευπρόσδεκτο μέρος σε αυτές τις συνομιλίες. Και ενθαρρύνουμε τους εταίρους μας και την Άγκυρα να κινηθούν κατά αυτό τον τρόπο. Να επανεξετάσουν την κατεύθυνση τους και να έρθουν στις συνομιλίες με ένα πνεύμα συνεργασίας. Μέχρι να συμβεί αυτό, δεν είμαι βέβαιος ότι υπάρχει χώρος για αυτούς (Τουρκία) στη συζήτηση που προσπαθούν να υποστηρίξουν οι ΗΠΑ στην περιοχή».</strong>

Πηγή: Sigmalive