<span style="color: #ff0000;"><strong>Δημοσιεύουμε με πάσα επιφύλαξη - ΜΗ ΔΙΑΣΤΑΥΡΩΜΈΝΗ ΠΛΗΡΟΦΟΡΊΑ </strong></span>

<span style="color: #ff0000;"><strong>Μοναδική πηγή του άρθρου το Pωσικό <a style="color: #ff0000;" href="https://sputniknews.com/middleeast/202007131079875765-eastern-based-libyan-parliament-gives-green-light-to-egyptian-army-to-interfere-in-libyan-conflict/">sputnik-news</a></strong></span>

<img class="size-medium wp-image-5413 alignleft" src="https://www.ny-greeks.com/wp-content/uploads/2020/06/Sisi-300x181.jpg" alt="" width="300" height="181" />

Όπως πληροφορούμαστε από το Pωσικό SPUTNIK, το κοινοβούλιο της Λιβύης που εδρεύει στα ανατολικά της χώρας, και το οποίο υποστηρίζει τον Εθνικό Στρατό της Λιβύης (LNA) του στρατηγού Haftar, έδωσε το «πράσινο φως»/δικαίωμα στις Aιγυπτιακές ένοπλες δυνάμεις να παρέμβουν στη σύγκρουση της Λιβύης.

Ένα γεγονός που αν γίνει πράξη, και αν τελικά εμπλακει στις εχθροπραξίες της Λιβύης και η Αίγυπτος, αμέσως θα εμπλέξει με διάφορους τρόπου και σε διαφορετικά επίπεδα την Ελλάδα και την Κύπρο, Χωρίς αυτό να υπονοεί κατ' ανάγκην κάποια στρατιωτική εμπλοκή.

Η επίσημη ανακοίνωση αναφέρει:
<p style="text-align: center;"><strong><em>"Ζητούμε κοινές προσπάθειες μεταξύ των δύο αδελφικών εθνών - τη Λιβύη και την Αίγυπτο - προκειμένου να νικήσουμε τον κατακτητή και να διατηρήσουμε την κοινή μας ασφάλεια και σταθερότητα στη χώρα και την περιοχή μας"</em></strong></p>
<p style="text-align: center;"><em><strong>"το κοινοβούλιο καλωσορίζει τα λόγια του Αιγύπτου Προέδρου, που εκφώνησε παρουσία εκπροσώπων των λιβυκών φυλών"</strong></em></p>
<p style="text-align: center;"><strong><em>"Οι αιγυπτιακές ένοπλες δυνάμεις έχουν το δικαίωμα να παρέμβουν για να προστατεύσουν την εθνική ασφάλεια της Λιβύης και της Αιγύπτου εάν διαπιστώσουν επικείμενη απειλή για την ασφάλεια των δύο χωρών μας"</em></strong></p>
Στις αρχές Ιουνίου, η Αίγυπτος υπέβαλε την ειρηνευτική πρωτοβουλία του Καΐρου, σκιαγραφώντας μια πορεία για μια πολιτική διευθέτηση στη Λιβύη, ζητώντας από τις αντιμαχόμενες παράταξεις να σταματήσουν τον πόλεμο από τις 8 Ιουνίου. Η πρόταση χαιρετίστηκε από τον Αραβικό Σύνδεσμο, τη Ρωσία, τη Σαουδική Αραβία και τα Ηνωμένα Αραβικά Εμιράτα, αλλά απορρίφθηκε από την Κυβέρνηση Εθνικής Συμφωνίας (GNA) και την Τουρκία.

Την περασμένη εβδομάδα οι αιγυπτιακές ένοπλες δυνάμεις πραγματοποίησαν άσκηση κοντά στα σύνορα της Λιβύης. Οι ασκήσεις, με τον κωδικό <strong>Resolve 2020</strong>, πραγματοποιήθηκαν στη βορειοδυτική συνοικία Qabr Gabis, περίπου 37 μίλια (60 χιλιόμετρα) μακριά από τα σύνορα της Λιβύης.

By Alex Ammohostianos