<h6 style="text-align: center;"><strong>Σήμερα συμπληρώνονται 80 χρόνια από το Έπος του ‘40. Τότε οι Έλληνες ενωμένοι πολέμησαν τον φασισμό με τα όπλα. Ογδόντα χρόνια μετά, τον νίκησαν με κύρια δύναμη το κράτος δικαίου και την ισχύ της δημοκρατίας μας, στέλνοντας τους νοσταλγούς του φασισμού και του ναζισμού στη φυλακή, δήλωσε ο πρωθυπουργός Κυριάκος Μητσοτάκης με αφορμή την εθνική επέτειο της 28ης Οκτωβρίου.</strong></h6>
https://twitter.com/PrimeministerGR/status/1321411382793916416?s=20

Σύμφωνα με τον πρωθυπουργό, η Ελλάδα σήμερα αντιμετωπίζει διαφορετικού τύπου προκλήσεις οι οποίες, ωστόσο, απαιτούν τις ίδιες αρετές με εκείνες που επιστρατεύτηκαν πριν από 80 χρόνια, τις ίδιες αρετές «που έκαναν την Ελλάδα μεγάλη και τότε» αναφέρει και συνεχίζει ορίζοντας αυτές τις αρετές.

<img class="wp-image-9839 aligncenter" src="https://www.ny-greeks.com/wp-content/uploads/2020/10/Mitsotais-OXI-day-1-300x188.jpg" alt="" width="611" height="383" />

«Την εθνική ενότητα, το υψηλό φρόνημα, την αίσθηση αλληλεγγύης όλα αυτά τα στοιχεία τα οποία επέτρεψαν στην Ελλάδα να γράψει το δικό της Έπος πριν από 80 χρόνια, χρειάζεται να τα επιστρατεύσουμε και τώρα, για να αντιμετωπίσουμε τις διπλές προκλήσεις της αμφισβήτησης της κυριαρχίας μας και των κυριαρχικών δικαιωμάτων αλλά και τη μεγάλη πρόκληση της αντιμετώπισης της πανδημίας», εξήγησε.

Κατά την επίσκεψή του στη Σούδα, ο κ. Μητσοτάκης επισκέφθηκε το υποβρύχιο «ΚΑΤΣΩΝΗΣ» και συνομιλήσε με το πλήρωμα του υποβρυχίου. «Εκ μέρους όλων των Ελληνίδων και όλων των Ελλήνων τους μετέφερα την ευγνωμοσύνη μας, τις θερμές μας ευχαριστίες για τον μεγάλο βαθμό επιχειρησιακής τους ετοιμότητας, τον οποίον απέδειξαν έμπρακτα τους τελευταίους δύο μήνες. Τα υπερσύγχρονα υποβρύχιά μας είναι οι αόρατες και αθόρυβες ασπίδες που υπερασπίζονται τα κυριαρχικά μας δικαιώματα και σας διαβεβαιώνω ότι το κάνουν με απόλυτο επαγγελματισμό», δήλωσε

https://twitter.com/PrimeministerGR/status/1321410358070910976?s=20

«Θέλω αυτές τις στιγμές και καθώς βρισκόμαστε αντιμέτωποι με το δεύτερο κύμα της πανδημίας να θυμηθούμε λίγο τα λόγια του Γιώργου Θεοτοκά, ο οποίος πριν από 80 χρόνια, γράφοντας για την 28η Οκτωβρίου, δήλωσε εντυπωσιασμένος από την ενεργοποίηση του Ελληνικού φιλότιμου και από αυτό το πρωτοφανές αίσθημα εθνικής ενότητας. Καθώς αντιμετωπίζουμε άλλες προκλήσεις ας θυμηθούμε ξανά αυτά τα λόγια. Είμαι απολύτως σίγουρος ότι με αίσθημα ενότητας, υψηλής ατομικής αλλά και κοινωνικής ευθύνης και συλλογικότητας, θα μπορέσουμε να αντιμετωπίσουμε και αυτή την κρίση και να βγούμε και πάλι νικητές. Χρόνια πολλά σε όλες και σε όλους», κατέληξε.

https://www.youtube.com/watch?v=UkL_ej6JbG8&amp;feature=emb_title

«Ελληνίδες Έλληνες, από την Ορεστιάδα μέχρι τη Γαύδο και από τους Οθωνούς μέχρι το Καστελόριζο, να θυμάστε το πιο λακωνικό και ηχηρό μήνυμα της παγκόσμιας ιστορίας αποτελείται από δύο συλλαβές, ΟΧΙ. Ένα μήνυμα που θυμίζει σε όλους ότι η Δημοκρατία και η Ελευθερία είναι ιδεώδη ακατάλυτα που θα θριαμβεύουν όσο υπάρχουν αθάνατες Ελληνικές Ψυχές. Ψυχές τολμηρές πέρα από τις δυνάμεις τους ριψοκίνδυνες εν γνώση τους και αισιόδοξες στις δυσκολίες. Χρόνια πολλά Ελλάδα», ανέφερε στο μήνυμά του ο πιλότος της Ομάδας Αεροπορικών Επιδείξεων Μεμονωμένου Αεροσκάφους F-16 ZEYΣ κατά τη διάρκεια των εορτασμών για την εθνική επέτειο.

&nbsp;