O κυβερνήτης της Νέας Υόρκης Άντριου Κουόμο ανακοίνωσε πως από σήμερα η Πολιτεία της Νέας Υόρκης θα ξεκινήσει  τη διενέργεια τεστ αντισωμάτων για τον COVID 19:
<ol>
 	<li>Στους εργαζομένους νοσηλευτές σε τέσσερα νοσοκομεία.</li>
 	<li>Tεστ αντισωμάτων σε αστυνομικούς, πυροσβέστες, οδηγούς λεωφορείων, υπαλλήλους παντοπωλείων και άλλων εργαζομένων που, όπως είπε ο κυβερνήτης <em><strong>«έφεραν το βάρος» </strong></em>να ταΐσουν και να κρατήσουν τους πολίτες ασφαλείς.</li>
 	<li>Eνώ ταυτόχρονα θα επιτρέψει σε τοπικά φαρμακεία να αρχίσουν να συλλέγουν δείγματα για τη διεξαγωγή διαγνωστικών εξετάσεων.</li>
</ol>
Η απόφαση αυτή εντάσσεται στο πλαίσιο της προσπάθειας να διπλασιαστεί ο αριθμός των περίπου 40.000 τεστ που διενεργούνται καθημερινά. Ο Κουόμο σημείωσε πάντως ότι η κρίση φαίνεται πως αρχίζει να καταλαγιάζει στην Πολιτεία, καθώς ο αριθμός των νοσηλευόμενων με Covid-19 έπεσε στο χαμηλότερο επίπεδο των τελευταίων 21 ημερών.

O Κουόμο σημείωσε:
<p style="text-align: center;"><strong><em>«Είκοσιμία ημέρες στην κόλαση και σήμερα βρισκόμαστε εκεί που ήμασταν πριν από 21 ημέρες. Η διάγνωση είναι αυτό στο οποίο επικεντρωνόμαστε τώρα»</em> .</strong></p>
Να σημειωθεί πάντως ότι με βάση τον τελευταίο απολογισμό, οι νεκροί αυξήθηκαν σήμερα ελαφρά, στους 437, από 422 χθες.

Σημειώνοντας ότι η πανδημία της ισπανικής γρίπης του 1918, από την οποία έχασαν τη ζωή τους εκατοντάδες χιλιάδες Αμερικανοί και κράτησε δύο χρόνια,

O Κουόμο κάλεσε τους Νεοϋορκέζους να παραμείνουν σε επαγρύπνηση, να τηρούν την κοινωνική αποστασιοποίηση και να θυμούνται ότι πράττουν για το ευρύτερο καλό λέγοντας:
<p style="text-align: center;"><strong><em>«Καλούμαστε να διαχειριστούμε αυτήν την κρίση. Βρισκόμαστε στην ημέρα 56,</em> και τα μέτρα που ελήφθησαν αποφεύχθηκαν 100.000 μολύνσεις. Πιστεύω πως όσα κάναμε το άξιζαν».</strong></p>
ΠΗΓΕΣ: NYT - Sigmaline - <a href="http://www.ny-fama.com"><strong>NY FAMA</strong></a> -