<em><strong><img class=" wp-image-7114 alignleft" src="https://www.ny-greeks.com/wp-content/uploads/2020/08/Ben-2-300x188.jpg" alt="" width="266" height="167" /></strong></em>

Απεβίωσε σε ηλικία 72 ετών την Τρίτη που μας πέρασε, ο Βρετανός θεατρικός και κινηματογραφικός ηθοποιός Μπεν Κρος.

O Μπεν Κρος έγινε ευρύτερα γνωστός χάρη στον ρόλο του στην ταινία «Οι Δρόμοι της Φωτιάς» (Chariots of Fire, 1981), σε σκηνοθεσία του Χιου Χάντσον, και μουσική επένδυση από τον Έλληνα Βαγγέλη Παπαθανασίου

https://www.youtube.com/watch?v=CSav51fVlKU&amp;fbclid=IwAR04Yig-RXG5nI_1iO_bRUthTZK5iobcaaKnJUIv4rTC95WQdVa9SyatWhg

<em><strong><img class=" wp-image-7115 alignright" src="https://www.ny-greeks.com/wp-content/uploads/2020/08/Ben-1-300x188.jpg" alt="" width="262" height="164" />«Ο Μπεν πέθανε ξαφνικά έπειτα από σύντομη ασθένεια»</strong></em>, είπε στο Γαλλικό Πρακτορείο ο ατζέντης του στο Λος Άντζελες.

Γεννημένος στο Λονδίνο, ο Μπεν Κρος έκανε το ντεμπούτο του στη μεγάλη οθόνη το 1977, στην πολεμική ταινία A bridge too far, πλάι σε ιερά τέρατα όπως ο Σον Κόνερι, ο Μάικλ Κέιν, ο Ντερκ Μπόγκαρντ, ο Τζέιμς Κάαν, ο Άντονι Χόπκινς, ο Ρόμπερτ Ρέντφορντ κ.ά.

Αφού διακρίθηκε στη μουσική κωμωδία Σικάγο, επελέγη για να ενσαρκώσει το 1981, στους «Δρόμους της Φωτιάς», τον αθλητή Χάρολντ Έιμπραχαμς, που εν μέσω του ολοένα εντεινόμενου αντισημιτισμού κυνηγά το χρυσό μετάλλιο στους Ολυμπιακούς Αγώνες του 1924.

<img class=" wp-image-7116 alignleft" src="https://www.ny-greeks.com/wp-content/uploads/2020/08/Ben-3-300x213.jpg" alt="" width="238" height="169" />Η ταινία αυτή, που έμεινε στη μνήμη πολλών ιδίως χάρη στην εξαιρετική σύνθεση ηλεκτρονικής μουσικής που αποτελούσε το θέμα της, έργο του Vangelis (του Βαγγέλη Παπαθανασίου), απέσπασε τέσσερα Όσκαρ το 1982, ανάμεσά τους το βραβείο της καλύτερης ταινίας, όμως ο Μπεν Κρος δεν ήταν καν υποψήφιος.

Παρέμεινε πολύ ενεργός στο θεατρικό σανίδι. Έπαιξε εξάλλου τον ρόλο του πατέρα του Σποκ στο Star Trek (2009), σε σκηνοθεσία του Τζέι-Τζέι Έιμπραμς.

Ήταν πατέρας δύο παιδιών, του Θίο και της Λόρεν. Η κόρη του ανέφερε μέσω Facebook ότι:
<p style="text-align: center;"><em><strong>«η καρδιά της έγινε κομμάτια. Ήταν άρρωστος για κάποιο καιρό, αλλά η κατάστασή του επιδεινώθηκε την περασμένη εβδομάδα».</strong></em></p>
<img class="wp-image-7117 aligncenter" src="https://www.ny-greeks.com/wp-content/uploads/2020/08/Ben-5-300x188.jpg" alt="" width="544" height="341" />

&nbsp;