<strong>Αναδημοσιεύουμε από το <span style="color: #ff0000;"><a style="color: #ff0000;" href="http://www.greekamericanmedia.com/">Greek American Media</a></span></strong>

<img class="size-medium wp-image-5379 alignleft" src="https://www.ny-greeks.com/wp-content/uploads/2020/06/Geetha-Floros-300x150.jpg" alt="" width="300" height="150" />Μιλώντας σήμερα σε δημοσιογράφους ο αρχηγός του Ελληνικού ΓΕΕΘΑ στρατηγός Κωνσταντίνος Φλώρος, εκλήθη να εξηγήσει πώς θα αντιδράσει η Ελλάδα αν η Τουρκία προχωρήσει σε έρευνες στην ελληνική υφαλοκρηπίδα. O αρχηγός ΓΕΕΘΑ είπε κατά λέξη:
<p style="text-align: center;"><em><strong> «Αν συμβούν τέτοια πράγματα, η Ελλάδα θα εξασκήσει τα κυριαρχικά της δικαιώματα, υπάρχει δέσμη μέτρων κλιμακούμενη... Αν θα φτάσουμε σε καθαρά στρατιωτική δράση είναι κι αυτή μια πιθανότητα, δεν την έχει αποκλείσει κανένας. Δεν υπάρχει σημειακή κρίση, θα εξαπλωθεί αμέσως, δεν είναι δυνατόν να γίνει κάτι στο Καστελόριζο και να μην εξαπλωθεί παντού».</strong></em></p>
Αναφερόμενος στις δυνατότητες και τις προθέσεις του Ελληνικού στρατού, ο αρχηγός του Ελληνικού ΓΕΕΘΑ στρατηγός Κωνσταντίνος Φλώρος, είπε χαραχτηριστικά:
<p style="text-align: center;"><em><strong>«Μπορεί να μην έχουμε όλα αυτά που θέλουμε, αλλά οι ελληνικές ένοπλες δυνάμεις είναι συγκροτημένες και όποιος τα βάλει μαζί μας θα φύγει με παρά πολύ μεγάλο κόστος. Αυτό το ξέρουν φίλοι και σύμμαχοι»</strong></em>

<em><strong>«Όταν θα φτάσουμε, αν θα φτάσουμε στην καθαρά στρατιωτική σύγκρουση θα είμαστε μόνοι μας πολύ πιθανό αλλά μπορούμε να εξασφαλίσουμε βοήθεια. Κάθε προσφορά δεκτή» </strong></em></p>
<p style="text-align: left;">Αναφερόμενος στο τουρκολιβυκό μνημόνιο με το οποίο η Άγκυρα επιχειρεί να σφετεριστεί ελληνικά κυριαρχικά δικαιώματα στη θαλάσσια περιοχή μεταξύ Ροδου-Καρπάθου-Κάσου και Κρήτης, ο αρχηγός ΓΕΕΘΑ έκανε λόγο για <em><strong>«βλακώδεις και υπερφίαλες» </strong></em>διακηρύξεις <em><strong>.</strong></em></p>
https://www.youtube.com/watch?v=zQVEI6HCp6E
<p style="text-align: left;"><strong><span style="color: #ff0000;">Η ιαχή πολέμου</span></strong> ήρθε όταν ο αρχηγός ΓΕΕΘΑ ρωτήθηκε για το τη θα πράξουν οι Ελληνικές ένοπλες δυνάμεις σε περίπτωση απόπειρας κατάληψης Eλληνικού εδάφους. Χαρακτηριστικά ο Αρχηγός απάντησε λέγοντας:</p>
<p style="text-align: center;"><strong><em> «Πρώτα θα τον κάψουμε και μετά θα πάμε να δούμε ποιος ήτανε»</em></strong>

</p>
<p style="text-align: left;"> O στρατηγός Φλώρος αναφερόμενος στην τουρκική επιθετικότητα το διάστημα που ακολούθησε τα γεγονότα που ξεκίνησαν στις 28 Φεβρουαρίου, όταν οι Τούρκοι «έσπρωξαν» χιλιάδες μετανάστες προς την ελληνική επικράτεια είπε:</p>
<p style="text-align: center;"><em><strong>«Μετά τον Έβρο ήρθαν υπερπτήσεις, σπασμωδικές κινήσεις, πρωτοφανή πράγματα... Όποιος πατήσει τα ποδάρια του πάνω πρώτα θα τον κάψουμε και μετά θα πάμε να δούμε ποιος ήτανε».</strong></em>

<em><strong>«Εγώ έχω κάθε καλή πρόθεση να μιλήσω με τον Τούρκο αρχηγό αλλά δεν μπορώ να το κάνω υπό πίεση, υπό απειλή, υπό τον κίνδυνο επεισοδίου, και καθημερινής καταπόνησης των ενόπλων δυνάμεών μας... Η Τουρκία προσπαθεί να μιλήσουμε αλλά όχι επι ίσοις όροις. Η δικιά μου φιλοδοξία είναι όταν φύγω από αρχηγός ΓΕΕΘΑ να μην έχουν γίνει συνομιλίες που δεν θα πραγματοποιηθούν επί ίσοις όροις».</strong></em></p>
<p style="text-align: left;">By Yannis Iosifidis</p>