<!-- wp:paragraph -->
<p>Ο Κέβιν Μάγερ, διευθύνων σύμβουλος της TikTok, αποχώρησε από την εταιρεία&nbsp; τρεις μήνες μόλις ανέλαβε, και μερικές ημέρες μόνο αφού η εταιρεία προσέφυγε στη δικαιοσύνη ενάντια στην κυβέρνηση των ΗΠΑ, σχετικά με το εκτελεστικό διάταγμα του προέδρου Τραμπ που στην πράξη απαγορεύει την εφαρμογή στις ΗΠΑ.</p>
<!-- /wp:paragraph -->

<!-- wp:paragraph -->
<p>Όπως αναφέρει το Reuters, η εταιρεία ανακοίνωσε ότι θα αντικατασταθεί από τη Βανέσα Πάππας, general manager για τις ΗΠΑ, σε μεταβατική βάση. Η παραίτηση λαμβάνει χώρα εν μέσω μιας «περίεργης» περιόδου για το ταχύτατα αναπτυσσόμενο TikTok, που προσπαθεί να πείσει τόσο τις ΗΠΑ όσο και την Ινδία ότι δεν αποτελεί απειλή ασφαλείας- ενώ παράλληλα είναι σε συνομιλίες με πιθανούς αγοραστές μετά από δεύτερο διάταγμα, που επιτάσσει την πώληση του Aμερικανικού του τμήματος.</p>
<!-- /wp:paragraph -->

<!-- wp:paragraph -->
<p>Ο Μάγερ ήταν στη Walt Disney Co πριν γίνει διευθύνων σύμβουλος της TikTok και chief operating officer της μητρικής ByteDanceο</p>
<!-- /wp:paragraph -->

<!-- wp:paragraph -->
<p>O Μάγερ σε επιστολή του στους εργαζομένους έγραψε:</p>
<!-- /wp:paragraph -->

<!-- wp:paragraph {"align":"center"} -->
<p class="has-text-align-center"><em><strong>«Τις τελευταίες εβδομάδες, καθώς το πολιτικό περιβάλλον αλλάζει ταχύτατα, σκέφτηκα πολύ τι θα απαιτούν οι εταιρικές δομικές αλλαγές και τι σημαίνει για τον διεθνή ρόλο για τον οποίο ήρθα… Με αυτόν το φόντο, και καθώς αναμένουμε να φτάσουμε σε λύση σύντομα, πρέπει να σας πω με βαριά καρδιά πως αποφάσισα να αποχωρήσω από την εταιρεία».</strong></em></p>
<!-- /wp:paragraph -->

<!-- wp:paragraph {"align":"center"} -->
<p class="has-text-align-center"><em><strong>«Δεν είναι ποτέ εύκολο να έρχεσαι σε θέση ηγεσίας σε μια εταιρεία που κινείται τόσο γρήγορα όσο εμείς, και οι συνθήκες που ακολούθησαν την άφιξή του το έκαναν πιο πολύπλοκο»</strong></em></p>
<!-- /wp:paragraph -->

<!-- wp:paragraph -->
<p>Ο ιδρυτής και διευθύνων σύμβουλος της ByteDance, Ζανγκ Γιμίνγκ, ανέφερε σε ξεχωριστή επιστολή την οποία είδε το Reuters πως η εταιρεία:</p>
<!-- /wp:paragraph -->

<!-- wp:paragraph {"align":"center"} -->
<p class="has-text-align-center"><em><strong>«κινείται γρήγορα για να βρει λύσεις στα ζητήματα που αντιμετωπίζουμε παγκοσμίως, ειδικά στις ΗΠΑ και την Ινδία».</strong></em></p>
<!-- /wp:paragraph -->

<!-- wp:paragraph -->
<p>Η εφαρμογή έχει στοχοποιηθεί εκτός από της ΗΠΑ, και στην Ινδία, όπου ήταν μία από 59 κινεζικές εφαρμογές που απαγορεύτηκαν από την ινδική κυβέρνηση τον Ιούνιο, μετά από μια συνοριακή σύγκρουση μεταξύ Ινδών και Κινέζων στρατιωτών.</p>
<!-- /wp:paragraph -->