<h6 style="text-align: center;"><strong>Ο ΕΟΔΥ ανακοίνωσε σήμερα 170 νέα κρούσματα COVID 19 στη χώρα, εκ των οποίων 33 συνδέονται με γνωστές συρροές , και 12 εντοπίστηκαν κατόπιν ελέγχων στις πύλες εισόδου της χώρας. Επίσης καταγράφηκαν ακόμη 7 θάνατοι, ενώ την ίδια στιγμή 78 άτομα βρίσκονται διασωληνωμένοι.</strong></h6>
&nbsp;

Ο συνολικός αριθμός τους είναι 15.142, εκ των οποίων το 55,7% άνδρες. Τα 2.591 (17,1%) θεωρούνται σχετιζόμενα με ταξίδι από το εξωτερικό, ενώ 6.348 (41,9%) συνδέονται με ήδη γνωστό κρούσμα.

Σε ΜΕΘ νοσηλεύονται διασωληνωμένοι 78 ασθενείς, η διάμεση ηλικία τους είναι 68 ετών, οι 24 (30,8%) είναι γυναίκες. Το 70,5% των διασωληνωμένων έχει υποκείμενο νόσημα ή είναι ηλικιωμένοι 70 ετών και άνω. Αντιθέτως, 177 ασθενείς έχουν εξέλθει από τις ΜΕΘ.

Με τους επτά νέους καταγεγραμμένους θανάτους, οι νεκροί είναι πλέον 338, οι 126 (37,3%) γυναίκες. Η διάμεση ηλικία των θανόντων ήταν τα 78 έτη και το 96,4% είχε κάποιο υποκείμενο νόσημα ή/και ηλικία 70 ετών και άνω.