Tο CNN σε σημερινό του δημοσίευμά στην εξειδικευμένη ιστοσελίδα του <a href="http://www.cnn.com/travel">cnn.com/travel</a>,περιγράφει την Ελλάδα ως έναν άκρως ελκυστικό τουριστικό προορισμό.

Tο δημοσίευμά του CNN που υπογράφει ο Barry Neild, επισημαίνει ότι η Ελλάδα έχει εργαστεί σκληρά ώστε να κρατήσει σε χαμηλά σχετικά επίπεδα την εξάπλωση του COVID 19, αλλά και για να προσαρμόσει την τουριστική βιομηχανία της στα νέα δεδομένα της πανδημίας. Τα ξενοδοχεία και άλλα καταλύματα και καταστήματα κάνουν ό,τι καλύτερο προκειμένου οι επισκέπτες να αισθανθούν ασφαλείς, σχολιάζει το δίκτυο.

<img class=" wp-image-6675 alignleft" src="https://www.ny-greeks.com/wp-content/uploads/2020/08/CNN-gr1-190x300.png" alt="" width="242" height="382" />O Barry Neild, αναφέρει χαρακτηριστικά:
<p style="text-align: center;"><em><strong>«Εάν αναρωτιέστε πώς έχει επηρεάσει ο κορωνοϊός το όνειρο των διακοπών στην Ελλάδα με το γαλανό ουρανό, τις θάλασσες, τον λαμπερό ήλικα και την πιο νόστιμη σαλάτα, που έχετε δοκιμάσει ποτέ- δεν το έχει».</strong></em></p>
<p style="text-align: center;"><em><strong>«Η Ελλάδα έχει εργαστεί σκληρά για να προσαρμόσει την τουριστική σεζόν στην εποχή της πανδημίας του νέου κορωνοϊού. Προς το παρόν τουλάχιστον, αυτό φαίνεται να αποδίδει, ακόμη κι όταν ένα δεύτερο κύμα της πανδημίας απειλεί ήδη άλλους ευρωπαϊκούς προορισμούς. Εν μέρει, χάρη στο γεγονός ότι, μέχρι στιγμής έχουν καταγραφεί λίγα κρούσματα, κατά την επίσκεψή σας σε πολλά μέρη της Ελλάδας αυτή την περίοδο είναι σαν είναι βρίσκεστε σε μια χώρα όπου ουδέποτε επλήγη από τη νόσο COVID 19. Υπάρχουν οδηγίες, αλλά οι όμορφες παραλίες, οι πεντακάθαρες θάλασσες και οι παραθαλάσσιες ταβέρνες εξακολουθούν να σερβίρουν 100% αυθεντική ελληνική χαλάρωση που απαιτείται για να θεραπεύσουν τη «μαυρίλα» του lockdown».</strong></em></p>
<img class=" wp-image-6677 alignright" src="https://www.ny-greeks.com/wp-content/uploads/2020/08/CNN-gr2-209x300.png" alt="" width="260" height="373" />O Barry Neild σημειώνει πως
<p style="text-align: center;"><strong><em>«δεν μπορούν όλοι να επισκεφθούν την Ελλάδα αυτή τη στιγμή. Η χώρα έχει ανοίξει τα σύνορά της μόνο σε ταξιδιώτες από χώρες της Ευρωπαϊκής Ένωσης και σε λίγες ακόμη  χώρες αν και οι αξιωματούχοι είχαν αφήσει να εννοηθεί ότι οι επισκέπτες των ΗΠΑ (εκτός του Τομ Χανκς) μπορεί να είναι ευπρόσδεκτοι πριν από το καλοκαίρι».</em> </strong></p>
Υπενθυμίζει επίσης ότι οι επισκέπτες πρέπει να συμπληρώσουν τα απαιτούμενα έγγραφα πριν από την αναχώρησή τους, δίνοντας λεπτομέρειες για το πού θα μείνουν, ενώ κατά την άφιξή τους, υπόκεινται σε δειγματοληπτικούς ελέγχους και εάν βρεθούν θετικοί στον COVID 19 μπαίνουν σε καραντίνα 14 ημερών.

Από τις 15 Ιουλίου που η Αθήνα ήρε την απαγόρευση των αφίξεων από χώρες της Ε.Ε, τα αεροπορικά ταξίδια εξελίσσονται ομαλά:
<p style="text-align: center;"><strong><em>«Αν και η χώρα παραδέχεται ότι ορισμένοι ταξιδιώτες θα είναι αναπόφευκτα εισαγόμενα κρούσματα, η Ελλάδα πρέπει απεγνωσμένα να περιορίσει την εξάπλωση της νόσου προκειμένου να διατηρήσει τη ζωτική τουριστική βιομηχανία της σε λειτουργία για το υπόλοιπο του καλοκαιριού... Tα ξενοδοχεία και οι ξενώνες κάνουν ό,τι μπορούν για να νιώσουν ασφαλείς οι επισκέπτες. Το προσωπικό φορά μάσκες και - μερικές φορές - γάντια και πλήρη πλαστικά προστατευτικά προσώπου, ακόμη και αν είναι άβολα».</em></strong></p>
<em><strong>«Απολυμαντικά χεριών βρίσκονται παντού - σε λόμπι ξενοδοχείων, έξω από τα δωμάτια, μέσα στα δωμάτια, ακόμη και στα μικρά μπουκάλια στο μπάνιο, δίπλα στο αφρόλουτρο και το σαμπουάν που προσφέρονται δωρεάν στους ενοίκους. Τα τηλεχειριστήρια για την τηλεόραση και των κλιματιστικών είναι μερικές φορές τυλιγμένα σε πλαστικό»</strong></em> συνεχίζει, ενώ προσθέτει ότι υπάρχει ειδική σήμανση στο δάπεδο για την τήρηση των αποστάσεων, που δεν είναι πάντα εφικτή. Αντί για τον παραδοσιακό μπουφέ, το πρωινό σερβίρεται μεμονωμένα δυσχεραίνοντας το έργο των ξενοδόχων και των υπαλλήλων. Τα μέτρα, σημειώνει τηρούνται και από τα εστιατόρια, ακόμη και από τις μικρές ταβέρνες σε νησιά και χωριά.