Ο κύπριος Υπουργός Υγεία Κωνσταντίνος Ιωάννου με το πέρας του έκτακτου Υπουργικού Συμβουλίου ανακοίνωσε την αναστολή της λειτουργίας τεσσάρων οδοφραγμάτων για περίοδο 7 ημερών.

Πρόκειται για τα σημεία διέλευσης, Δερύνειας, Λήδρας, Λεύκας και Αστρομερίτη. Ο κύπριος Υπουργός Υγεία ανέφερε ότι έχει ολοκληρωθεί η αγορά υπηρεσιών με υπερωριακή απασχόληση από κατάλληλα εκπαιδευμένο προσωπικό στα αυτόνομα νοσοκομεία που από αύριο στις 6 το πρωί θα στελεχώσουν τα οδοφράγματα στον Άγιο Δομέτιο, Λήδρα Πάλας και στον Πύργο. Ο κύπριος Υπουργός ανέφερε επίσης ότι ενεργοποιήθηκε το Εθνικό Κέντρο Διαχείρισης Κρίσεων. Για το ζήτημα των οδοφραγμάτων ενημερώθηκαν σχετικά τόσο οι Βρετανικές Βάσεις όσο και τα Ηνωμένα Έθνη.  Είπε επίσης,

https://www.youtube.com/watch?v=heeQRw6W6RI&amp;feature=emb_title

<a href="https://www.sigmalive.com/news/international/613223/livekoronoiosafksanontai-ta-krousmata-ston-xarti-ki-i-ellada" target="_blank" rel="noopener noreferrer">Ο Πρόεδρος της Κυπριακής Δημοκρατίας ανέφερε ενημέρωσε και τον κατοχικό ηγέτη</a>. Στόχος της απόφασης είναι η προστασία και των δυο κοινοτήτων.

Αναφορικά με τα αποτελέσματα που αφορούν το ύποπτο περιστατικό της Λεμεσού, ο Υπουργός Κωνσταντίνος Ιωάννου ανέφερε ότι τα αποτελέσματα αναμένονται γύρω στις 15.00 το μεσημέρι της Παρασκευής.

O Υπουργός έκανε αναφορά σε καταγγελίες που έφθασαν στο Υπουργείο και αφορούν ασθενείς οι οποίοι φέρουν συμπτώματα γρίπης και ισχυρίζονται ότι προσωπικοί γιατροί αρνούνται να τους εξετάσουν. Ακόμη ο Υπουργός ανέφερε ότι το Υπουργείο χειρίστηκε πολύ περισσότερα ύποπτα περιστατικά απ’ αυτά που είδαν το φως της δημοσιότητας.

Να σημειωθεί ότι τα οδοφράγματα θα κλείσουν αύριο Σαββάτο στις 06:00 το πρωί ενώ επίσκεψη στο οδόφραγμα του Λήδρα Πάλας θα πραγματοποιήσει ο Υπουργός Υγείας το πρωί στις 09.00.

<strong>Θα προτείνεται ο αυτοπεριορισμός</strong>

Οι χώροι αυτοί, διευκρίνισε, «θα χρησιμοποιούνται σε συγκεκριμένες περιπτώσεις». Η ενημέρωση που είχαμε χθες από το ECDC και από τον Παγκόσμιο Οργανισμό Υγείας είναι πως πλέον το μέτρο που προτείνεται είναι ο αυτοπεριορισμός γιατί μιλούμε για δεκάδες ή και εκατοντάδες άτομα, σημείωσε.

Για τον σκοπό αυτό, εξήγησε ο κ. Ιωάννου, στα άτομα στα οποία θα συστήνεται όπως αυτοπεριοριστούν θα δίνονται γραπτές οδηγίες για τη διαχείριση της διαμονής τους στο σπίτι τους σε σχέση με τους οικείους τους. Οι οδηγίες έχουν σταλεί πριν από μισή ώρα από τον Παγκόσμιο Οργανισμό Υγείας και αναμένεται να οριστικοποιηθούν σύντομα.

Διευκρίνισε ότι οι χώροι καραντίνας θα χρησιμοποιούνται σε περιπτώσεις που βάσει του πρωτοκόλλου δεν μπορούν να αυτοπεριοριστούν όπως για παράδειγμα αν υπάρχει κάποιος με βεβαρημένο ιστορικό υγείας στο σπίτι είτε ξένοι οι οποίοι έρχονται από το εξωτερικό.

Υπενθύμισε ότι σε επιβάτες που έρχονται στην Κύπρο από χώρες υψηλού κινδύνου, δηλαδή το Ιράν, την Κίνα, τη Νότιο Κορέα, την βόρειο Ιταλία, εδώ και πέντε ημέρες ζητείται όπως αυτοπεριορίζονται για 14 μέρες και ότι αυτή η πρακτική θα συνεχιστεί.

Είπε επίσης ότι «θα γίνει και μια προσπάθεια να ενημερωθούν οι Πρεσβείες όπως και τα ταξιδιωτικά γραφεία για να είναι εις γνώση πιθανού κόσμου που θέλει να έρθει για τουρισμό ότι εάν έρθει στην Κύπρο από αυτές τις χώρες θα πρέπει να αυτοπεριοριστεί για 14 μέρες και σε τέτοιες περιπτώσεις θα δύναται να χρησιμοποιηθούν και οι χώροι καραντίνας».

Ερωτηθείς αν θα πραγματοποιηθεί το καρναβάλι στη Λεμεσό επανέλαβε την σύσταση της Κυβέρνησης όπως οι πολίτες που εντάσσονται στις ευάλωτες ομάδες αποφεύγουν να παρευρίσκονται σε τόπους μαζικών συγκεντρώσεων.

Σε ερώτηση για την καθυστέρηση που παρατηρείται στα αποτελέσματα του χθεσινού ύποπτου κρούσματος απάντησε ότι «το Ινστιτούτο έχει κατακλυστεί από αιτήματα για εξετάσεις».

ΠΗΓΉ: www.tovima.gr -  <span id="grey" class="main--cat clearfix"><a href="https://www.sigmalive.com/news/politics/613675/koronoios-prosorino-kleisimo-4-odofragmaton-oles-oi-leptomereies#">SigmaLive</a></span>