H παρέμβαση της Γερμανίδας Καγκελαρίου, Άνγκελα Μέρκελ, επιβεβαιώθηκε τελικά. H Άνγκελα Μέρκελ, το βράδυ της Τρίτης, παρενέβει καταλυτικά, προκειμένου να αποκλιμακωθεί η ένταση μεταξύ Ελλάδας και Τουρκίας, η οποία δημιουργήθηκε μετά την NAVTEX που εξέδωσε η Τουρκία για τη διεξαγωγή ερευνών από χθες έως τις 2 Αυγούστου, στον θαλάσσιο χώρο νοτίως και ανατολικώς του Καστελόριζου

Η επιβεβαίωση ήρθε από την υπουργό Άμυνας της Γερμανίας Άνεγκρετ Κραμπ-Καρενμπάουερ, κάνοντας λόγο για <em><strong>«μεγάλη εμπιστοσύνη»</strong></em> που απολαμβάνει η ομοσπονδιακή κυβέρνηση και στις δύο πλευρές.

Η εν λόγω πληροφορία επιβεβαιώνει με την σειρά της το χθεσινό δημοσίευμα της εφημερίδας Bild, σύμφωνα με το οποίο, μόνο μετά από παρέμβαση της καγκελαρίου Μέρκελ, αποτράπηκε  ελληνοτουρκική στρατιωτική συμπλοκή στο Αιγαίο την Τρίτη.
<p style="text-align: center;"><strong><em>«Το ότι αυτή τη στιγμή έχουμε εντάσεις μεταξύ των δύο εταίρων του ΝΑΤΟ, της Τουρκίας και της Ελλάδας, είναι εμφανές. Το ότι πριν από λίγο καιρό είχαμε μια ειδική περίπτωση μεταξύ δύο άλλων εταίρων στο ΝΑΤΟ, της Τουρκίας και της Γαλλίας, είναι επίσης γνωστό. Το βασικό πλεονέκτημα της Γερμανίας και αυτής της κυβέρνησης, και της Καγκελαρίου στην κορυφή της, είναι ότι και προς τις δύο πλευρές -τόσο προς την κατεύθυνση της Τουρκίας όσο και της Ελλάδας- απολαμβάνουμε μεγάλη εμπιστοσύνη», δήλωσε η υπουργός Άμυνας τονίζοντας ότι ακριβώς για αυτό «δεν είναι τυχαίο ότι ιδιαίτερα η Καγκελάριος παρενέβη ή εκλήθη να παρέμβει»</em></strong>.</p>
Διαβεβαίωσε δε ότι το ίδιο ισχύει και για όλη τη γερμανική κυβέρνηση -και για το υπουργείο Εξωτερικών και για το υπουργείο Άμυνας:<em><strong> «Αξιοποιούμε και αξιοποιήσαμε και κατά το παρελθόν τις επαφές μας, ώστε να συμβάλουμε στην αποκλιμάκωση»</strong></em>, κατέληξε η κ. Κραμπ-Καρενμπάουερ.

Mε πληροφορίες από: - ΑΜΠΕ - naftemporiki.gr -